ވަޢުދު (ބާރަވަނަ ބައި) – Esfiya\n“ދަރިފުޅު ތިބުނިހެން މީހަކަށް އިތުބާރުކުރަން ޖެހޭނެ އެމީހަކު ރަނގަޅަށް ދެނެގަންނަން. އެހެންވީމަ މަންމަމެން މިއުޅެނީ އަންނަ ހޮނިހިރު ދުވަހު މަލާކް ގޮވައިގެން އެ ޑރ އަޔާޒް ކައިރިއަށް. އެ ޢާއިލާއިން ބޭނުންވަނީ އަޔާޒްއާއި މަލާކް ކައިވެނިކުރަން.” ސާރިޔާ ބުނެލިއެވެ. އޭނަ އެ ބަސްތައް ބުނެލުމާއެކު މަލާކްގެ ދެލޯ ބޮޑުވެ އޭނަގެ އަތަށާއި ފަޔަށް ބާރުވެގެން ދިޔައީ އޭނަގެ އިޚްތިޔާރަކާއި ނުލައެވެ. ސާރިޔާ މަލާކަށް ވީގޮތް ބަލަން އިނދެފައި ފުން ނޭވައެއް ދޫކޮށްލިއެވެ.\n“އެނގޭ މަލާކް ވަރަށް ޖެހިލުންވާކަމެއްކަން މިއީ….އެކަމަކު ޢާއިލާއަކުން މިކަމަށް އެދުނީމަ ފުރުޞަތެއް ދޭންވާނެދޯ؟ އަޔާޒްގެ ބައްޕަގެ އެދުމެއް ތި ދެކުދިންގެ ކައިވެނި…..” ސާރިޔާގެ ވާހަކަ މެދުކެނޑުނެވެ.\n“އޭނައަށް އެނގޭތަ މަލާކަށް ނުހިނގޭކަން؟ އެކަން އެނގިފަވެސް އޭނަ އެއްބަސްވޭތަ؟” މަލާކަށް ޤަބޫލުކުރަން ދަތިވެފައި އިނދެ ސުވާލުކޮށްލެވުނެވެ.\n“އޭނައަށް އެނގޭނެދޯ މަލާކަށް ނުހިނގޭކަން؟ އެއްބަސްވީ ކަމެއް ނުވާކަމެއް އަދި ނޭނގޭ. އެކަމަކު އެ ޢާއިލާއިން ބުނީ މަލާކް ގެނެސްދޭށޭ އެކޮޅަށް އަޔާޒް އާއި ބައްދަލުކުރުވަން.” ސާރިޔާ ބުނެލިއެވެ. މަލާކް އިރުކޮޅެއް ވަންދެން ވިސްނުމެއްގައި އިނދެފައި ވާހަކަ ދެއްކިއެވެ.\n“އެކަމަކު އަހަންނަށް ޔަޤީން އެއީ ޒުވާނަކަށް ވިއްޔާ އޭނަގެ ފުރަތަމަ ކައިވެނި ނުހިނގޭ ކުއްޖަކާ ކުރަން ބޭނުންވާނެހެން. ބޭނުމެއްނޫން ކޮންމެހެން ގަދަކަމުން މީހަކާ ގުޅޭކަށް މަންމާ.” މަލާކް އޭނަގެ ކަންބޮޑުވުން ފާޅުކުރިއެވެ.\n“ގަދަކަމުން ކުރުވަން ނުއުޅެމޭ މަންމަމެން ވެސް ދަރިފުޅު….އެކުއްޖާއާއި ދަރިފުޅު އިނދެފިއްޔާ ދަރިފުޅަށް ވަރަށް އުޖާލާ މުސްތަޤްބަލެއް ލިބޭނީ. އެކަމަކު ވެސް ދެކުދިންކުރެ ކުއްޖަކަށް ކަމުނުދިޔައިއްޔާ މަންމަމެން ވެސް މި ކައިވެންޏާއި އެއްބަހެއް ނުވާނަން. އެކަމަކު އެމީހުން އެދުނީމަ ބައްދަލުކޮށްލުން ރަނގަޅުދޯ؟ މިހާރު އަޔާޒްއަށް ވެސް މިކަން ނޭނގި ހުންނާނެހެން ހިއެއްނުވޭ. އޭނަ ދެކޮޅު ހެދިނަމަ އެކޮޅުން އެ ވާހަކަ އަންގާނެދޯ؟ ދެކޮޅު ނަހަދާތީތާ ބައްދަލުކުރަން އަންނާށޭ ބުނާނީ؟” ސާރިޔާ އުއްމީދީ ހިނިތުންވުމަކާއެކީ ބުނެލިއެވެ. އެހެނަސް މަލާކްގެ މޫނުމަތިން ދެންވެސް ފެންނަމުން ދިޔައީ ހިތްހަމަނުޖެހިގެން އުޅޭފަދަ އަސަރެކެވެ.\nއޭނަ މީހަކާއި އިނދެގެން އުޅޭނީ ފަހެ ކިހިނެއް ހެއްޔެވެ؟ މުޅި ހަފްތާތެރޭގައި މަލާކަށް ވިސްނެމުން ދިޔައީ އެ ސުވާލާއި މެދުގައެވެ. އޭނަ އުޅެންވާނީ އަބަދުހެން އެމީހަކާއި އެކީގައި ހެއްޔެވެ؟ އޭނަ އެމީހަކާއި ދައްކާނީ ވެސް ކޮން ވާހަކައެއް ހެއްޔެވެ؟ ވާހަކަ ދައްކަމުން ގޮސް ދެތިން ދުވަހުން ވާހަކަ ހުސްވެދާނެ ނޫން ހެއްޔެވެ؟ އެމީހެއްގެ ކުރިމަތީގައި އޭނައަށް ބުރުގާ ނަގަން ކެރޭނެ ކަމާއިމެދު ވެސް މަލާކަށް ޝައްކެވެ. ބުރުގާ އެޅިފަހުން އޭނައަށް ގޭގައި ވެސް ގިނަ ވަގުތު ހުރެވެނީ ބުރުގާ އަޅައިގެންނެވެ. އެއްގޮތަކަށް އާދަވުމުން އެހެން ގޮތަކަށް ބަދަލުކޮށްލުމަކީ އޭނައަށް ނާދިރުކަމެއްހެން ހީވާ މިންވަރުންނެވެ. އޭނަގެ ބައްޕަވެސް އޭނަގެ އެ އާދައަށް އިޙްތިރާމްކޮށް އޭނަގެ ކޮޓަރިއަށް ވެސް ވަދެ އުޅޭނީ ދޮރުގައި ޓަކި ޖެހުމަށްފަހުއެވެ. އޭނަ އެކަންތައްތަކަށް ޖެހިލުންވާ މިންވަރު ބައްޕައަށް އެނގޭތީވެއެވެ. ކަން މިހެން އޮތްއިރު އޭނަ އެހެން މީހަކާއެކީ ކޮޓަރިއެއް ޙިއްސާކުރުމުގެ ޚިޔާލުންވެސް ދޭތެރެދޭތެރެއިން މަލާކްގެ ގައިގައި ތުރުތުރެއް އަޅަމުން ދިޔައެވެ. މީގެ ސަބަބުން އެކަން އެގޮތަށް ކުރެވިދާނެކަމަށް ޤަބޫލުކުރަން ވެސް އޭނައަށް ދައްޗެވެ. އޭގެ އިތުރަށް އޭނައާއި އޭނަގެ ފިރިމީހާއާއި ދެމެދު އޮންނަ ގުޅުމާއިމެދު ވިސްނަން ވެސް މަލާކްގެ ސިކުނޑި ނުކުޅެދުނެވެ. އެކަމާމެދު ނުތަނަވަސްވީ މިންވަރުންނެވެ.\nކޮންމެއަކަސް ދުވަސްތައް ފާއިތުވަމުން ގޮސް މަލާކް މާލެއަށް ފުރަންޖެހޭ ދުވަސް ޖެހުނެވެ. ރަށުން ފުރަން އޮތީ މެންދުރު ކަމަށްވުމުން އެދުވަހު ހެނދުނުއްސުރެ މަސްޢޫދާއި ސާރިޔާގެ އިތުރުން މަލާކް ވެސް ހެދުންތައް ފޮށްޓައް އެޅުމުގައި ހޭލަމޭލައަށް އުޅެއެވެ. އެ މަސައްކަތުގެ ތެރެއިން މަންމައާއި ބައްޕަގެ ދެމެދުގައި ސީރިއަސް ނަޒަރުތަކެއް ބަދަލުވަމުން ދިޔަކަން މަލާކަށް ފާހަގަވިއެވެ. މަންމަ ބައްޕަ ކައިރި ކޮންމެވެސް ކަމެއް ކުރަން އެދުމުން ބައްޕަ އެކަން ލަސްކުރަމުން ދިޔަ ކަހަލަ އިޙްސާސެއް މަލާކަށް ކުރެވުނެވެ. އެންމެ ފަހުން ބައްޕަ ބޮޑު ސިޓީ އުރައަކާއެކީ މަލާކްގެ ކޮޓަރިއަށް ވަދެގެން އައީ އެދުވަހު މެންދުރު ނަމާދަށް ބަންގި ގޮވަން ގާތްވެފައި ވަނިކޮށެވެ. ކޮޓަރިއަށް ވަދެގެން އައިސް ބައްޕަ އޭނަގެ އަތަށް އެ ސިޓީ އުރަ ދިއްކޮށްލިއެވެ. އެ ހިނދު އެ މޫނުމަތިން ހިތާމަވެރިކަމެއް ފެނުނީ ކީއްވެކަމެއް މަލާކަށް ދޭހައެއް ނުކުރެވުނެވެ.\n“މި…މިއީ ކަނބުލޮގެ އާ އައިޑީ ކާޑެއް ހަދަންވެގެން ބައްޕަ ފުރި ފޯމެއް. ކަނބުލޮ ލައްވާ ސޮއި ކުރުވަންވެގެން މީތި މި ގެނައީ…” މަލާކް އެ ސިޓީ އުރައިގައި ހިފި ވަގުތު މަސްޢޫދަށް އެހެން ބުނެލެވުނީ އޭތި ދޭން ބޭނުންނުވެގެން އުޅޭ ފަދަ އަސަރެއް އެ މޫނުމަތިން ފާޅުވާ ޙާލުގައެވެ. އެހެނަސް މަސްޢޫދު އޭތި ދީފައި މަލާކް ބޯޖަހާލި މަންޒަރު ބެލުމަށްފަހު އިތުރަށް މަޑު ކުރުމެއްނެތި ކޮޓަރިން ނިކުމެގެން ދިޔައެވެ. މަލާކް ބައްޕަގެ އެ ޙަރަކާތާއިމެދު ހިސާބަކަށް ޙައިރާންވެ ހުރެ ސިޓީއުރަ ހުޅުވައި އޭގެ އެތެރޭގައި ހުރި ފޯމެއް ނެގިއެވެ. އޭނަ ނެގިއިރު ދެ ފޯމެއް އޮތްކަން އޭނައަށް އެނގުންވިއެވެ. މިހާރު އައިޑީ ކާޑެއް ހެދުމަށްޓަކައި ދެ ފޯމް ފުރަން ޖެހެނީތާއޭ ހިތައި މަލާކް އެއެއްޗެހި ނަގައި ބެލިއެވެ. އޭނައަށް އެންމެ ފުރަތަމަ ފެނިގެން ދިޔައީ ހަމަ އައިޑީ ކާޑު ހަދާ ފޯމެވެ. އެހެނަސް ދެން އޮތް ގަނޑަށް ބަލަން އުޅެފައިވެސް މަލާކަށް އެ ފޯމަށް ބަލާލެވުނީ ކަމެއް ފާހަގަވުމުންނެވެ. ފޯމުގައި އޭނަގެ ނަން ލިޔާ ތަނުގައި އެންމެ ފުރަތަމަ ލިޔެވިފައިވީ ‘މަރިޔަމް މަލާކް މަސްޢޫދު’ އެވެ. އެހެނަސް ފަހުން އޭނަގެ ނަމުން އެ ފަހު ނަން ކަނޑާލެވިފައިވިއެވެ. އޭނަ އެއަށް ބަލަން ހުރެފައި އެ ގަނޑު ހިއްލާލަމުން ދެން އޮތް ފޯމަށް ބަލާލިއެވެ. އެއީ ނަން ބަދަލުކުރުމަށް ނެގިފައިވި ފޯމެކެވެ. އޭގައި ކުރީގެ ނަމަކަށް ‘މަރިޔަމް މަލާކް މަސްޢޫދު’ ލިޔެވިފައިވީއިރު އާ ނަމަކަށް ލިޔެވިފައިވީ ‘މަރިޔަމް މަލާކް’ އެވެ.\nމަލާކަށް ސިކުންތުކޮޅެއް ވަންދެން އެ ދެ ފޯމަށް ބަލަބަލައި ސިކުންތުކޮޅަކަށް އިނދެވުނެވެ. އެ ހިނދު އޭނަގެ އަނގައިން ކުރު އާހެއްގެ އަޑު ނިކުތީ މަންމައާއި ބައްޕަ އުޅެނީ ހަމަ މި ޙަޤީޤަތް އޭނައަށް ކިޔައިދޭންތޯ ހިތަށްއެރުމުންނެވެ.\nމަލާކްގެ ހަނދާނަށް އެވަގުތު ވެރިވެގެން ދިޔައީ މީގެ ދުވަސްކޮޅެއް ކުރިން އޭނަ ގައިގެ ވަރުދެރަވެގެން ދިޔަ ރެއެއްގައި ވެސް އޭނައަށް އަމިއްލަ ނަފްސަށް ހިތްވަރު ލައިދެވުނު ގޮތެވެ. އޭނަގެ ކިބައިގައި އެފަދަ ޝަޚްޞިއްޔަތެއް ވަނީ އޭނަގެ މަންމަގެ ސަބަބުންކަމަށް އޭނައަށް ނިންމުނު ނިންމުމެވެ. ހަމަ އެއާއެކު މަންމަ ނެތް ދުނިޔެއެއްގައި އޭނައަށް ވެދާނެ ގޮތަކާއިމެދު އޭނައަށް ވިސްނުނު ރެއެވެ.\nއޭގެ އަނެއްދުވަހުގެ ފަތިހު ބައްޕަ އޭނައަށް ފަތިސް ނަމާދަށް ގޮވުމުން ވެސް ނިދި ހުރިވަރުން އޭނައަށް ތެދުވެވުނީ އިރުއަރަން ގާތްވެފައި ވަނިކޮށެވެ. ތެދުވެ އަވަސްއަވަހަށް ނަމާދުކޮށްލައިގެން އޭނަ މަންމަ ދެކެން ބޭނުންވީ އެވަގުތު މާ ގަދައަށް މަންމަ ކެއްސާ އަޑު އިވެމުން ދިޔައީތީވެއެވެ. މަލާކް އޭނަގެ ގޮނޑީގައި ކޮޓަރިން ނިކުމެ މަންމަމެންގެ ކޮޓަރިއާއި ދިމާލަށް ދިޔައީ ކަންބޮޑުވުމަކާއި އެކީގައެވެ. އޭނަ އެ ދޮރު ކައިރިއަށް ގޮސް ހުޅުވަން އުޅުނު ވަގުތު މަންމަގެ ރުއިމުގެ އަޑު އިވުމުން އޭނަ ޖެހިލުންވިއެވެ. އެ ހިނދު މަންމަ ރޯންވީ ސަބަބެއް ނޭނގިފައި މަލާކަށް އިނދެވުނެވެ. އޭނަ ދޮރު ހުޅުވަން ޚިޔާލުކޮށްލި ވަގުތު މަންމަ ވާހަކަ ދެއްކި އަޑުއިވުނެވެ.\n“އަހަރެން ނެތް ދުނިޔެއެއްގަ މަލާކް ރަނގަޅަށް ބަލައްޗޭ މަސްޢޫދު. މި ހުރިހާ ދުވަހުވެސް ބެލިގޮތަށް. މަލާކަކީ މަސްޢޫދުގެ ދަރިއަކަށް ނުވިޔަސް….” މަންމަ ބުނެލި އެ ބަސްތަކާއެކީ މަލާކް ގަނޑުވެގެން ދިޔައެވެ. އޭނަގެ ކަންފަތަށް އިތުބާރު ކުރަން ވެސް ނޭނގިފައި މަލާކަށް އިނދެވުނެވެ. އެ ހިނދު މި ހުރިހާ ދުވަހު އޭނަ ‘ބައްޕަ’ގެ ނަމުން މުޚާތަބު ކުރި ފަރާތް އޭނަގެ ލޯ ކުރިމަތިން ސިފަވިއެވެ. އެއީ އޭނަގެ ބައްޕައަށް ނުވާނީ ކިހިނެއްތޯ ހިތަށްއެރި ވަގުތު އެ ބައްޕަގެ ރުޅިވެރި އަޑު އެ ކޮޓަރި ތެރެއިން އިވުނެވެ.\n“އަނެއްކާވެސް ތި ވާހަކަ ސާރިޔާ! ބަލަ މަލާކްގެ ބައްޕައަކީ އަހަންނޭ! އެ މަންޖެއަކީ ޙަރާމް ދަރިއެކޭ ކިޔާފަ ދޮގު ބުހުތާން ޚަބަރު ފެތުރި މީހާއެއް ނޫން!! މި ހުރިހާ އަހަރު ވޭތުވީއިރު އޭނަ އެއްފަހަރު ވެސް މަލާކް ކޮބައިތޯ ވެސް ބަލާލިތަ؟ މަލާކް ހުރިތަނެއް ހޯދަން ވެސް މަސައްކަތް ކުރިތަ؟ ނޫން! އެ މަންޖެއަކީ ހަމަ…އަހަރެންގެ ދަރިއެއް. އެ މަންޖެގެ ހުރިހާކަމެއް ބަލައި އެ މަންޖެ ބޭނުންވާ ހުރިހާ ކަމެއް ފުރިހަމަ ކޮށްދިނީ އަހަރެން. އޭނަހެން އަހަންނަކީ މަހުޖަނަކަށް ނުވިޔަސް އަހަންނަށް ވެވުނުހާ މިންވަރަކުން މަލާކަށް ދުނިޔެ ހޯދައިދިނިން…” އެ ބަސްތައް ބައްޕަ ރޫރޫއަޅަމުން ދިޔަ އަޑަކުން ބުނެލި ހިނދު މަލާކްގެ ހިތަށްވެސް ލޮޅުމެއްއައެވެ. ބައްޕަގެ ވާހަކައިގެ ކުރީ ކޮޅުގައި އެ ދެއްކީ ހަމަ އޭނަގެ އަސްލު ބައްޕަ ވާހަކަތޯ އޭނަގެ ހިތް ސުވާލުކުރިއެވެ. އެ ބައްޕަ އެފަދަ ވާހަކައެއް ބުނެފައިވަނީ އޭނަގެ ކޮން ކުށެއް އޮވެގެން ހެއްޔެވެ؟ އެ ބައްޕަ އޭނަ ބަލައި ނައި ކީއްވެތޯ ބުނެ ހިތް ޝަކުވާކުރިއެވެ. އޭނަ ޚިޔާލުތަކެއްގެ ތެރެއަށް ގެއްލެން އުޅުނު ވަގުތު އަނެއްކާވެސް އެތެރެއިން އަޑުއިވުނެވެ.\n“ދުނިޔޭގެ އެންމެން ކޮންމެ އެއްޗެކޭ ބުންޏަސް އަހަންނަށް މަލާކްވާނީ އަހަރެންގެ ދަރިފުޅަށް. އަހަރެންގެ ހުރި ހަމައެކަނި ދަރިފުޅު. އަހަރެންގެ ޢާއިލާ. އަހަރެން ހަށީގަ ނޭވާ ހުރިހާ ދުވަހަކު ކިތަންމެ ދަތިތަކެއް ތަޙައްމަލުކޮށްގެން ވެސް މަލާކް ބަލާނަން. އަމިއްލަ ޖާނު ވިއްކައިގެން ވެސް ލާރި ހޯދައިގެން މަލާކަށް ފަރުވާ ހޯދަދޭނަން. އަހަންނަށް ލިބިފަ ހުރި ހުރިހާ އެއްޗެއް މަލާކަށް ދޭން ނިންމައިގެން މިހިރީވެސް…..މި ހުރިހާ ކަންތަކަށްފަހު ވެސް އަހަރެން މަލާކް ބަލާނެކަމާމެދު ސާރިޔާއަށް ޝައްކުކުރެވެންޏާ ދަރިއެއްދެކެ ލޯބިވާން އަހަންނަށް ނޭނގެނީ ކަމަށްވެސް ވެދާނެ….” ބައްޕަ ތުރުތުރު އަޅާ އަޑަކުން އެ ވާހަކަ ދެއްކުމުން މަލާކްގެ ލޮލުން ވެސް ކަރުނަ ހިލުނެވެ. އޭނަ ކޮޓަރި ތެރެއަށްވަދެ ނޫނެކޭ ބުނަން ބޭނުންވިއެވެ. އޭނަ މި ހުރިހާ ދުވަހު ބަލައި ބޮޑުކުރި ބައްޕައަށް އޭނަދެކެ ލޯބިވާން އެނގެއެވެ. އޭނަގެ ނުހިނގޭ ޙަޔާތުގެ ބޮޑުބައެއް ހޭދަކޮށްފައިވަނީ އެ ބައްޕަގެ އަތުގެ އެހީގައެވެ. އެ ބައްޕަގެ ކައިރީގައި ހުންނައިރު އޭނައަށް ރައްކާތެރިކަމެއް އިޙްސާސް ކުރެވެއެވެ. ދެންމެ އިވުނުހެން އެ ބައްޕައަކީ މަހުޖަނަކަށް ނުވިޔަސް އެ ބައްޕަވަނީ ކުޑައިރުއްސުރެ އޭނަގެ ކުދިބޮޑު ހުރިހާ އެދުންތަކެއް ފުރިހަމަ ކޮށްދީފައެވެ. އެ ބައްޕަ އޭނައަށް ކޮށްދިންހާ ކަންތައް ހަނދާންވެފައި މަލާކްގެ ލޮލުން ކަރުނަތައް ފައިބައިގެން އައެވެ. ބައްޕަ ދެންމެ ބުނިހެން އެހެން ބަޔަކު ކޮންމެ އެއްޗެކޭ ބުންޏަސް އެއީވެސް އޭނަގެ ބައްޕައެކެވެ. އެކަން މަލާކްގެ ހިތުން ފޮހެލެވޭނެކަމަށް ޤަބޫލުކުރަން އޭނައަށް ދަތިވިއެވެ. އޭގެ އަނެއްދުވަހު ޙަޤީޤަތް އެނގިހުރެ ވެސް ހިނިތުންވުމަކާއެކީ އާދައިގެ ގޮތަކަށް އެ ބައްޕައާއި ކުރިމަތިލެވުނީ އެހެންވެއެވެ.\nމަލާކް އޭނަގެ އަތުގައި އޮތް ދެ ފޯމަށް ބަލަން އިނދެ ފުން ނޭވައެއް ދޫކޮށްލިއެވެ. އެއަށްފަހު އޭނަ ކުރިމައްޗަށް ބަލާލި ވަގުތު ބައްޕަ ކޮޓަރީގެ ދޮރުމަތިން ހުރަސްކޮށް ދިޔަ މަންޒަރު އޭނައަށް ފެނުނެވެ. އިސާހިތަކު މަލާކަށް ކުއްލި ގޮތަކަށް ‘ބައްޕާ’އޭ ކިޔައި ގޮވާލެވުނެވެ. އެ ހިނދު ބޭރުން ހިނގާފައި ދިޔަ މަސްޢޫދުގެ ފިޔަވަޅުތައް މަޑުޖެހުނެވެ. އޭގެ ދެވަނަ ސިކުންތުގައި ފަސްއެނބުރި ބަލާލި ވަގުތު އޭނައަށް އެމީހުންގެ ކޮޓަރީގެ ދޮރު ކައިރި ހުރި ސާރިޔާ ފެނުނެވެ. ސާރިޔާ އެއްފަހަރު މަސްޢޫދަށް އަނެއްފަހަރު މަލާކްގެ ކޮޓަރިއަށް ބަލާލަމުން އަނެއްކާވެސް މަސްޢޫދަށް ބަލާލިއެވެ. މަސްޢޫދު ޙަޤީޤަތާއި ކުރިމަތިލާން ނިންމަމުން އިސްޖަހައިގެން ހުރެ ގޮސް މަލާކްގެ ކޮޓަރިއަށްވަނެވެ.\n“ކިހިނެއްވީ ކަނބުލޮ؟ ސޮއި ކޮށްފިންތަ؟” މަސްޢޫދު މަލާކްގެ ކައިރިއަށް ދަމުން ސުވާލުކުރިއެވެ.\n“ނޫނޭ ބައްޕާ….އަދި ނުކުރަން. މިތާ ދެ ފޯމެއް އޮންނާތީ އޮޅުން އަރައިގެން. ކީއްވެ މަލާކްގެ ނަމުން ބައްޕަގެ ނަން ކަނޑާލަނީ….ބައްޕާ؟” އެ ސުވާލުކޮށްލުމުން ބައްޕަގެ މޫނު މިލައިގެން ގޮސް އިސްޖެހުނު ގޮތުން މަލާކްގެ މޭގައި ވެސް ރިހުމެއް ހިނގާލިއެވެ. މަލާކް ބަލަބަލާ ހުއްޓާ ބައްޕަ އިސްއުފުލާލަމުން އައިސް މަލާކްގެ ކުރިމަތީގައި ކަކޫމައްޗަށް ތިރިވިއެވެ.\n“ދަރިފުޅު…..ދަރިފުޅަށް އެނގެންޖެހޭ ޙަޤީޤަތެއް އެބައޮތް. ބައްޕައަކީ….ދަރިފުޅުގެ އަސްލު ބަޕް….” މަސްޢޫދު އެހެން ބުނަން އުޅުނުތަނާހެން މަލާކް ވާހަކަ ދެއްކިއެވެ.\n“ބައްޕަ ތިއީ މަލާކްގެ އެންމެ އަސްލު ބައްޕަ…..ބައްޕަވަނީ އެތައް ބުރަތަކާއެކީ އަހަރެން ބަލައި ބޮޑު ކުރުމުގަ ރެއާއި ދުވާލު މަސައްކަތް ކޮށްގެން އަހަންނަށްޓަކައި ޚަރަދުކޮށްފަ. ބައްޕަ ބުނަން ތިއުޅެނީ އަހަރެން ދޫކޮށްފަ ދިޔަ ބައްޕައެއްގެ ވާހަކަ ވިއްޔާ އަހަރެން އެ ވާހަކަ އިތުރަށް އަޑުއަހާކަށް ބޭނުމެއްނޫން. ލޯބި ނުދިން މީހެއްގެ ފަހަތުން ދުވާކަށް ބޭނުމެއްނޫން. އެކަމަކު މަންމައާއި ބައްޕައަށްޓަކައި ދުޢާކުރާއިރު އެ ބައްޕައާއެކީ ތި ބައްޕައަށްޓަކައި ވެސް ދުޢާ ކުރާނަން އިން ޝާ ﷲ!” މަލާކް ސާބިތުކަމާއެކީ ބުނެލިއެވެ. އެހިނދު މަސްޢޫދާއިއެކީ ބޭރުގައި ހުރި ސާރިޔާއަށްވެސް ބުނާނެ އެއްޗެއް ނޭނގިފައި ތިބެވުނެވެ.\n“ދަރިފުޅު….” މަސްޢޫދު އެތައް ސުވާލެއް ކުރަން ބޭނުންވިއެއްކަމަކު އަސަރުން ފުރިފައިވި ހިތެއްގެ ސަބަބުން އޭނައަށް ކުރިއަށް ނުގެންދެވުނެވެ.\n“ދެރަނުވޭ ބައްޕާ. މަލާކްގެ ދެ ބައްޕައިންގެ ތެރެއިން މަލާކް އެންމެ ބޮޑަށް ލޯބިވަނީ މަލާކްގެ ކުރިމަތީގަ މިވަގުތު ހުރި ބައްޕަދެކެ. މީހުން ބުނާ އެއްޗަކާހެދި މަލާކް ދޫނުކުރައްޗޭ ބައްޕާ. މަލާކް ދުވަހަކުވެސް ބައްޕައާމެދު އެހެން ނަޒަރަކުން ނުދެކޭނަން.” މަލާކް ބުނެލިއެވެ. އެ ހިނދު މަސްޢޫދުގެ ލޯ ކަރުނުން ފުރި ބަންޑުންވެ އޭނައަށް ގިސްލެވެން ފެށިއެވެ. މި ހުރިހާ ދުވަހު އޭނައާއި ވަކިވެދާނެހެން ހީވި ދަރިފުޅު އޭނަ ކައިރި ދުވަހަކުވެސް ވަކިނުވާށޭ ބުނެލި ބުނުމާއި ހެދިއެވެ. މަލާކް ބުނެލި ބަސްތައް އިވިފައި ބޭރުގައި ހުރި ސާރިޔާގެ ލޮލުން ވެސް އުފާވެރިކަމުގެ ކަރުނަތައް ނިރާލިއެވެ. އޭނަ ދުނިޔެ ދޫކޮށްދިޔަޔަސް މަސްޢޫދު އުއްމީދު ކޮށްގެން ހުރި ގޮތަކަށް މަސްޢޫދު އެކަނިވެރި ނުވާނެކަން ޔަޤީންވުމުންނެވެ.\nޙަޤީޤަތް ފާޅުވެ އެނގިގެން ދިޔުމުން ދަތުރު މަތީގައި މަލާކްގެ ކުޑަކުޑަ ޢާއިލާގެ އެންމެން މޫނުމަތިން ވެސް ވެރިވަމުން ދިޔައީ އުފާވެރި ހިނިތުންވުންތަކެވެ. އެހެނަސް ދަތުރުކުރެވެމުން ދިޔަ ވަރަކަށް މާލެއާއި ކައިރިވަމުން ދިޔަކަން އެނގުންވުމުން މަލާކްގެ ހިތަށް އެއްކަލަ ނުތަނަވަސްކަން ވެރިވާން ފެށިއެވެ. ފްލައިޓް ތެރޭގައި ހޭދަވި ފުރަތަމަ ބައިގަޑިއިރު ތެރޭގައި ވެސް އެކަމާމެދު ވިސްނެމުން ދިޔަ ވަރުން ދެތިން ފަހަރު މަތިން އޭނަގެ ގައިން ކުއްލި ތުރުތުރެއް އެޅިއެވެ. މަންމަ އެކަމާމެދު ސުވާލުކުރުމުން ކަމެއްނުވެއޭ ބުންޏެއްކަމަކު މަންމަ އޭނައަށް ދީގެން ހުރި ހިނިތުންވުމުގެ ޒާތުން ލަދުން ހަލާކުވާވަރުވިއެވެ. މިއީ އެއްގޮތަކަށް ވެސް އޭނަ ފިރިހެނަކާމެދު ‘ހުވަފެނީ’ ގޮތަކަށް ޚިޔާލުކުރާތީ ވާގޮތެއް ނޫންކަން މަންމައަށް ވިސްނައިދޭނެ ގޮތެއް މަލާކަށް ނުވިސްނުނެވެ. އެމީހެއްގެ ކުރިމައްޗަށް ގޮސް މިހެން ނުވިއްޔާ ރަނގަޅެވެ. އެމީހަކު އޭގެ މާނަ ނަގާނެ ގޮތެއް އެނގެނީއެއް ވެސް ނޫނެވެ. އަދި އަމުދުން މަންމައަށް ވެސް އޭނަ ދެކޭ ގޮތުގެ ނުބައި މާނައެއް ނެގުނުއިރު އެ މީހަކަށް އަމުދުން އޭނައަށް މިހެން ވަނީ ކީއްވެކަމެއް ދޭހަ ނުކުރެވޭނެތާއޭ ހިތަށްއެރިއެވެ.\nއެދުވަހުގެ މެންދުރު 2:30 ވާން ގާތްވެފައި ވަނިކޮށް އަޔާޒް އޮތީ ކަންނެތް ކަމާއެކީ ސިޓިންގް ރޫމުގެ ސޯފާގައި އޮށޯވެގެން ޓީވީ ބަލަން އޮތީ ފޫހިވެފައެވެ. އޭނަ މިއަދު ފޫހިވާންވީ ސަބަބުތައް ގިނަވެފައިވަނިކޮށް އިތުރަށް ފޫހިވެގެން ދިޔައީ ދޮންބެ މެންދުރުގެ ކެއުމުގެ ތެރެއިން ދޮންބެ ދެއްކި ވާހަކައަކުންނެވެ.\n“ތި އިންޓާންޝިޕަށް ކޮންމެހެން ރަޝިޔާއަށް ދާން ނުޖެހޭނެހެން އަހަންނަށް ހީވަނީ. މެރީކުރީމަ އަންހެން ކުއްޖާއާ އެކީގަ ހުންނަން ބޭނުންވާނީ. މިކޮޅުގެ ހޮސްޕިޓަލަކަށް މިހާރުއްސުރެ އެޕްލައި ކުރަން އުޅޭ!” ދޮންބެ އެހެން ބުނެލީ ހިތުން ސަމާސާއެއް ކޮށްލުމަށެވެ. ދޮންބެ އެހެން ބުނުމާއެކު ބޮޑުމަންމަ އޭނައަށް ޚިޔާލު ދިނީ ރަޝިޔާއަށް ދާން ބޭނުންނަމަ އަންހެނުންނާއެކީ ދިޔުމަށެވެ.\nއެމީހުން ހީހީފައި އެ ވާހަކަތައް ދެއްކި ހަނދާންވެފައިވެސް އަޔާޒްގެ ދަތްކުނޑި ވިކެމުން ދިޔައެވެ. އޭނަ ރާވައިގެން ހުރީ އޭނަގެ އިންޓާންޝިޕަށް އަނބުރާ ރަޝިޔާއަށް ގޮސް މައުވާއާއި އިންނާށެވެ. އެހެނަސް އޭނަ ރޭވި ގޮތަށް އެއްވެސް ކަމެއް ނުވާހެން ހާސްވަނަ ފަހަރަށް ހީވުމުން އަޔާޒް ވީ ނުރުހުމުގައި ތެދުވެ ސޯފާގައި އިށީނެވެ. ހަމަ އެވަގުތު އެއްފަރާތުން އޭނައަށް އަނުމްގެ އަޑު އިވުނެވެ.\n“ތިއްތި ކޯޗެއް ތި ބަލަނީ؟ ޑޭ އިން އަ ލައިފް އޮފް ސާރޖަންތަ؟ ވަރަށް އިންޓްރެސްޓިންގް އެއްޗެއް ދޯ މީ؟” އަނުމް އިހުނަށްވުރެ އެކުވެރި ރާގަކަށް ވާހަކަ ދައްކަމުން ގޮސް ވަކިން ހުރި ސޯފާގައި އިށީނެވެ. ވޭތުވެ ދިޔަ ހަފްތާ ތެރޭގައި އަނުމް ގިނަގިނައިން ހިނިތުންވާން ފަށާފައިވެއެވެ. އެހެނަސް ދެންވެސް ހިތާމަވެރިކަމެއް އެ ލޯ މަތިން ފެންނަމުން ދިޔައެވެ. ކުރިމަތިވެފައިވި ބޮޑު ޠޫފާނަކުން ސަލާމަތްވެގެން އަރައިގަންނަން މަސައްކަތް ކުރާ ފަދަ އަސަރެއް އެ މޫނުމަތިން ފާޅުވެއެވެ. ވަކިން ޚާއްޞަކޮށް މަލާކްގެ ވާހަކަ ދެކެވެން ފެށޭ ކޮންމެ ފަހަރަކު އަނުމްގެ އުފާވެރިކަން ދެގުނަ ވާކަން އެންމެންނަށް ފާހަގަވެފައިވެއެވެ. މަލާކަކީ އަނުމްގެ އެކުވެރިއެއްކަން އެނގުނު ފަހުން އަޔާޒްގެ ދޮންބެއަށާއި ބޮޑުމަންމައަށް ލިބިފައިވަނީ އިތުރު ހިތްވަރެކެވެ.\n“އާނދޯ؟ އިންޓްރެސްޓިންގް….ދުވަސްކޮޅަކުން ތިއްތިވެސް އެކަހަލަ ތަނެއްގަ ވޯކް ކުރާނީ.” އަޔާޒް ބުނެލިއެވެ. އަނުމް އޭނައަށް ބަލާލަމުން ހިނިތުންވެލިއެވެ.\n“އިން ޝާ ﷲ….އޭ ތިއްތި މަލާކް ދޮންތި އަންނަނީ މިއަދު ހަވީރު 4:30 އިން ދޯ؟ ކޮއްކޮ ވަރަށް އެކްސައިޓެޑް ދޮންތަ އަންނާނެ އިރަކަށް. ތިއްތި ހަމަ މަލާކް ދޮންތިއާއި މެރީކުރާނީތަ؟ މެރީ ކުރީމަ މަލާކް ދޮންތި ހުންނާނީ މިގޭގަތަ؟” އަނުމް އުޖާލާވި ހިނިތުންވުމަކާއެކީ ސުވާލުކުރިއެވެ. އަޔާޒް ލުއި ގޮތަކަށް ހީލިއެވެ.\n“ކޮއްކޮ އުފާވާނެދޯ ތިއްތި އެ ދޮންތިއާ މެރީ ކުރިއްޔާ؟ އެކަމަކު އަސްލު…..އަނުމް ވީމަ ތިއްތި އޮނެސްޓްކޮށް ބުނެފާނަން. ތިއްތި އެހާ ލައިކް ނުވޭ އެ ދޮންތި ދެކެ.” އަޔާޒް ތެދުތެދަށް އެ ވާހަކަ ކިޔައިދިނީ އަނުމްއާއި އިތުރަށް ގުޅުން ބަދަހިކުރުމުގެ ނިޔަތުގައެވެ.\n“އެއީ ކީއްވެތަ ތިއްތި؟! މަލާކް ދޮންތި އިޒް ސޯ ލަވެބްލް! ރަށުގެ ހުރިހާ ކުދިންނާ ދޮންތި އެކުވެރިވާނެ. ރަށުގަ ނުހުރޭ ދޮންތި ދެކެ ލޯބިނުވާ ކުއްޖެއް. އަދި އެހާ ސްމާޓްވެފަ އެހާ އިންޓެލިޖެންޓްވާނެ. ގޮނޑިއެއްގަ ހުއްޓަސް މަލާކް ދޮންތި އަހަރުމެންނަށްވުރެ މާ މޮޅު. ދޮންތި ހުންނާނީ ފޮތެއް ނުލިބިގެން ހަމަ ކިޔާލަން. ވަރަށް ގިނަ ޓޮޕިކްތައް ޑީޓެއިލްކޮށް އެނގޭނެ ދޮންތިއަށް. ވަކިން ޚާއްޞަކޮށް ބިޒްނަސް އެއްޗެހި. ކޮއްކޮއަށް ހީވަނީ ދޮންތިއަށް ރިސޯސްތައް ލިބިފަ ހުރިނަމަ މިހާރު ވަރަށް ސަކްސެސްފުލް ބިޒްނަސްވުމެންއަކަށްވެފަ ހެން ހުންނާނީ….” އަނުމް އޭނަ ޚިޔާލު ފާޅުކުރިއެވެ. އަޔާޒަށް އެ ވާހަކަތައް އަޑުއަހަން އިނދެވުނީ ޤަބޫލުކުރަން ވެސް ދަތިވެފައެވެ. ކުޑަ ރަށެއްގައި އުޅެ ބޮޑުވި ކުއްޖަކު ‘ސްމާޓް’ ވެފައި ‘އިންޓެލިޖެންޓް’ ވެދާނެކަމަށް ޤަބޫލުކުރަން އޭނަގެ ހަރު ބޯ ދެންވެސް ދެކޮޅު ހެދިއެވެ. އޭނަ ދެންވެސް ހުރީ ގޮތް ދޫކުރާ ގޮތަކަށް ނޫނެވެ. އަޔާޒް ވިސްނުމެއްގެ ތެރޭގައި އިންދާ މިފަހަރު އިވިގެން ދިޔައީ ދޮންބެގެ އަޑެވެ.\n“ހަމަ ތެދު ވާހަކަތައް އަނުމް އެ ބުނީ. ދޮންބެ ހޯދި ހޯދުންތަކުން ވެސް މަލާކްއާއި ބެހޭގޮތުން އިވުނީ އެކަހަލަ ވާހަކަތައް. އަޔާޒަށް މިއީ ޙަޤީޤަތެއްކަން އެނގެން ދެން މާ ގިނަ ވަގުތެއް ނެތް…..ދޮންބެ ބޮޑުމަންމަ ގޮވައިގެން އެއާރޕޯޓަށް ދާއިރު އަޔާޒްވެސް އަޔާޒްގެ ކާރުގަ ދާތި. މަލާކްއާ އޭނަގެ މަންމައާއި ބައްޕަ އަރުވާނީ އަޔާޒްގެ ކާރަށް…” ދޮންބެ އެހެން ބުނެލިތަނާހެން ވީ ނުރުހުމުގައި އަޔާޒަށް ދޮންބެއާއި ދިމާލަށް ބަލާލެވުނެވެ. އަޔާޒް އެ ރުޅީގައި އެއްޗެކޭ ބުނަން އުޅެފައިވެސް ފުން ނޭވާތަކެއްލިއެވެ.\n“މިއީ އެންމެ ދިގު ދުވަހެއް…މި ދުވަސް ވަރަށް އަވަހަށް ނިމިދާނެ.” އަޔާޒް ބޯޖަހަމުން އަމިއްލަ ނަފްސާއި ކަހަލަ ގޮތަކަށް ބުނެލިއެވެ.\n“ނޫނީ މިއީ އާ ބާބެއްގެ ފެށުމަކަށް ވެސް ވެދާނެ.” ނިޝާން ނުހުރެވިގެން ބުނެލިއެވެ. އެއާއެކު އަޔާޒް ގަދަވެގެން ދިޔަ ރުޅިއާއެކީ ކޮޅަށް ތެދުވެގެން އެތަނުން ދާން ހިނގައިގަތެވެ. ނިޝާން ހީލުމަކާއެކީ އަނުމްއަށް ބަލާލަމުން އެއްލޯ މަރާލިއެވެ.\nމަލާކްމެން ތިބި ފްލައިޓް ވެލާނާ އިންޓަނޭޝަނަލް އެއާރޕޯޓުގައި ޖެއްސަން ކައިރިވީ 4:26 ވީ ވަގުތެވެ. ފްލައިޓް ތިރި ކުރަމުން ދިޔަ ވަގުތު އާދައިގެ މަތިން މަލާކަށް ހުރެވުނީ ދެލޯ މަރައި ތަގުޅިކޮށް ދެފަރާތުގައި ހުރި ދެއަތް ގަނޑުގައި ބާރަށް ހިފަހައްޓައިގެންނެވެ. ކުއްލިއަކަށް އިވިގެންދާނެ އަޑާއެކީ ވެދާނެ ގޮތެއް އޭނައަށް ސިފަވަމުން ދިޔަ ގޮތް ގިނަކަމުންނާއި ސާފުކަމުން ހިތް ބިރުގަތް މިންވަރުންނެވެ. އޭނަ ހިފަހައްޓައިގެން ހުރިލެއް ބާރުވުމުން ބައްޕަގެ އެހީގައި ފްލައިޓުން ފައިބައި ގޮނޑީގައި އިށީނދެވުނު ވަގުތުވެސް އޭނަގެ އަތުގައި ތުރުތުރެއް އެކުލެވިގެންވިއެވެ. އެއްތަނަކުން ފެނުނު އެތައް ފްލައިޓްތަކާއި ބައެއް ފްލައިޓްތަކުގެ އަޑުތައް އެއްފަހަރާ އިވެމުން ދިޔަ ގޮތުން މަލާކަށް ވަށައި ހޯދެމުން ދިޔައެވެ. މަންމަ ހިނގާށޭ ބުނެލުމުން ވެސް މަލާކަށް ގޮނޑި ދުއްވެމުން ދިޔައީ ދުރު ހޯދަމުންނެވެ. އެހެނަސް އޭނަވެސް މަންމަމެން ފަހަތުން ގޮސް ޑޮމެސްޓިކް އެރައިވަލްއަށް ވަނެވެ. އެތާނގައި ވެސް މީހުން ގިނަކަމުން އޭނައަށް ޙައިރާންކަމާއެކީ ބަލަހައްޓައިގެން އިނދެވުނީ ޓައިލްސް މަތިން ލަސް ދުއްވުމެއްގައި ދުއްވަމުންނެވެ. އޭނަގެ ގޮނޑީގެ ފުރޮޅިއަށް ފުދޭވަރަކަށް ދުވަސްވެފައިވުމުން އޮމާން ތަންތާނގައި ދުއްވާއިރު ކޮންޓްރޯލް ހުންނަނީ ވަރަށް ދަށްކޮށެވެ. އެހާ މަޑުން ދުއްވަމުން ދިޔައިރުވެސް ގޮނޑި ދުވަމުން ދިޔައީ މަލާކް ޤަޞްދުކުރާވަރަށްވުރެ ބާރަށެވެ.\nމަލާކް ވަށައި ހޯދަމުން ދަނިކޮށް ދެކުއްޖެއްގެ ހުނުމުގެ އަޑު އިވުނެވެ. މަލާކް ބަލާލިއިރު އެއީ ބޭރު ދެކުދިންނެވެ. ދެކުދިން އެއްކުއްޖަކު އަނެއްކުއްޖަކަށް ފަހާ ކުޅިވަރެއް ކުޅެނީއެވެ. އެތައް ބަޔަކު ހިނގަމުން ދިޔަ އެ މާޙައުލުގައި އެކުދިން އެ ކުޅިވަރު ކުޅެމުން ދިޔައީ މަލާކަށް އިނދެވުނީ ނުތަނަވަސްވެފައެވެ. އޭގެއިން ކުއްޖަކު ވެއްޓި ގޮތެއް ވެދާނެތީވެއެވެ. މަލާކް އެހެން ދިމާލަކަށް ނަޒަރު ހިންގާލަން އުޅުނު ވަގުތު އޭނަގެ ހިތް ހުއްޓުމަކަށް އައީ އެއްކުއްޖަކު އަނެއްކުއްޖާ އަތުގައި ނުޖެހުމަށްޓަކައި އޭނައާއި ދިމާލަށް ނުހަނު ބާރަށް ދުވެފައި އަންނަތަން ފެނުމުންނެވެ. އޭނަގެ ނަސީބު ރަނގަޅުކަމުން އޭނަގެ ގައިގައި ނުޖެހި އެކުއްޖަކު އޭނަގެ ފަހަތަށް ދިޔައެވެ. އެހެނަސް އެކުއްޖާ ފިލައިގެން އޮތްވާ އަނެއްކުއްޖާ ވެސް ގޮނޑީގެ ފަހަތުން އަންނަން ފެށުމުން ކުއްލިއަކަށް މަލާކްގެ ގޮނޑި ކައިރީގައި ހުރި ކުއްޖާ ދުއްވައިގަތީ އެ ގޮނޑި ކޮއްޕާލަމުންނެވެ. އެއާއެކު އޭނަގެ މޭގަނޑު އަތަށް އައިހެން މަލާކަށް ހީވިއެވެ. ކުރިމަތިން ނުހަނު އަވަސްއަވަހަށް މަންޒަރު ބަދަލުވަމުން ދިޔަ ގޮތުން މަލާކަށް ހަޅޭއްވެސް ލަވަން ނޭނގިފައި އިނދެވުނެވެ. ތިރިއަށް ބަލާލި ހިނދު ބިމުގައި ފައި ޖައްސާނީއޭ ހިތަށް އެރިއެއްކަމަކު ފައި ނުފޯރާނެކަން ޔަޤީންވިއެވެ. ފުރޮޅިތައް އެނބުރެމުން ދިޔަލެއް އަވަސްކަމުން ފުރޮޅީގައި ވެސް އަތްލާކަށް ނުކެރުނެވެ. އަނެއްކާވެސް ކުރިމައްޗަށް ބަލާލި ވަގުތު ޓާރމިނަލް ފެށޭ ހިސާބުން ފާރާއި ދިމާލަށް އޭނައަށް ދެވޭ މަންޒަރު ފެނިފައި މަލާކަށް ދެލޯ މަރައި ތަގުޅި ކޮށްލެވުނެވެ. އެހެނަސް އޭނަ އެ ފާރުގައި ނުޖެހެނީ ކޮންމެވެސް މީހަކު އެ ގޮނޑި ކުރިމައްޗަށް އަރައި ގޮނޑީގެ އަތްގަނޑުގައި ދެއަތުން ހިފަހައްޓާލިއެވެ.\nAssalaam’alaikum 🙂 next part sunday ga In Sha Allah <3\nMa sha allah varah reethi.😁 varah majaa ayaaz ulheygothun😂 can’t wait to read the next part\nMasha allah vrh reethi…hafthaayaku dhefaharu up kohdheynetha…knme dhuvahaku evarah beley up veytho nuvaakan egeyiruvex…😊\nalhey haadha curious kollaafa. masha allah vvvv reethi janage hurihaa story eh ves\nMasha allah mi partves varah reethi\nFurolhi eh noon. ‘Fuorolhu” rangalhu gothakee\nAyaaz aee dhw. Masha allah. Vrh vrh reethi. Sis ah libifaa huri hunaruge beynun furihama gothugaa hifahchey. When next??Waiting4next.. May allah bless you. LY sis\nMa Sha Allah🙂🙂🙂..v v v v furihama mi bai vx..but thankolheh kuru kahneyge..Dhen oiy bai dhigukohlahchey.. n nimey thanugaeai myhaky ayaaz kamah dhw vaany😀..So curious for the next ingey\nވާށޭ މަށާ އެކީ-19\nލޯބި May 9, 2020


އ.ދ.ގެ ޢާންމު މަޖިލީހުގެ 76 ވަނަ ސެޝަނުގެ ރައީސް، ރާއްޖެއަށް ކުރެއްވި ރަސްމީ ދަތުރުފުޅު ނިންމަވާލެއްވުމަށްފަހު ފުރާވަޑައިގެންފި - The President's Office\nއ.ދ.ގެ ޢާންމު މަޖިލީހުގެ 76 ވަނަ ސެޝަނުގެ ރައީސް، ރާއްޖެއަށް ކުރެއްވި ރަސްމީ ދަތުރުފުޅު ނިންމަވާލެއްވުމަށްފަހު ފުރާވަޑައިގެންފި\n9 އޮކްޓޫބަރު 2021، ރިފަރެންސް: 2021-428\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ ދަޢުވަތަކަށް، އ.ދ.ގެ ޢާންމު މަޖިލީހުގެ 76 ވަނަ ސެޝަނުގެ ރައީސް، ނ.ޢ.ޢ.ވ ހިޒް އެކްސެލެންސީ ޢަބްދުﷲ ޝާހިދު، ދިވެހިރާއްޖެއަށް ކުރެއްވި4ދުވަހުގެ ރަސްމީ ދަތުރުފުޅު ނިންމަވާލެއްވުމަށްފަހު މިރޭ ފުރާވަޑައިގެންފިއެވެ. އ.ދ.ގެ ޢާންމު މަޖިލީހުގެ 76 ވަނަ ސެޝަނުގެ ރައީސަށް ވެލާނާ އިންޓަރނޭޝަނަލް އެއަރޕޯޓުން އަލްވަދާޢު ވިދާޅުވީ، ރައީސުލްޖުމްހޫރިއްޔާ އޮފީހުގެ ޗީފް އޮފް ސްޓާފް، އަލްއުސްތާޛު ޢަލީ ޒާހިރެވެ.\nއ.ދ.ގެ ޢާންމު މަޖިލީހުގެ 76 ވަނަ ސެޝަނުގެ ރައީސްއަށް ދިވެހި ސަރުކާރުން ވަނީ ރަސްމީގޮތުން މަރުޙަބާ ދަންނަވާފައެވެ. އަދި މި ދަތުރުފުޅުގެ ބައެއްގެ ގޮތުން ރައީސުލްޖުމްހޫރިއްޔާ އާއިއެކު ރަސްމީ ވާހަކަތައް ބާއްވަވާ، ނޫސްވެރިންގެ ބައްދަލުވުމުގައި އެމަނިކުފާނު ވަނީ ބައިވެރިވެވަޑައިގެންފައެވެ. ހަމަ އެއާއެކު ރައީސުލްޖުމްހޫރިއްޔާގެ ދެކަނބަލުން ވަނީ ނ.ޢ.ޢ.ވ ހިޒް އެކްސެލެންސީ ޢަބްދުﷲ ޝާހިދުގެ ޝަރަފުގައި ރަސްމީ ޖާފަތެއް ދެއްވާފައެވެ.\nމީގެ އިތުރުން މިއަހަރުގެ ޤައުމީ ދުވަހުގެ ރަސްމީ ޖަލްސާގައި ރައީސުލްޖުމްހޫރިއްޔާ ވަނީ އެކުވެރި ދައުލަތްތަކުގެ ޢާންމު މަޖިލީހުގެ 76 ވަނަ ސެޝަންގެ ރައީސް އަދި ރާއްޖޭގެ މިނިސްޓަރ އޮފް ފޮރިން އެފެއާޒް ނ.ޢ.ޢ.ވ ހިޒް އެކްސެލެންސީ ޢަބްދުﷲ ޝާހިދު ކޮށްދެއްވި ޤައުމީ ޚިދުމަތް ފާހަގަކުރުމުގެ ގޮތުން، ނިޝާން ޢިއްޒުއްދީނުގެ ޢިއްޒަތުގެ ވެރިކަމުގެ ލަޤަބު އަރުވާފައެވެ.\nމި ދަތުރުފުޅުގައި އ.ދ.ގެ ޢާންމު މަޖިލީހުގެ 76 ވަނަ ސެޝަނުގެ ރައީސް، ވަނީ މިހާރު ކުރިޔަށްދާ ސާފް ޗެމްޕިއަންޝިޕް 2021 ގައި، އޮކްޓޫބަރު7ވީ ބުރާސްފަތި ދުވަހު ރާއްޖެއާއި ބަންގްލަދޭޝް ބައްދަލުކުރި ފުޓްބޯޅަ މެޗު ބައްލަވާލައްވާފައެވެ.\nއަދި މިއަދު މެންދުރުކުރި، ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދުގެ އަރިހަށް، އ.ދ. ގެ ޢާންމު މަޖިލީހުގެ 76 ވަނަ ސެޝަނުގެ ރައީސްގެ އަނބިކަނބަލުން ޢާއިޝަތު ސުއިޒާ، ވަނީ އިޚްތިރާމްގެ ޒިޔާރަތެއް ކުރައްވާފައެވެ.


މެންބަރުންގެ ޚިޔާލު: ފުލުހުންގެ މަސައްކަތަށް މަރުޙަބާ! . – Maldivian Democratic Party\nމެންބަރުންގެ ޚިޔާލު: ފުލުހުންގެ މަސައްކަތަށް މަރުޙަބާ! .\nކޮރަޕްޝަން ނައްތާލުމައް މިހާރު ސަރުކާރުން ފައްޓަވާފައިވާ ގިނަގުނަ އެހާމެ އުނދަގޫބޮޑު މަސައްކަތުގައި ފުލުހުން ވަޤުތުން ފިޔަވަޅު އަޅުއްވާން ފެއްޓެވި ކަމީ ދިވެހި ޤައުމުގެ ސަލާމަތާ ރައްކާތެރިކަމާމެދު ފުލުހުންގެ މުއައްސަސާގެ ވެރީން ވިސްނަވާ މިންވަރާއި އަދި ފުލުހުންގެ ޤާނޫނު ތަންފީޒުކުރެއްވުމުގައި ކިތަންމެ ގޮންޖެހުންތަކެއް ހުރިނަމަވެސް އިޚްލާސްތެރިކަމާއެކު އެބޭފުޅުންގެ ޤައުމީ ވާޖިބު އަދާކުރެއްވުމުގައި ދެމި ތިއްބެވިކަން ސާބިތު ކޮށްދިން ކަމެކެވެ.\nއެނގި ހާމަވަމުންދާގޮތުގައި ކޮރަޕްޝަންގެ ނުބައި ބަލިމަޑުކަން މިޤައުމުގައި މިވަނީ އިންތިހާއަށް ބޮޑުވެފައެވެ. މިފަނި ވަދެ ކައިލޯވަޅުނާޅާ އެންމެ ތަންފުކެއްވެސް މިޤައުމަކުނެތެވެ. މުސްތަޤިއްލު މުއައްސަސާތަކާއި ދައުލަތުގެ ބާރުތަކުން ބައެއްފަހަރު ކަންކުރަމުންގެންދާ ދެފުށްދެގޮތް ކަން ހާމަވުމުން މިކަމަކީ އެފަދަ ފަރާތް ތަކުގެވެސް ނާރުތަކާގުޅި ލެޔާއެކުވެފައިވާ ކަމެއްކަން އެނގެއެވެ.\nތަނެއްގައި ރިޝްވަތު ޢާންމުވެ އަދުލު އިންސާފު ޤާއިމްކުރުން ނެތިވެހިނގައިގޮސް އިންސާފާއި ޤާނޫނަކީ ހަމައެކަނި ބޮޑެތި މަހުޖަނުންގެ މުށުތެރޭގައި އޮންނަ އެއްޗެއްކަމުގައި ވެއްޖެނަމަ އެތަނެއްގެ އަހުލުވެރީންނަށް ކުރިމަތިވާނޭ މުސީބާތާއި ވަބާއާއި ބެހޭގޮތުން ޢިލްމުވެރީން އެދައްކަވާ ވާހަކަތަކަކީ ހާސަރު ތަކެއްކަމުގައި ހީކުރަނީހެއްޔެވެ؟ ގައިމުވެސް އެހެނަކުން ނުވާނެއެވެ. ދުނިޔޭގެ ތާރީޚުން މިކަން ނިކަން ދެކި ބިރުވެތިވެބަލާށެވެ. ތިމާމެން ބޭނުންވެއްޖެ ހިނދެއްގައި މިއީ ސައްތައިން ސައްތަ މުސްލިމުންނޭ ބުނެ ގޮވާއިރު އީމާންކަން މަތީހުރެ ރިޝްވަތު ނުހިފާނެކަން ނޭނގެނީހެއްޔެވެ.؟\nފުލުހުންނަކީ މިފަދަ ކަންކަން ބަލައި ފާރަލާ ހިފައި ރާއްޖޭގައި ރޫލް އޮފް ލޯވ ޤާއިމްކުރުމަށް އެންމެ މުހިންމު ދައުރެއް އަދާކުރާން ތިބި މަސްއޫލްވެރީންނެވެ. ޤައުމުގެ ޚިޔާނާތްތެރީން އެތިބީ މިސަރުކާރު ވައްޓާލައިގެންވިޔަސް ކޮރަޕްޓު މީހުންގެ ޙިމާޔަތުގައެވެ. ކޮރަޕްޓު މީހުން ދޫނުކުރާނަމަ ނުވަތަ ހައްޔަރު ކުރާނަމަ މަޖްލިސްވެސް ހުއްޓުވާނެއެވެ. ބޭރު ޤައުމުތަކައް ދަތުރުކޮށް ރާއްޖެއަށް ލިބޭންހުރި އެހީތައްވެސް ހުއްޓުވާނެއެވެ. ގުންޑާއިން ނެރެ ވަޅިހަރައި މީހުންވެސް މަރާނެއެވެ.\nމިއަދު ދީފައިވާ މީޑިޔާގެ މިނިވަން ކަމޭ ޚިޔާލުފާޅުކުރުމުގެ މިނިވަންކަމޭ ބުނަމުން ޓީވީ ޗެނެލްތަކުގައި ގޮވައިނަގަނީ ލޭއޮހޮރުވުމަށެވެ. ފަސާދަކުރުމަށެވެ. ޤާނޫނީ ގޮތުން ހޮވިފައިވާ ސަރުކާރު ވައްޓާލުމަށެވެ. އިސްލާމީ މިޤައުމުގެ ވަލީއުލް ޢަމްރު ދަންޖެއްސުމަށާ މަރާލުމައް އެދަނީ ގޮވަމުންނެވެ.\n1978 ވަނައަހަރު މައުމޫނިޒަމް ފެށުމާއެކު ކުރީގެ ސަރުކާރުގައި ތިބިހާބަޔަކު މަގުމައްޗައްނެރެ ގަންހިންގާހެދީ ބޭރުމީހަކު ފޯނުން ދައްކާލި ވާހަކަތަކެއް ރައްޔަތުންނައް އަޑުއިއްވާފައި އެއީބަހަނާއަކަށް ހަދައިގެންގެންކަންވެސް މިއަދު ކަންކުރިމީހުން ހަނދާންހުރިހެންނެއްހީއެއްނުވެއެވެ. ދިވެހި ކިޔަވާކުދީންނާއި އާރެއްބާރެއްނެތް ރައްޔަތުން މައުމޫނީ އަނިޔާވެރިކަމުގެ ކިއްލާ ބިނާކުރުމައް ރެޔާދުވާލު މަގުތަކައް ނެރެ ލާހޫރުވީ ކިހިނެއްކަން މިއަދު އެމީހުން ހަނދާން ނެތީހެއްޔެވެ؟ ރާއްޖެތެރޭގެ ނިކަމެތި މަސްވެރީން އެކަމުގައި ބައިވެރިނުވެ އަނބިދަރީންގެ މައީޝަތައްޓަކައި މަސްވެރިކަންކުރާން ދިއުމުން ދަމާގެނެސް ބާޣީންނަށް ހެދިކަން ހަނދާން ނެތީހެއްޔެވެ.؟ ކުރީގެ ޢިއްޒަތްތެރީންގެ ގޭގެއަށް ގޯނިދިދަނަގައި މީޑިޔާތަކުން އެފަރާތްތަކާ ދިމާލަށް ބެރެކި އަންބާ ކިޔުއްވިއިރު ތިމާމެންގެ ހާލު އާޚިރުގައި ނިމިހިނގައިދާނެ ގޮތާއިމެދު އެންމެފަހަރަކުވެސް ވިސްނާލިހެއްޔެވެ؟\nހަނދާން އެބަހުއްޓެވެ. މާލޭގައި ކުރީގައި އުޅުއްވި މީހުންގެ ޤަދަރާ އިޙްތިރާމް ލިބިވަޑައިގެން ހުންނެވި މީދޫ ޢަޒީ އަކީ އަތޮޅުވެރިކަން ކުރެއްވުމުގައިވެސް އުޅުއްވި ފަރާތެއްކަމުން ރާއްޖެތެރޭގެ ގިނަ ބޭފުޅުންނާއިވެސް އެކުވެރި ބޭކަލެކެވެ. ކަންދިމާވިގޮތުން އަލުގަނޑަކީވެސް ގިނަދުވަސްތަކެއްގައި އަޒީއާއި ފެނިދެނިވެ އުޅޭން ޖެހުނު މީހަކީމެވެ. އެއްރެޔަކު އަޅުގަނޑާ އަޒީއާ ބައްދަލުވީ އަޅުގަނޑު މާލެއިން ރާއްޖެތެރެއަށް ދިއުމައް ފުރާން އުޅެނިކޮށެވެ. އެއިރު އަޒީހުންނެވި ޙާލުކޮޅު ފެނި ހިތަށް ތަދުވިއެވެ. ގާތަށްޖެހިލައި ސަލާމްކޮށްލަމުން އަޅުގަނޑަކީކާކުކަން ދެންނެވުމުން އަޅުގަނޑުގެ އަތުގައި ހިއްޕަވައިގެން ދަރުމާރުކޭޓު ކައިރީ ހުންނަވައި އެދެއްކެވި ވާހަކަތައް މިއަދުވީކަމެއްހެން ހަނދާން އެބަހުއްޓެވެ. މައުމޫނުގެ ސަރުކާރުން އޭނާ އޭއްޗެކޭ މީއްޗެކޭ ކިޔާހައްޔަރުކޮށް އެދިން އަނިޔާއާއި އިސްތިއުނާފުން އޭނާދޫކޮށްލުމުން ގެއަށްވަޑައިގެންނެވިއިރަށް އަނެއްކާ ގެންގޮސް ހައްޔަރުކޮށް އެދިން އަނިޔާތައް އޭނާ އެކިޔާދެއްވި އަޑުއިވުމުން ކިތަންމެ ހަރުހިތެއްނަމަވެސް މަޑުވެދާނެކަން ކަށަވަރެވެ. އޭގެފަހުން ގިނަދުވަސްތަކެއްނުވެ އަޒީވަނީ މައުމޫނުގެ އަނިޔާވެރި ކަމުގެ ދުނިޔެ ދޫކުރައްވައި ﷲގެ ތަނަވަސް ރަޙްމަތަށް ދަތުރު ކުރައްވާފައެވެ.\nމިއީ މައުމޫނީ އަނިޔާވެރިކަމުގައި ނައްތާލި އެތަކެއްހާސް މީހުންގެ ތެރެއިން އެންމެ މީހެކެވެ. މިކަހަލަ އެތައް އަޝްރާފުންނެއް ލިސްޓުން ފެންނާން އެބައޮތެވެ. މަޝްހޫރު ޝަފީގުގޭ ޝަފީގުއާއި ޢަލީމޫސާދީދީ ފަދަ ކިތަންމެ ދިރިހުރި މިސާލެއް މިއަދުވެސް އެބަތިއްބެވެ. އަނިޔާގެ ވާހަކަ ދައްކާން ބޭނުންނަމަ މިފަސްއަހަރު ކީއްކުރަން އަދި 30 އަހަރުވެސް މައުމޫނުގެ ނުބައި ނުލަފާ ޖައްބާރުކަމުގެ ވާހަކަ ދައްކާން ވާނީ މަދެވެ.\nނަމަވެސް މިއަދު އޭނާއަށް އަޅުކަންކުރާ ބަޔަކު ނުކުމެ އަދިވެސް އެއަޖޫޒުކަލޭގެ ވެރިކަމައް ގެންނާން އެއުޅެނީއެވެ. ރައްޔަތުން އިންތިޚާބުކުރި ރައީސް މަރާލައިގެން ވިޔަސް ވެރިކަން ދެދަތްޕިލާދެމެދު ލައިގެން އޮންނާން ބޭނުންވެ އެދަނީ ގޮވައި ހޭރެމުންނެވެ. މުޅި މިޤައުމު ފަސާދަކޮށް ކޮރަޕްޝަނުގެ ވަބާގައި ޖައްސައިފިއެވެ. މިނުލަފާ މަލްއޫނުން ވަދެތިބީ ކޮންމެތާކު ކަމުގައިވިޔަސް ދަމާނެރެ ފިސާރި އަހުވަ ދައްކައިގެން މެނުވީ މިޤައުމުން މިބޭރަށްހިންގުން ކެނޑޭކަށް ނެތެވެ.ދައުލަތުގެ މާލިއްޔާ ދިރުވާލައިގެންތިބި ރައްޔަތުންގެ ބޭންކު އަމިއްލަ ސުންބުއްޔަކަށް ހެދި ނުޙައްޤުން ދައުލަތުގެ މާލިއްޔާއިން ހިތުހުރިވަރަކަށް ނަގައިގެން ގެދޮރާއި ހަވޭލި އަލައިގެންތިބި ޚިޔާނާތްތެރީން ހިފާ ހައްޔަރުކުރާން ލަސްވެސް ވެއްޖެއެވެ.\nމިވެރިކަން ފެށި ކުރީން ރާއްޖޭގައި ހިނގިފަދަ ކަންކަން އަނބުރާ ތަކުރާރުނުކުރެއްވުމަށް ރައީސް ނަޝީދު އަޒުމު ކަނޑައަޅުއްވައި ކުރިޔަށް ވަޑައިގަންނަވާން އުޅުމުން ހަމަހިލާ އެގޮތަށް އެކަންކުރާން އެއަނިޔާވެރީން ފުރުސަތެއްނުދިނެވެ. ރައީސް ނަޝީދުގެ މަގުޗާޓާ އެއްގޮތައް އެމީހުންނާމެދު އޯގާތެރިވެ އެމަގުން ވަޑައިގަންނަވާން ފުރުސަތުނުދިނުމުން ވިދާޅުވި ފަދައިން ޗާޓުން ބޭރުވެ ވަޑައިގެން ނަމަވެސް މިކަން ކޮޅަކު ޖައްސާން ވެއްޖެއެވެ.\nވިސްނާ ވަޑައިގަންނަވާށެވެ. ﷲ ތަޢާލާ އަށްވުރެ އެއިލާހުގެ އަޅުތަކުންގެ މައްޗަށް ލޯބިވެ ވޮޑިގެންވާނޭ އެހެން އެއްވެސް މަޚްލޫޤެއް މިދުނިޔޭގައި ޔަޤީނުންވެސް ނުވާނެއެވެ. އެހެންކަމަށް ވީއިރު އެއިލާހުގެ އަޅުތަކުންގެ މައްޗަށް ކުށްކުށުގައި ހައްދު ކަނޑައަޅުއްވައި އެކަން ތަންފީޒުކުރުމަށް އެއިލާހުގެ ޚަލީފާއިން ކަމުގައިވާ އިންސާނުންގެ ތެރެއިން އެވެރީންނަށް އަންގަވާ މަތިވެރި އަމުރުފުޅުން އަމުރުކުރައްވާފައި އެވަނީވެސް ހަމަ އިންސާނިއްޔަތަށްޓަކައެވެ. ހޭއަރާށެވެ. އަނިޔާވެރި މުޖްރިމުންނާމެދު ދޫދިނުމެއްނެތެވެ. އެއުރެން އަޅުކަންކުރާނީ މާއްދިއްޔަތަށާ އިބިލީހަށެވެ.\nދިވެހި ފުލުހުން ތިފެއްޓެވި މަސައްކަތުގައި ފިސާރި ސާބިތުކަމާއެކު ކުރިއަށްވަޑައިގަންނަވާށެވެ. ޤައުމުގެ އެހެންދިމަދިމާލުން ކޮރަޕްޓުމީހުން ނަންގަވާއިރު އެމްޑީޕީގައި އެފަދަމީހުން ތިބިނަމަ ކުޑަކުޑައިޝާރާތެއް ކޮއްލައްވާށެވެ. އަޅުގަނޑުމެން އެމީހަކު ހިފައި ހައްޔަރުކޮށް ތިބޭފުޅުންނާއި ޙަވާލުކުރާނީ ފިސާރިކެރިގެންނެވެ. ޕޮލިސް ކޮމިޝަނަރއަށް ފަށްފަށުން މަރްޙަބާދަންނަވަމެވެ. އެމްޑީޕީގައި އެފަދަ އިސްމީހުން ތިބިނަމަ ހޯއްދަވައި އުފުރާލަދެއްވުމުން އަޅުގަނޑުމެން މަނިކުފާނަށާ މަނިކުފާނުންގެ ފޯސްއަށް ހަޅޭއްލަވައި ދުއްތުރާކުރުމުގެ ބަދަލުގައި ތަހުނިޔާ ދަންނަވައި ޝުކުރު އަދާކުރާނަމެވެ.


"Dhivaas" in haassa model show eh mi mahu 25 gai\n"ދިވާސް" އިން ހާއްސަ މޮޑެލް ޝޯ އެއް މިމަހު 25 ގައި\nދިވަސް ޝޯ 2017 އަށް މޮޑެލުންނަށް ޓްރެއިނިން ދެނީ. --\nމޮޑެލިންގެ ދާއިރާގައި ކިތަންމެ ކިތަންމެ ގިނަ ޒުވާނުންނެއް ހަރަކާތްތެރިވި ނަމަވެސް އެޖެންސީއެއް މިހާތަނަށް ރާއްޖޭގައި ހުޅުވާފައެއް ނެތެވެ. އަމިއްލަ ގޮތުން ދާއިރާގައި މަސައްކަތް ކުރާ ޒުވާނުން ގިނަ އެވެ. އާޓްސް އެންޑް އެންޓަޓެއިންމަންޓް ދާއިރާ އާއި ފެޝަން އަދި މޮޑެލިންގެ ދާއިރާ ކުރިއަރުވަން ޒުވާނުންތަކެއް މިވަނީ ކުންފުންޏެއް ހަދާ އެކަމަށް އަތުކުރި އޮޅާލާފަ އެވެ.\n"ދިވާސް" ނަމުގައި ހަދާފައިވާ އެ ކުންފުނިން މިހާރު އަންނަނީ ހާއްސަ ޝޯ އަކަށް ތައްޔާރުވަމުންނެވެ. "ދިވާސް ޝޯ 2017" ނަމުގައި އެކުންފުނީގެ ފުރަތަމަ ފެނިލުން ފެނިގެންދާނެ އެވެ. އެ ޝޯ އޮންނާނީ މި މަހުގެ 25 ވަނަ ދުވަހު ދަރުބާރުގޭގެ އެވެ.\nއެ ޝޯގައި ރާއްޖޭގެ ހަ ޑިޒައިނަރެއްގެ ހެދުންތައް ފެނިގެންދާނެ އެވެ. އަދި އެ ކުންފުނީގެ ފަރާތުން ނެރޭ މޮޑެލުންވެސް ފެނިގެންދާނެ އެވެ. ދިވާސް އިން މިހާރު އަންނަނީ މޮޑެލުން ޓްރެއިންވެސް ކުރަމުންނެވެ. އެގޮތުން ޕްރެކްޓިކަލް ސެޝަންތަކާއި ހަށިގަނޑުގެ ބައްޓަން ރީތިކުރުމަށް ޖިމްގައިވެސް ދަނީ ޓްރެއިނިން ތަކެއް ދެމުންނެވެ.\nދިވާސް ޝޯގެ މަގުސަދަކީ އެޑްވަޓައިޒިން ދާއިރާ އަށާއި މީޑިއާގައި ހަރަކާތްތެރިވާ ފަރާތްތައް އަދި އެ ދާއިރާތަކަށް ނުކުންނަން ބޭނުންވާ ފަރާތްތަކަށް ޕްރޮފެޝަނަލް ޓްރެއިނިންތަކާއި، އެ ފަރާތްތައް މެނޭޖުކޮށް، އެޑްވަޓައިޒިން، މާކެޓިން އަދި މުނިފޫހިފިލުވުމުގެ ދާއިރާއަށް އެކުދިން ރީޓޭން ކުރުމެވެ. އެގޮތުން މީޑީއާގެ ދާއިރާއަށް ނުކުންނަން ބޭނުންވާ ފަރާތްތަކަށް އަމާޒުކޮށް ގިނަ ހަރަކާތްތަކެއް ކުރިއަށް ގެންދަން ދިވަސް އިން ވަނީ ނިންމާފަ އެވެ. އަދި އެ ފަރާތްތަކަކީ މުޖުމަތަމު ބަލައިގަންނަ އަދި ޕްރޮފެޝަނަލްކޮށް މަސައްކަތް ކުރާ ފަރާތްތަކަށް ހެދުމަށް ދިވަސް އިން މަސައްކަތް ކުރާނެ އެވެ.\nދިވާސް ޝޯ 2017 ގައި ފެނިގެންދާނީ އުމުރުން 18 އަހަރާއި 25 އަހަރާއި ދެމެދުގެ ޒުވާނުންނެވެ. އެގޮތުން 25 މޮޑެލުން މިހާރު ވަނީ ޝައުގުވެރިކަން ފާޅުކުރިން ފަރާތްތަކުގެ ތެރެއިން ހޮވާފަ އެވެ. މޮޑެލުން ހޮވާފައިވަނީ ދާއިރާގައި ފުންނާބު އުސް ފަރާތްތަކުގެ އެހީތެރިކަމާއެކުގަ އެވެ.\nދިވާސް ޝޯގެ އިވެންޓް އޯގަނައިޒަރަކީ ސްޓޭޖް ކޯ އެވެ. ޑިޒައިން އެންޑް ޑިޖިޓަލް މާކެޓިން ޕާޓްނަރަކީ ޒޯ އާޓްސް އެވެ. މީޑީއާ ޕާޓްނަރަކީ އަވަސް އޮންލައިން އަދި ޕީއެސްއެމް އެވެ. ފިޓްނަސް އެންޑް ހެލްތު ޕާޓްނަރަކީ ހީޓް ފިޓްނަސް އެވެ. އަދި ޕްރިންޓިން ޕާޓްނާގެ ގޮތުގައި ކަނޑައަޅާފައިވަނީ ނޮވެލްޓީ އަދި ގާމެންޓް ޕާޓްނަރަކީ އީވް ގާމެންޓްސް އެވެ. ބެވަރޭޖް ޕާޓްނަރުގެ ގޮތުގައި ކަނޑައަޅާފައިވަނީ ކޮކާ ކޯލާ އެވެ. އިތުރު ޕާޓްނަރުންގެ ގޮތުގައި ކަނޑައަޅާފައިވަނީ ގޭޓްވޭ މޯލްޑިވްސް، ބްލަކް، ޝްވެކް މޯލްޑިވްސް އަދި މާ ކޮމް އެވެ.


In pictures: one central park ge bingaa elhun\nވަން ސެންޓްރަލް ޕާކްގެ ބިންގާ އެޅުން\nހުޅުމާލެ، 27 އެޕްރީލް، 2021 -- ވަން ސެންޓްރަލް ޕާކްގެ ބިންގާ އެޅުމަށް ބޭއްވި ރަސްމިއްޔާތުގެ ތެރެއިން -- ހުޅުމާލޭގައި ތަރައްގީކުރާ "ވަން ސެންޓްރަލް ޕާކް" ރެސިޑެންސް ފްލެޓްތައް އަޅަނީ މޮރިޝަސްގެ ކުންފުންޏެއް ކަަމަށްވާ ސެންޑަލް މޮރިޝަސް ޕްރައިވެޓް ލިމިޓެޑުންނެވެ. މަސައްކަތުގެ ކޮންޓްރެކްޓަރަކީ ރާއްޖޭގެ ކުންފުންޏެއް ކަމަށްވާ ރަޝީދު ކާޕެންޓްރީ ކޮންސްޓްރަކްޝަން (އާރްސީސީ) އެވެ. ފްލެޓެއްގެ އަގަކީ 2.2 މިލިއަން ރުފިޔާ އެވެ. -- އަހުމަދު އަޝްހާދު އަބްދުﷲ (ޖެރީ) | އަވަސް


Kaiveni Hedhumuge Sababun Karah Thadheh Eri Kamah Priyanka Bunefi - Vaguthu\nރާއްޖޭގައި ކޮވިޑް ޓެސްޓް ކުރުން އިންތިހާއަށް ދަށަށް، ސަބަބެއް ނޭނގޭ! - 23 ގަޑިއިރު ކުރިން\nޕްރިޔަންކާ އާއި ނިކްގެ ކައިވެނީގެ ހަފްލާގެ ތެރެއިން\nބޮލީވުޑުގެ ބަތަލާ ޕްރިޔަންކާ ޗޯޕްރާ ޖޯނަސްއާއި އެމެރިކާގެ ލަވަކިޔުންތެރިޔާ ނިކް ޖޯނަސްއާއި ކައިވެނި ކުރިއިރު އަޅައިގެން ހުރި ކައިވެނީގެ ހެދުމުގެ ސަބަބުން، ކައިވެންޏަށް ފަހުގައި ކަރަށް ތަދެއް އެރި ކަމަށް ޕްރިޔަންކާ ބުނެފިއެވެ.\n2018 ވަނަ އަހަރު އުމެއިދު ބާވަން ޕެލަސްގައި ބޭއްވުނު ކައިވެނީގެ ހަފްލާގައި ޕްރިޔަންކާ ބޭނުންވީ ދުނިޔޭގެ އެންމެ ދިގު ވެއިލް ބޭނުން ކުރާ މީހަކަށް ވާށެވެ. އެހެންކަމުން 75 ފޫޓުގެ މި ދިގު ވެއިލް ބޮލުގައި އަޅައިގެން ހުރެ ކައިވެނީގެ ހަފްލާ ނިންމާލުމަށް ފަހު އޭނާގެ ކަރަށް ތަދެއް އެރި ކަމަށް ކައިލީ އެންޑް ޖެކީ އޯ ގެ ޝޯގައި ޕްރިޔަންކާ ބުނެފައިވެއެވެ.\nކައިވެނީގެ ހެދުމުގެ މަޝްވަރާތައް ކުރަން ފެށުމުން ގޫގުލް އިން އެންމެ ދިގު ވެއިލްއެއް ބޭނުން ކޮށްފައިވާ މީހުންގެ މަޢުލޫމާތު ބަލައިލި ކަމަށް ޕްރިޔަންކާ ބުންޏެވެ. އަދި އެންމެ ދިގު ވެއިލްއެއް ބޭނުން ކޮށްފައިވާ މީހާ ވެސް ވަނީ 15 ފުޓްބޯޅަ ދަނޑުގެ ދިގުމިނުގެ ވެއިލްއެއް ބޭނުން ކޮށްފައި ކަން ހާމަކުރަމުން ޕްރިޔަންކާ ވަނީ އެވަރު ނުވާނެކަމަށް ނިންމައި އެ ޗެލެންޖާއި ހުއްޓާލިކަން އެ ޝޯގެ ތެރެއިން ހާމަކޮށްފައެވެ/\nކައިވެންޏަށް ބޭނުންކުރި މި ވެއިލް މިހާރު ފެނުމުން ވެސް ޕްރިޔަންކާގެ ކަރަށް ތަދެއް އަރާހެން ހީވާ ކަމަށް ވެސް އެ ޝޯގައި ޕްރިޔަންކާ ބުނެފައިވެއެވެ.\nޕްރިޔަންކާ ވަރަށް ފަހުން ނެރުނު އޭނާގެ ބަޔޮގްރަފީ ''އަންފިނިޝްޑް'' ގައި ޕްރިޔަންކާގެ ކެރިއަރގެ އިތުރަށް އަމިއްލަ ބައެއް ވާހަކަތައް ވެސް ހިއްސާ ކޮށްފައިވެއެވެ. އެގޮތުން މިފޮތުގައި ޕްރިޔަންކާ ބުނެފައިވަނީ އޭނާ ނިކްގެ މުޅިން އައު ހެދުންތައް ވެސް ނިކްއަށްވުރެ ކުރިން ބޭނުން ކުރާ ކަމަށެވެ.\nޕްރިޔަންކާއާއި ނިކްގެ ހިތްގައިމު ގެ ބަލައިލަމާ!\nކައިވެނީގެ ހަފުލާއާއި ބެހޭގޮތުން ސަޕޯޓަރެއްގެ ސުވާލަށް ޕްރިޔަންކާ ދިނީ މަޖާ ރައްދެއް\nއޮޕެރާގެ އިންޓަވިއުއަށް ޕްރިޔަންކާ ލީ ހެދުމުގެ އަގު އެނގޭތަ؟\nފެބުރުއަރީ 18, 2021 11:36\nއަރާފަ އޮވެދާނެނު ކޮންފަދަ މުސީބާތެއް...


SunOnline: Saami ah kuraa thuhumathuthah dhogukoh Civil Service ah petition eh\nސާމީއަށް ކުރާ ތުހުމަތުތައް ދޮގުކޮށް ސިވިލް ސާވިސްއަށް ޕެޓިޝަނެއް\nމުހައްމަދު އައުޒަމް 22 Jan 2021, 10:23\nސާމީ އަގީލް --- ފައިލް ފޮޓޯ\nކުރީގެ ރީޖަނަލް އެއާޕޯޓްސްގެ އިސްވެރިއަކަށް ހުންނެވި ސާމީ އަގީލް، ޓްރާންސްޕޯޓު މިނިސްޓްރީގެ ޑިރެކްޓާ ޖެނެރަލް އަކަށް އައްޔަނުކުރަން އުޅޭތީ ޓްރާންސްޕޯޓު މިނިސްޓްރީގެ މުވައްޒަފުން އެކަމާ ކަންބޮޑުވުން ފާޅުކޮށް ސިވިލް ސާވިސް ކޮމިޝަނަށް ސިޓީ އެއް ފޮނުވިފަހުން އެއަށް ރައްދުދީ ހަމަ އެ މިނިސްޓްރީގެ މުވައްޒަފުންތަކެއް ސީއެސްސީއަށް ޕެޓިޝަނެއް ހުށަހަޅައިފިއެވެ.\nޓްރާންސްޕޯޓު މިނިސްޓްރީގެ މުވައްޒަފުންގެ ޔޫނިއަން އިން، ސިވިލް ސާވިސް ކޮމިޝަނުގެ ރައީސް މުހައްމަދު ނާސިހަށް އެޑްރެސްކޮށް ކުރިން ފޮނުވި ސިޓީގައި ބުނީ ޓްރާންސްޕޯޓު މިނިސްޓްރީގެ ޑިރެކްޓަރު ޖެނެރަލް އަކަށް ސާމީ ބަދަލުކުރުމަކީ މުވައްޒަފުންގެ ކަންބޮޑުވުން ހުރި ކަމެއް ކަމަށާއި، އެހެންކަމުން އެކަންތައް ކޮމެޓީގެ ސަމާލުކަމަށް ގެންނަން ބޭނުންވާ ކަމަށް އެ ސިޓީގައި ބުނެފައި ވެއެވެ. މުވައްޒަފުންގެ ސިޓީގައި ބުނީ ސާމީއަކީ ކުރިން އޭނާ މަސައްކަތްކުރެއްވި ތަންތަނުގައި މަސައްކަތް ކުރެއްވި އިރުވެސް، ކޮރަޕްޝަނުގެ ތުހުމަތުތައް އެނާގެ މައްޗަށް ކުރެވިފައިވާ ބޭފުޅެއް ކަމަށެވެ.\nއެ ވާހަކަތަށް ރައްދުދީ ހުށަހަޅި ޕެޓިޝަންގައި ސޮއިކޮށްފައިވާ ޓްރާންސްޕޯޓް މިނިސްޓްރީގެ މުވައްޒަފުން ބުނީ ކުރީގެ ޕެޓިޝަންގައި އެ މުވައްޒަފުން ސޮއިކޮށްފައިނުވާ ކަމަށެވެ. އަދި ސާމީ ޓްރާންސްޕޯޓްގެ މަގާމަށް އައްޔަނުކުރަން އިއުތިރާޒެއް ނެތް ކަމަށާއި އަދި އޭނާއަކީ އެކަމަށް ހަމަ ވަރަށް ގާބިލު މީހެއް ކަމަށްވެސް ބުނެފައިވެއެވެ.\nއޭގެ އިތުރުން ސާމީއަކީ މުވައްޒަފުންނަށް ލުއިފަސޭހަ ގޮތްތައް ހޯއްދަވަން މަސައްކަތްކޮށް ހިދުމަތުގެ ފެންވަރު ރަނގަޅުކުރަން މަސައްކަތްކުރައްވާ ބޭފުޅެއްކަމަށްވެސް ބުނެފައިވެއެވެ. ނަމަވެސް ކުރިން ހުށަހެޅި ޕެޓިޝަންގައި ބުނީ ސާމީއަކީ މަސައްކަތްކުރާ މުވައްޒަފުންނާ ޒާތީގޮތުން ޖައްސާލާ، ދޮގު ތުހުމަތުކޮށް ގަވައިދާ ހިލާފަށް އިދާރީ ފިޔަވަޅު އަޅާފައިވާ ބޭފުޅެއް ކަމަށެެވެ.\nކުރީގެ ޕެޓިޝަންގައި 28 ސޮއި ހިމަނާފައިވާއިރު ނަން ހިމަނައިފައެއް ނުވެއެވެ. ނަމަވެސް ފަހުން ހުށަހެޅި ޕެޓިޝަންގައި 39 މީހެއްގެ ނަމާއެކު ސޮއި ހިމަނާފައިވެއެވެ. އޭގެ ތެރޭގައި ޓްރާންސްޕޯޓް މިނިސްޓްރީގެ ބޭފުޅުންނާއި އެކި އެކި ރީޖަނަލް އެއާޕޯޓްތަކުގެ މެނޭޖަރުން ފެންވަރުގެ އިސް ބޭފުޅުން ހިމެނެއެވެ.


Mahaku 43 Million Haradhukuraa Tree Top Sarukaarah Dhinee Hiley - Vaguthu\nރައީސް ޞާލިހް ޗަމްޕާ ބްރަދާސްގެ އެއް ހިއްސާދާރު މުހައްމަދު މޫސާ (އުއްޗު) އާއި ސަލާމް ކުރައްވަނީ\nމާޗް 26, 2020 18:06\nކަންނިމުނީމާ އިތުރު 10 ރަށް. ޗަންޕާ ހިލޭ.\nމާޗް 26, 2020 18:21\nފަހުން ބަދަލު ދޭގޮތަށް ދޯ\nމާޗް 26, 2020 18:57\nތޭންކްސް ޗަމްޕާ ބްރަދަރސް\nމާޗް 26, 2020 19:03\nމަހަކު 43 މިލިއަން "ހަރަދުވަނީ" ޓެކުހަށް ލާރި ފޮރޮވަންބާ އެހާވަރު ހަރަދު ވާނެ ކަމަކަށް ނުފެނޭ\nމާޗް 26, 2020 19:06\nމިހިރަ ބޯބުރާންތި ކިބުލާ ކަލޭމެނަށް ފަސޭހަކަމާއެކު ތިޔަރޯގާގެ ތެރޭގައި ފީނެނީ ރައީސް ޔާމީނު ކޮށްދެއްވާފައިވާ މަސައްކަތުން، ބުރިޖުން ފަރުކޮޅުފުއްޓަށާއި ޓްރީޓޮޕަށް ފަސޭހަކަމާއެކުދެވޭ ދަރުމަވަންތަ ބިޔަހޮސްޕިޓަލް އޮތީތީ ބަލިމީހުން ބާއްވަންޖާގަލިބޭ، އެމެ.އެމްއޭ ރިޒާވް 800 މިލިޔަންޑޮލަރަށް ޔާމީނު ހެއްދެވީތީ މިޔަދު ޓުވަރިސްޓުން ނާދެވޭއިރު އެކޮނޮމީ ފޫބެއްދޭ، މިހެންގޮސް ބައިވަރު، އަދި މިވެރިން މިތަނުން އުފަންކޮށްގެން ހޯދި ފައިސާއެއްވެސް ތަނެއްވެސްނެތް އޮތީ ބޮޑިއަގައެއް\nމާޗް 26, 2020 19:15\nނަގަރިޔާ ހަސަނުގެ ސާފުތެޔޮ ވިއްކުމަށް... ވިއްކާ ކިޔާ ނުވިއްކާ ކިޔާ.. އިއްޔެބުނި ނުލިބޭނެޔޭ މިހާރު އަޑުމިއިވުނީ ދޫކުރަނިއްޔޭ ކޮބައިބާ ރަގަޅު ގޮތަކީ....\nމާޗް 26, 2020 19:18\nތެޔޮބިޑި ހަސަން ލަތީފް އަވަހަށް ދޮގުކުރޭ!\nމާޗް 26, 2020 19:19\nމިހާލަތަށް ގޮސްގެން އުޅޭ އިރު ބިލިއަނުން ހަރަދު ކުރިޔަސް ދޭން ޖެހޭނީ ފުރަތަމަ ނުދ ން ކިހާ ވަރެއް ދެއްކި\nމާޗް 26, 2020 19:58\nހާސްވާކައް ނުޖެހޭ އެހުރިއެއްނޫން ދަރުމަވަންތަވެސް\nމާޗް 27, 2020 01:07\nޓްރީޓޮޕްގަތިބި ޑޮކްޓަރުންނަކީ ޕްރޮފެޝަނަލް ޑޮކްޓަރުން އެމީހުންގެމުސާރަތައް ވަރައްބޮޑުއެކަންކޮންމެވެސްވަރަކަށްއެނގޭ ސަރުކާރައްހޮސްޕިޓަލްދޭން މެމްބަރަކު ހިންހަމަނުޖެހުނުނަމަވެސް އެހެންހުރިހާމެމްބަރުން އެއްބަސްވާނަމަ އެމެމްބަރުވެސް އިޢްތިރާޒެއްނުކުރާނެ ޝުކުރިއްޔާ ކާޝާއަދިކްރޮއުން\nމާޗް 26, 2020 20:02\nދެންފަހެ ތަހުޤީގައް އެނގުނު ގޮތުގައި ކުރެއްދޫ ރިސޯޓު މެނޭޖްމަންޓުގެ އިހުމާލެއް އޮތް ކަމަކަށް ނުފެނުނެވެ.\nމާޗް 26, 2020 21:08\nއިހްމާލުގެ ވާހަކައެއް ދައްކާކަށް ނޭގޭ. ޢެބުނާ ފަތުރުވެރިޔާ ކޮންޓެކްޓް ތްރޭސިންގައި ކިތައްމީހުން ކުތައް ތަކްލީފް އުފުލައިފި. ކިތައްމީހުން ކިތައްވިޔާފާރި ކަރަންޓީން ކުރި.\nވަރަށް ކައިރިން ތިކަންކަން ރައްޔިތުންބަލާނެ.\nކިހާ ބޮޑު ޚަރަދެއް ސަރުކާރުން ކުރަން މިޖެހުނީ ބައެއްގެ އިހްމާލުން\nމާޗް 26, 2020 20:04\nމާޗް 26, 2020 20:51\nހަރަދުވާކަމަށް ބުނެފައިވާ އަދަދަކީ ގަބޫލު ކުރެވޭ އަދަދެއް ނޫން.\nމާޗް 26, 2020 20:59\nހާދަ ހަސަދަވެރިންގިނަ ބަޔެކޭ މިދިވެހިންނަކީ\nމާޗް 26, 2020 22:36\nޕީޕީއެމް ކުދިން ނިކަން ހަޖަމު ކުރަން ދަސްކޮބަލަ\nމާޗް 27, 2020 08:13\nކޮންބަޔަކަށްތަ މަޑިސީލަ ހަޖަމް ނުވެގެން އުޅެނީ އަދިވެސް ހަޖަމް ނުވާވާހަކަ ދައްކަން ލަދެއްނުގަނޭތަ!\nމާޗް 27, 2020 08:44\nހެޓްސް އޯފް ޓު ޓްރީޓޮޕް ބޯރޑް.\nމާޗް 27, 2020 09:06\nމީ ޕޮރޮމޯސަން ނިއުސްއެއް\nތަންދިނީހިލޭ އެތަނަށްކުރަންޖެހޭހުރިހާޚަރަދެއް މުސާރަތަކާއެކު ސަރުކާރަށް ވަހްވާ! ﷲގެރަހް މަތުން ޙާލަތުގޯސްނުވެ މިކަންނި މުނީ މަޝުކުރުއަދާކުރު މުގެ ހަދިޔާއެއްގެގޮތުން ކިހާވަރެއްވާނެބާ؟؟؟؟؟\nމާޗް 27, 2020 11:28\nރާއްޖޭގާ މި ބަލި ފެތުރުމުގާ ކުރެއްދޫ ރިސޯޓުގެ އިހުމާލު ވަރަށްބޮޑު. އެ ރިސޯޓުގެ އިހުމާލުގެ ސަބަބުން ދިވެހި ސަރުކާރުން ކުރާންޖެހުނު ހަރަދު ވަރަށް ބޮޑު. މި ދެންނެވި ރިސޯޓުގެ އޯނަރުން ނަކީ ކޮބާކަމާ އަދި ޓުރީޓޮޕްގެ އޯނަރުންނަކީ ކޮބާކަން ދިވެހިންނަށް ރަނގަޅަށްއެނގޭ. އެހެންވީމާ، ކިތަންމެ މޮޅު ހެޑުލައިނެއް ޖެހިޔަސް ކަންވީގޮތް ސާފުނޫންތޯ؟\nމާޗް 27, 2020 12:44\nކިޔާއުޅޭ މުހޮނަށް ދޯނި ދޭހެން ޢެއްޗެހިދޭގޮތުގެ ވާހަކަ.ބަޔަކު ހިންގާ ރިސޯޓްތަކަކުންވި ބޮޑުއިހުމާލެއްގެސަބަބުން މިގައުމުގެ އެތައްބަޔަކާ ސިއްހީހިދުމަތްތެރިން އަދި ފަތުރުވރިކަމުގެ ދާއިރާގަ މަސައްކަތްކުރާ އެތައްބަޔަކު ކޮރޯނާގެ ނުރައްކަލަށް ހުށަހެޅިގެންދިޔައީ.ކޮރޯނާ ފެށުނު އިރު އަވައްޓެރި ފަގީރުކަމަށްބުނާ ބަންގާޅުގެ ގިނަހޮޓާތަކުގަވެސް ހުރި ކަސްޓަމަރުން ޓްރޭސްކުރަން ތާމަލް ސްކޭނަރު.މަހުޖަނުންއަންނަ ރިސޯޓްތަކުން ތާމަލްސްކޭނަރު ބޭނުން ނުކުރާތާ ހުންއައިސް ބަލީގެ އަލާމާތްތައްފެނުނު ފަތުރުވެރިންގެ ކަންތައްވެސް ސިއްރުކޮށް މާލެތެރއަށް އެފަތުރުވރިން ދޫވެވުނީ ހަމަގަމާރުކަމުންތޯ ނުވަތަ ޑޮލަރުގެދަހިވެތިކަމުގަތޯ.ދެން މިހާރުވެސް ދިވެއްސަކަށް ތިޔަރޯގާއެއްޖެހުނީކީ އެއްނޫން.ދިވެހިންނަކީ ދުނިޔޭގަ ސާފުތާހިރުކަމުގަ އެއްވަނަބައެއް.މާލޭގަ ފެނުގެ ހަރަދު ބޮޑުނަމަޥެސް ގިނަމީހުން ދުވާލުދެއިރު ފެންވަރާ އެތައްފަހަރކު ވުލޫކޮށް ސާފުތާހިރުކަންމަތީތިބެނީ.މިހާތަނަށް ޕޮޒިޓިވްވީ ފަތުރުވެރިން.ބަލި އޮތީކޮންޓރޯލުވެފަ.ތިޔަ ހޮސްޕިޓަލް ދޭވާހަކައަކީ ޕަބްލިކްސިޓީ ސްޓަންޓެއް.ރާއްޖެގެ ޖިއޯރަފީއާ އާދަކާދައޮތްގޮތުން ތިރޯގާރާއްޖޭގަ ފެތުމުގެ ޗާންސް ނިލް.މިވަރައްވެސް ބިރުވެރިކަން އުފެދުނީ ބައެއްގެ އިހުމާލުން.ތިޔަހޮސްޕިޓަލް ބޭނުންކުރާކަށްނުޖހެނެ.އެފަދަހާލަތުގަ މާލޭސަރަހައްދު އޮތްނަމަ ތިތަން ހުރިމަގުންވެސް ނުދެވުނީސް.ބައެއްގެ އިހުމާލު އޮއްބާލަން ސިންޕަތީ ހޯދަނީ


ކުޑަކުދިންނަށް ޖިންސީ ގޯނާ ކުރުމަކީ ޖިނާއީ ބޮޑު ކުށެއްގެ ގޮތުގައި...\nބިލު ހޯމަ ދުވަހުގެ ޖަލްސާއަށް ހުށަހަޅުއްވައިދެއްވީ ހިންނަވަރު ދާއިރާގެ މެމްބަރު ޖީހާން މަހުމޫދު\nބިލު ދިރާސާ ކުރުމަށް ފޮނުވާފައިވަނީ މަޖިލީހުގެ ހިއުމަންރައިޓްސް އެންޑް ޖެންޑަރ ކޮމިޓީއަށް\nމި ބިލު ބަލައިގަތީ މަޖިލީހުގެ 53 މެމްބަރުންގެ ވޯޓުން\n9 މާރޗް 2020 | ހޯމަ 14:31\nޖިންސީ ގޯނާ ރައްޒުކޮށްދޭ މަންޒަރެއް\nކުޑަކުދިންނަށް ޖިންސީ ގޯނާ ކުރުމަކީ ޖިނާއީ ބޮޑު ކުށެއްގެ ގޮތުގައި ކަނޑައެޅުމަށް ޖިނާއީ އިޖުރާއަތުގެ ގާނޫނަށް އިސްލާހު ގެނައުމުގެ ބިލު ބަލައިގަނެފިއެވެ.\nމި ބިލު ބަލައިގަތީ މަޖިލީހުގެ 53 މެމްބަރުންގެ ވޯޓުންނެވެ. މި ބިލު ދިރާސާ ކުރުމަށް ފޮނުވާފައިވަނީ މަޖިލީހުގެ ހިއުމަން ރައިޓްސް އެންޑް ޖެންޑަރ ކޮމިޓީއަށެވެ.\nމި ބިލު ހޯމަ ދުވަހުގެ ޖަލްސާއަށް ހުށަހަޅުއްވައިދެއްވީ ހިންނަވަރު ދާއިރާގެ މެމްބަރު ޖީހާން މަހުމޫދެވެ. މި ބިލުގައިވާގޮތުން ޖިނާއީ އިޖުރާއަތުގެ ގާނޫނުގެ 22 ވަނަ މާއްދާއަށް އަކުރެއް އިތުރުކުރުމަށް ވަނީ ހުށަހަޅާފައެވެ. ޖިނާއީ އިޖުރާއަތުގެ ގާނޫނުގެ 22 ވަނަ މާއްދާގައި ވަނީ ޖިނާއީ ބޮޑު ކުށްތަކުގެ ގޮތުގައި ކަނޑައަޅާފައިވާ ކުށްތައް ބަޔާންކޮށްފައެވެ. މިހާރު ގާނޫނުގައި ޖިނާއީ ބޮޑު ކުށްތަކުގެ ގޮތުގައި ކަނޑައަޅާފައިވަނީ 11 ކުށެކެވެ.\nއިންތިޒާމުވެގެން ހިންގާ ބޮޑެތި ޖިނާއީ ކުށް\nމަނީ ލޯންޑްރިންގ އަދި ޓެރަރިޒަމަށް ފައިނޭންސްކުރުމުގެ ކުށް\nމީހުން ޓްރެފިކްކުރުމުގެ ކުށް\nވައްކަން، ޓެކުން، ޚިޔާނަތްތެރިވުމާއި، މަކަރާއި ޙީލަތް އަދި ފޭރުމުގެ ކުށްކުށުގެ ތެރެއިން -/ 100,000 (އެއްލައްކަ) ރުފިޔާއިން ފެށިގެން މަތީގެ މައްސަލަތައް،\nމީހެއްގެ ގުނަވަނެއް ނުވަތަ ގުނަވަނެއްގެ ބައެއް ނުވަތަ ހިއްސެއް ނެތިދާފަދަ\nގޮތަކަށް މާރާމާރީ ހިންގުން؛\nފެބްރުއަރީ މަހުގެ 20 ވަނަ ދުވަހު އަމަލުކުރަން ފެށުނު "ކުޑަކުދިންގެ ހައްގުތައް ރައްކާތެރިކުރުމުގެ ގާނޫނު" ގައި ކުޑަކުދިންނާއި ދެކޮޅަށް ކުރެވޭ ކުށްތަކަށް ބޮޑެތި އަދަބުތައް ކަނޑައަޅާފައިވެއެވެ.\nމިގާނޫނަށް ބަލާލާއިރު ކުޑަކުދިންނަށް ޖިންސީ ގޯނާ ކުރުމަކީ ނުވަތަ ކުޑަކުއްޖަކަށް ޖިންސީ ގޯނާކުރުމަށްޓަކައި އެކުއްޖާ ގްރޫމްކުރުމަކީ ކުށެކެވެ. ކުޑަކުއްޖަކު ގްރޫމްކުރުން ކަމަށް ބުނެފައި އެވަނީ، ޖިންސީ ޢަމަލެއް އެކުއްޖާއާމެދު ހިންގުމަށްޓަކައި، އެކުއްޖާއަށް ފައިސާ ނުވަތަ އެނޫންވެސް މާއްދީ އެއްޗެއް ދީގެން އެކުއްޖާއާ ޖަޒުބާތީ ގުޅުމެއް ޤާއިމުކޮށް، އެކުއްޖާގެ އިތުބާރު ހޯދުމަށް މަސައްކަތްކުރާ ކުރުމަށެވެ. މިފަދަ ކުށެއްކޮށްފި މީހެއްގެ އަދަބަކީ، 10 އަހަރުދުވަހުގެ މުއްދަތަށް ޖަލަށްލުމެވެ.\nމީގެއިތުރުން ކުޑަކުއްޖަކަށް ރައްކާތެރިކަން ފޯރުކޮށްދިނުމުގެ ޒިންމާ އޮތް ފަރާތެއް ކަމުގައިވެހުރެ އެކުއްޖާގެ ޞިއްޙަތަށް ނުވަތަ ރައްކާތެރިކަމަށް ނުވަތަ މަޞްލަޙަތަށް އުނިކަން އަތުވެދާނެ ފަދަ ޢަމަލެއް ޤަޞްދުގައި ހިންގުމަކީ ނުވަތަ އެފަދަ ޢަމަލެއް ހިނގިޔަ ނުދިނުމަށް އަޅަންޖެހޭ ފިޔަވަޅުތައް ނޭޅުމުގެ ސަބަބުން ކުއްޖާއަށް ގެއްލުމެއްވެއްޖެނަމަ، އެކަން ކުރި މީހާ އެކުރީ ކުށެއް ކަމަށް ކުޑަކުދިންގެ ހައްގުތައް ރައްކާތެރިކުރުމުގެ ގާނޫނުގައިވެއެވެ. މި ކުށުގެ އަދަބަކީ ތިން އަހަރުދުވަހުގެ މުއްދަތަށް ޖަލަށްލުމެވެ.\nމީހަކު ނުވަތަ ބަޔަކު ކުޑަކުއްޖަކާމެދު ޖިންސީ އަނިޔާ ފަދަ އަމަލެއް ކުރަމުންދާކަން އެނގިހުރެ، އެކަށީގެންވާ ސަބަބަކާ ނުލައި އެކަން ޚާއްޞަކޮށް ފުލުހުންނަށް ނުވަތަ ފެމިލީ ޕްރޮޓެކްޝަން އޮތޯރިޓީއަށް ނުވަތަ ކުޑަކުދިންގެ މަޞްލަޙަތުގައި މަސައްކަތްކުރާ ދައުލަތުގެ އިދާރާއަކަށް ނާންގައި ހުރުމަކީ ކުށެއް ކަމަށް ވެސް އެގާނޫނުގައި ކަނޑައަޅާފައިވެއެވެ. މި ކުށުގެ އަދަބަކީ ފަސް އަހަރުދުވަހުގެ މުއްދަތަށް ޖަލަށްލުމެވެ.


ތައުލީމީ ދާއިރާއިން މާސްޓާޒް އޮތް ބޭފުޅަކަށް އިކޮނޮމިކް މިނިސްޓްރީގެ ނައިބުކަން – Haftha\nTue, 11 August, 2020, 11:30 pm\nތައުލީމީ ދާއިރާއިން މާސްޓާޒް އޮތް ބޭފުޅަކަށް އިކޮނޮމިކް މިނިސްޓްރީގެ ނައިބުކަން\nޖުލައި 14, 2019\nރައީސް އިބްރާހިމް މުހައްމަދު ސޯލިހް، އިކޮނޮމިކް މިނިސްޓްރީގެ ނައިބު ކަމުގެ މަގާމަށް، ގދ. ދާންދޫ، ކާމިނީގެ، އަހުމަދު މުޖާހިދު އައްޔަން ކުރައްވައިފި އެވެ. އޭނާ އެ މަގާމަށް އައްޔަން ކުރެއްވީ މިދިޔަ ބުރާސްފަތި ދުވަހު އެވެ.\nޓީވީއެމްގެ ބައެއް ޝޯތައް ޕްރެޒެންޓް ކުރައްވާ މުޖާހިދަކީ މެލޭޝިއާގެ އޯޕަން ޔުނިވާސިޓީން މާސްޓާޒް އޮފް އެޑިއުކޭޝަން ހާސިލް ކުރައްވައިގެން ހުންނެވި ބޭފުޅެކެވެ. އަދި ތައުލީމީ ދާއިރާގެ ގިނަ އިސް މަގާމުތަކެއް އޭނާ ފުރުއްވާފައިވެ އެވެ.\nއެގޮތުން އޭނާ އެންމެ ފަހުން ހުންނެވީ އިމާދުއްދީން ސްކޫލުގެ ޕްރިންސިޕަލެއްގެ މަގާމުގަ އެވެ. އަދި އޭގެ ކުރިން އިސްކަންދަރު ސްކޫލުގެ ޑެޕިއުޓީ ޕްރިންސިޕަލް ކަމާއި އެ ސްކޫލުގެ ލީޑިން ޓީޗަރެއްގެ މަގާމު އަދާ ކުރައްވާފައިވެ އެވެ.\nމީގެ އިތުރުން ގައުމީ ޔުނިވާސިޓީގެ ޕާޓް ޓައިމް ލެކްޗަރާއެއްގެ ގޮތުގައި ވެސް މުޖާހިދު ވަނީ މަސައްކަތް ކުރައްވައިފަ އެވެ.\nއިކޮނޮމިކް މިނިސްޓްރީގެ ނައިބު ކަމަށް އިތުރު ބޭފުޅަކު އައްޔަން ކުރެއްވުމާއެކު، ކޮމްޕެނީ ރެޖިސްޓްރާ ކަމުގައި ހުންނެވި މަރިޔަމް ވިސާމްއާއެކު އެ މިނިސްޓްރީގެ ނައިބުންގެ އަދަދު ފަހަކަށް އަރާނެ އެވެ.


Bathalaa Tabassum Maruvejje Kamah Bune Dhogu Vaahakathakeh Fathuranee - Vaguthu\nމާލެ އިން ކޮވިޑަށް ފައްސިވާ އަދަދުތައް ދަށަށް! -7ގަޑިއިރު ކުރިން\nބަތަލާ ތަބައްސުމް މަރުވެއްޖެކަމަށް ބުނެ ދޮގު ވާހަކަތަކެއް ފަތުރަނީ\nބޮލީވުޑުގެ ވެޓަރަން އެކްޓްރެސް ތަބައްސުމް މަރުވެއްޖެ ކަމަށް ބުނެ މީސް މީޑިޔާގައި އެތައް ބަޔަކު އެކަމާއި ހިތާމަ ފާޅު ކުރަން ފެށިއެވެ.\nއެހެން ނަމަވެެެސް މިހާރު އެކަން ވެފައި ވަނީ ދޮގު ހަބަރަކަށެވެ. ތަބައްސުމް އަދި މަރުނުވާ ކަމަށާއި ސިއްހަތު ސަލާމަތުން ދުނިޔޭގައި ހުރިކަމަށް އޭނާގެ މީސް މީޑީޔާ އެކައުންޓް މެދުވެރިކޮށް މި ވަނީ ބުނެފައެވެ.\nއޭނާ ބުނީ އެންމެންގެ ހެޔޮ ދުޢާއާއި އެކު ސިއްހަތު ސަލާމަތުން ހުރި ކަމަށެވެ. އަދި އާއިލާއާއި އެކު އުފަލުގައި ހުރިކަމަށާއި ތަބައްސުމްއާއި ގުޅޭ ގޮތުން އަރާފައިވާ އަޑުތަކަކީ ދޮގު ޚަބަރެއް ކަމަށާއި ހުރިހާ އެންމެން ވެސް އެމީހެއްގެ ގޭގައި ސަލާމަތާއި ރައްކާތެރި ކަމާއި އެކު ތިބޭނެ ކަމަށް އުއްމީދު ކުރާ ކަމަށް ތަބައްސުމްގެ އިންސްޓަގުރާމު އެކައުންޓުގައި ލިޔެފައިވެއެވެ.\nކުޑައިރުއިރު ޗައިލްޑް އާޓިސްޓެއްގެ ގޮތުގައި ފިލުމީ ދާއިރާއާއި ގުޅުނު ތަބައްސުމްއަކީ އޭނާގެ ދުވަސްވަރު ފާހަގަކޮށްލެވޭ އަދި އެހާމެ މަގުބޫލު ބަތަލާއެކެވެ.\nދާދިފަހުން ''ޓޯކް ޝޯ'' އެއް ހުށަހަޅައިދީ ގިނަ ބައެއްގެ މަގުބޫލުކަން ހޯދާފައިވާ ތަބައްސުމް އޭނާގެ މަރުގެ ޚަބަރަކީ ދޮގު ޚަބަރެއް ކަމަށް ބުނެ ވަނީ އޭނާގެ އެންމެ ފަހުގެ ފޮޓޯ ވެސް އިންސްޓަގުރާމުގައި ހިއްސާ ކޮށްފައެވެ.\nމި ޚަބަރަކީ ތަބައްސުމްގެ ސަޕޯޓަރުންނަށް ލިބިގެންދާނެ އުފާވެރި ޚަބަރަކަށް ވާނެއެވެ.\nތަބައްސުމްގެ ދަރިފުޅު ހޮޝާން ގޮވިލް އޭނާގެ އިންސްޓަގުރާމު އެކައުންޓުގައި ތަބައްސުމްގެ ފޮޓޯއެއް ހިއްސާކޮށް ބުނެފައިވަނީ އޭނާގެ މަންމަ ތަބައްސުމް ކޯވިޑް ޖެހުމަށް ފަހު އެބަލިން ރަނގަޅުވެފައިވާ ކަމަށާއި ބަލިން ސަލާމަތްވެ އެނބުރި ގެއަށް ފޮނުވާލާފައިވާ ކަމަށެވެ.\nތަބައްސުމް ކުޅެފައިވާ ފިލުމުތަކުގެ ތެރޭގައި ހިމެނެނީ ''ދީދާރު''، ''އަލީބާބާ އޮރު 40 ޗޯރު'' ފަދަ އެތައް ފިލުމެކެވެ.


Sisilfaru mahsala Civil Courtun beyru kohfi\nސިސިލްފަރު މައްސަލަ ސިވިލް ކޯޓުން ބޭރުކޮށްފި\nސިވިލް ކޯޓުން ހިންގާ ޖަސްޓިސް ބިލްޑިން: ސިސިލްފަރު މައްސަލަ ވަނީ ކޯޓުން ބޭރުކޮށްފަ - އަވަސް ފޮޓޯ\nމި އަހަރު މީހުން ހައްޖަށް ގެންދަން ފަސް ކުންފުންޏަކަށް ހުއްދަ ދިނީ އުސޫލުގެ ބޭރުން ކަމަށް ބުނެ ސިސިލްފަރު ހައްޖު ގުރޫޕުން އިސްލާމިކް މިނިސްޓްރީއާ ދެކޮޅަށް ސިވިލް ކޯޓަށް ހުށަހެޅި މައްސަލަ އެކޯޓުން ބޭރުކޮށްލައިފި އެވެ.\nސިވިލް ކޯޓުން މިއަދު ކުރި ހުކުމުގައި ބުނީ ސިސިލްފަރުގެ މައްސަލަ އިޖުރާއަތުތައް ފުރިހަމަވެފައި ނުވާތީ އެމައްސަލަ ކޯޓުގައި ކުރިއަށްގެން ދެވެން ނެތް ކަމަށެވެ.\nއެކަމާ ގުޅޭ ގޮތުން ސިސިލްފަރު ގްރޫޕުގެ ފަރާތުން ވަކާލާތު ކުރެއްވާ ވަކީލު ނާޒިމް ސައްތާރު ވިދާޅުވީ، މައްސަލަ ކޯޓަށް ހުށަހަޅުމުގެ ކުރިން އެ ކުންފުނިން ފުރަތަމަ އިސްލާމިކް މިނިސްޓްރީއަށް މައްސަލަ ހުށަހަޅައިގެން ކުރިއަށް ގެންދިއުމަށް ބުނެ އެ މައްސަލަ ކޯޓުން ބޭރުކޮށްފައިވާ ކަމަށެވެ.\nސިސިލްފަރު ގުރޫޕުން އިސްލާމިކް މިނިސްޓްރީ އާއި ދެކޮޅަށް ސިވިލް ކޯޓުގައި ދައުވާ ކުރީ އެ ހައްޖަށް ފޮނުވުމުގެ ހުއްދަ ދޭ ކުންފުނިތައް ކަނޑައެޅީ މައުލޫމާތު ދިން ގޮތާ ހިލާފަށް މާކްްސް ދީގެން ކަމަށް ބުނެ އެވެ. ހައްޖަށް މީހުން ގެންދަން ހުއްދި ނުދިން މައްސަލަ ސިސިލްފަރު ހައްޖު ގުރޫޕުން ވަނީ އެންޓި ކޮރަޕްޝަން ކޮމިޝަން (އޭސީސީ)އަށް ވެސް ހުށަހަޅައިފަ އެވެ.\nހައްޖަށް މީހުން ގެންދިއުމަށް ހުއްދަ ދިނުމުގައި ގާނޫނާއި ހިލާފު އެއްވެސް ކަމެއް ކޮށްފައި ނުވާނެ ކަމަަށް އިސްލާމިކް މިނިސްޓްރީން ވަނީ ބުނެފަ އެވެ. އެމިނިސްޓްރީގެ ޑެޕިއުޓީ މިނިސްޓަރު ޝާފިއު އަލީ ވިދާޅުވެފައިވަނީ، ހުއްދަ ދިނުމުގައި އެ މިނިސްޓްރީން އަމަލުކުރި ގޮތާ މެދު އެއްވެސް ޝަކުވާއެއް ހުށަހަޅާފައި ނެތް ކަމަށާއި އެކަން އެ މިނިސްޓްރީން ކުރީ ނަޒާހަތްތެރިކަމާ އެކު ކަމަށެވެ. އަދި ކުންފުންޏަކުން ކޯޓަކަށް މައްސަލަ ހުށަހަޅާނަމަ، ކަމުގެ މައުލޫމާތު ފުރިހަމައަށް ސާފުކުރުމަށްފަހު ކޯޓަށް ހުށަހެޅުން ރަނގަޅު ކަމަށެވެ.\nހައްޖުގެ އަޅުކަން އޭސީސީ އިސްލާމިކް މިނިސްޓްރީ + ސިވިލް ކޯޓް


Fuluhunna rayyithun gulhigen masaikaiy kuraane maahauleh gaaimu...\nފުލުހުންނާއި ރައްޔިތުން ގުޅިގެން މަސައްކަތް ކުރާނެ މާހައުލެއް ގާއިމު ކުރަންޖެހޭ: މިނިސްޓަރ އިމްރާން\nކުރީގަ ނެތް އެތައް އާދައެއް މިހާރު ވަނީ އަށަގަނެފައި\nފުލުހުންގެ މުއައްސަސާ ހަރުދަނާކުރުމަށް ރައްޔިތުންގެ އެއްބާރުލުން ބޭނުންވޭ\nމުޖުތަމައުގެ ކުރިއެރުމަކީ އަމާންކަންކަމާއި ރައްކާތެރިކަން ގާއިމްކުރެވުން\nކ. މާލެ | 14 ނޮވެންބަރ 2019 | ބުރާސްފަތި 16:24 | 2,373\nހޯރަފުށި ޕޮލިސް ސްޓޭޝަންގެ އާއިމާރާތް ހުޅުއްވައިދެއްވަނީ - ހޯމް މިނިސްޓްރީ\nފުލުހުންގެ މުއައްސަސާ ހަރުދަނާކުރުމަށް ފުލުހުންނާއި ރައްޔިތުން ގުޅިގެން މަސައްކަތްކުރާނެ މާޙައުލެއް ޤާއިމުކުރުން މުހިންމުކަމަށާއި، ސަރުކާރުން މަސައްކަތްކުރަނީ އެމަގަށް ކަމަށް ހޯމް މިނިސްޓަރ ޢިމްރާން ޢަބްދުﷲ ވިދާޅުވެއްޖެއެވެ.\nހއ. ހޯރަފުށީގައި ޤާއިމުކުރި ޕޮލިސް ސްޓޭޝަނުގެ އާޢިމާރާތް ހުޅުވަން އެރަށުގައި ބޭއްވި ރަސްމިއްޔާތުގައި ވާހަކަދައްކަވަމުން މިނިސްޓަރ އިމްރާން ވިދާޅުވީ ކުރީގައި އަޅުގަނޑުމެންގެ ތެރޭގައި ނެތް އެތައް އާދަތަކެއް، ނުވަތަ ކުށްތަކެއް މިހާރު އަށަގެންފައިވާކަމަށެވެ. އެކަންކަމާ ކުރިމަތިލާ އެކަންކަމަށް ޙައްލު ގެނައުމުގައި ފުލުހުން ކުރަމުން އަންނަ ތަޖުރިބާތަކުގައި ދައުލަތުން ފުލުހުންގެ މުއައްސަސާ ހަރުދަނާކުރުމަށް ދޭންޖެހޭ އެހީތެރިކަމާ އެއްބާރުލުން އެއްދުވަހުން އަނެއް ދުވަހަށް އިތުރުކުރަންޖެހިފައިވާ ކަމަށް މިނިސްޓަރު ވިދާޅުވިއެވެ.\nމިނިސްޓަރު އިމްރާން ވިދާޅުވީ މިއަދުގެ ސަރުކާރުން ކުރަން ޤަސްތުކުރާ ކަމަކީ ފުލުހުންގެ މުއައްސަސާ ހަރުދަނާކުރުމުގައި ފުލުހުންނަށް ދެވޭ ވަސީލަތްތަކާއި، ފުލުހުންނަށް އެއްބާރުލުން ދިނުމާއެކުގައި ފުލުހުންނާ ރައްޔިތުންނާ އެކުގައި މަސައްކަތްކުރުމުގެ މާޙައުލެއް ޤާއިމުކުރުމުގެ މަސައްކަތް ކަމަށެވެ.\nފުލުހުންގެ މަސައްކަތް ހަރުދަނާވެ ކުރިއަރާދާނީ ފުލުހުންނާ ރައްޔިތުންނާ އެކުގައި މަސައްކަތްކުރެވުނު ވަރަކަށް. ފުލުހުންނަށްޓަކައި ރައްޔިތުން އަތުގުޅާލި މިންވަރަކަށް. އަދި ފުލުހުން ރައްޔިތުންނާ ގާތްވި މިންވަރަކަށް. ރަށުގެ އަމާންކަމާއި ގައުމުގެ އަމާންކަން ބެލެހެއްޓިގެންދާނީ ފުލުހުންނާ ރައްޔިތުންނާ އެކުގައި ރާއްޖޭގެ ޞުލުހަވެރިކަމާ އަމާންކަމަށް މަސައްކަތްކުރި މިންވަރަކަށް. އެހެންކަމުން މިއަދު އަޅުގަނޑު ތިޔަހުރިހާ ބޭފުޅުންނަށް އިލްޠިމާސްކުރަން އޮތީ ރަށުގެ އަމާންކަމާއި ޞުލުހަވެރިކަން ޤާއިމްކުރުމަކީ ހަމައެކަނި ފުލުހުންގެ ޒިންމާއެއްކަމުގައި ނަހައްދަވާށޭ. އެޒިންމާއަކީ ފުލުހުންނާއި، ކައުންސިލާ ރަށުގެ އެހެން މުއައްސަސާތަކާ، ރަށުގެ ހުރިހާ ރައްޔިތުންގެ ގުޅިގެން އަދާކުރާ ޒިންމާއެއްކަމުގައި ހަދަމާ ހިނގާށޭ.\n~ އިމްރާން- ހޯމް މިނިސްޓަރު\nމިނިސްޓަރު އިމްރާން ވިދާޅުވީ އިންސާނީ މުޖުތަމަޢަކަށް ބޭނުންވާ އެންމެ މުހިންމު އެއްބަހާއަކީ އެމުޖުތަމަޢެއްގެ ޞުލްޙަވެރިކަމާ އަމާންކަމާ ރައްކާތެރިކަންކަމަށެވެ. ކޮންމެ އިންސާނީ މުޖުތަމައުއެއް ދެމިއޮވެ، އެއިންސާނީ މުޖުތަމަޢެއް ކުރިއަރާ ދިއުމަށް އެމުޖުތަމަޢަކަށް ލިބެންޖެހޭ ތަނަވަސްކަމާ އުފާފާގަތިކަމުގެ އަޞްލަކީ އެމުޖުމަތަޢެއްގައި އޮންނަ އަމާންކަންކަމާއި ރައްކާތެރިކަންކަމަށް މިނިސްޓަރު ވިދާޅުވިއެވެ.\nމިނިސްޓަރ އިމްރާން ޢަބްދުﷲ ވިދާޅުވީ މުޖުތަމަޢެއްގެ ސަލާމަތްކަން އޮންނާނީ އެމުޖުތަމަޢުގައި އޮންނަ އަމާންކަމާއި، ރައްކާތެރިކަމުގެ މައްޗަށާއި، އެމުޖުތަމަޢެއްގައި އޮންނަ ތަނަވަސްކަމާއި ފާގަތިކަމުގެ މައްޗަށްކަމަށެވެ.\nމިއީ އަޅުގަނޑުމެންގެ ކުރިއެރުމަށްޓަކައި، އަޅުގަނޑުމެންގެ މުސްތަޤުބަލަށްޓަކައި އަޅުގަނޑުމެން އޭގެ މައްޗަށް އަޅުގަނޑުމެންގެ މުޖުތަމައު ބިނާކުރަންޖެހޭ ކަންތައް. އަޅުގަނޑުމެން ކުރިއަރާ ދިއުމަށްޓަކައި އަޅުގަނޑުމެން ބޭނުންވޭ މިނިވަން ސަލާމަތް، ރައްކާތެރި އަމާން މުޖުތަމައުއެއް. އެއާއެކުގައި އޭގެ މައްޗަށް ބިނާވެގެން އަންނަނީ އަޅުގަނޑުމެންގެ ތަނަވަސްކަމާއި ރިޒްޤާއި، އަޅުގަނޑުމެންގެ ތެރޭގައި އޮންނަ އުފާވެރިކަމާއި ފާގަތިކަން. މިދެބައި އެކުވެގެން އައީމަ އެއީ ހިތްހަމަޖެހޭ އުފަލާއެކުގައި ދިރިއުޅެވޭ މުޖުތަމައުއަކަށް ވެގެންދާނީ.\nހޯރަފުށި ޕޮލިސް ސްޓޭޝަނުގެ އާއިމާރާތް ހުޅުއްވައިދެއްވީ މިނިސްޓަރު އިމްރާނާއި، ކޮމިޝަނަރ އޮފް ޕޮލިސް މުޙައްމަދު ހަމީދެވެ. އިމާރާތް ހުޅުއްވައިދެއްވުމަށްފަހު އިމާރާތުގައި ޤައުމީ ދިދައާއި ފުލުހުންގެ މުއައްސަސާގެ ދިދަ ދެބޭފުޅުން ނަންގަވައިދެއްވިއެވެ. އަދި ޢިމާރާތް ބައްލަވާލެއްވިއެވެ.


Umurun Dhuvasvee Meehehgge Ufan Dhuvahu Ufaaverikan Genesdhinee Fuluhun - Vaguthu\nއުމުރުން ދުވަސްވީ މީހެއްގެ އުފަން ދުވަހު އުފާވެރިކަން ގެނެސްދިނީ ފުލުހުން\nއިންޑިއާގެ ހަރްޔަނާގެ ޕަންޗްކުލާގައި އެކަނި ދިރިއުޅެމުން އަންނަ އުމުރުން ދުވަސްވީ މީހެއްގެ އުފަން ދުވަހު އޭނާއަށް ބޮޑު ސަޕްރައިޒެއް ދީފައި މި ވަނީ ފުލުހުންނެވެ. ފުލުހުން އޭނާ އުފަލުން ރޮއްވާލިއިރު، އެ މަންޒަރު ފެންނަ ވީީޑިއޯ މިހާރު މީސް މީޑިއާގެ ސަމާލުކަން ދަނީ ލިބެމުންނެވެ.\nކޮވިޑް-19 އާ ގުޅިގެން އިންޑިއާ ފުރަބަންދު ކޮށްފައިވާ މި ދަނޑިވަޅުގައި ކަރަން ޕޫރީ ނަމަކަށް ކިޔާ އެ މީހާ ސަޕްރައިޒް ދީފައި ވަނީ ޕަންޗްކުލާގައި މަސައްކަތް ކުރާ ފުލުހުންނެވެ.\nމީސް މީޑިއާގެ ސަމާލުކަން ލިބިފައިވާ އެ ވީޑިއޯއިން ފެންނަނީ، އޭނާ ގެއިން ބޭރަށް ނުކުންނަން ދަނިކޮށް އަންހެން ފުލުހަކު އޭނާގެ ނަން އަހާ ތަނެވެ. ޕޫރީއަށް އެއިރު އޭނާއަށް ސަޕްރައިޒެެއް ލިބެން އުޅޭ ކަމެއް ނޭނގެއެވެ.\n"އަހަރެންގެ ނަމަކީ ކަރަން ޕޫރީ، އަހަރެން އުޅެނީ އެކަނި، އަހަރެންނަކީ މި ތަނުގައި ދުވަސްވެފައި ހުރި މީހެއް" މިގޮތަށް ކިޔަމުން އޭނާ ގޭގެ ބޮޑު ގޭޓާއި ހަމައަށް ދެއެވެ.\nއެއިރު އެގޭގެ ބޭރުގައި ފުލުހުން ތިބީ މަޑުކޮށްގެންނެވެ. ކުއްލިއަކަށް ފުލުހުން ވަނީ އޭނާއަށް އުފާވެރި އުފަން ދުވަހަކަށް އެދޭ ލަވަ ކިޔާފައެވެ. މިއާއެކު ޕޫރީ ދިޔައީ ލިބިފައި ހުރި ސަޕްރައިޒެއްގެ ބޮޑުކަމުން ބުނާނެ އެއްޗެއްވެސް ނޭނގިފައެވެ. އޭނާއަށް ހުރީ ރޮވިފައެވެ.\nދެން ޕޫރީ ފެންނަނީ ރަތް ކުލައިގެ ޕާޓީ ތޮތްޕެއް އަޅައިގެން ހުންނަ މަންޒަރެވެ.އެ ތޮފި އޭނާއާ ހަވާލު ކުރަނީ ފުލުހެކެވެ، އަދި އޭނާ ކޭކެ ފެޅުުމުގެ ކަންކަން ކުރިއަށްދާއިރު، ފުލުހުން ދިޔައީ އުފަން ދުވަހުގެ ތަހުނިޔާ ލަވަ ކިޔަމުންނެވެ.\nއެ މަންޒަރު ބަލާފައި އެތައް ބަޔަކު އުފާވެރިކަމުގެ ކަރުނުން ތެންމާލިއެވެ.


New dhookoh coach Oscar Bangladesh club akaa gulhihje | Mihaaru\nކޯޗު އޮސްކާ ބްރުޒޮން: އޭނާ ވަނީ ބަންގްލަދޭޝްގެ ކްލަބަކަށް ބަދަލުވާން ނިންމާފައި.-- ފޮޓޯ: ނިޝާން އަލީ/ މިހާރު\n21 އޯގަސްޓް 2018 - 20:01 12 comments\nނިއުގެ ޖެނެރަލް ސެކްރެޓަރީ އަހުމަދު ނިޔާޒް (ޓެޑް) ވިދާޅުވީ އޮސްކާ ދޫކޮށްލީ އޭނާ އަށް ރަނގަޅު އޮފާއެއް ލިބުމުން، ދެ ފަރާތުން މަޝްވަރާކުރުމަށް ފަހު ކަމަށެވެ.\n"އޭނާ އަށް ވަރަށް ގިނަ އޮފާތަކެއް އާދޭ. މި ފަހަރު ރަނގަޅު އޮފާއެއް ލިބުނީމާ ދެ ފަރާތުން މަޝްވަރާކުރުމަށް ފަހު ދޫކޮށްލަން ނިންމީ،" ޓެޑް ވިދާޅުވި އެވެ. "އާ ކޯޗަކާ މެދު ވިސްނަމުން މި އަންނަނީ."\nބަންގްލަދޭޝްގެ ޑެއިލީ ސަންގެ ރިޕޯޓެއްގައިވާ ގޮތުން ބަންގްލަދޭޝްގެ އެންމެ ވަރުގަދަ އެއް ވިޔަފާރި ކުންފުނި ބަސަންދުރަ ގްރޫޕުން ހިންގާ ބަސަންދުރަ ކިންގުން ވަނީ އަންނަ ނޮވެމްބަރު މަހު ފަށާ ބަންގްލަދޭޝް ޕްރިމިއާ ލީގަށް ޓީމު ވަރުގަދަ ކުރުމުގެ ގޮތުން ގިނަ ކުޅުންތެރިންތަކެއް ގެނެސްފަ އެވެ. އަދި އޮސްކާގެ އިރުޝާދުގެ ދަށުން އެ ޓީމަށް ރަނގަޅު ކާމިޔާބީތަކެއް ހޯދޭނެ ކަމަށް އެ ޓީމުން ގަބޫލުކުރެ އެވެ.\nމިދިޔަ އަހަރު ޖޫން މަހު ނިއުއާ ހަވާލުވެ އޮސްކާ ވަނީ އޭނާގެ ސްޓައިލަށް ޓީމު ހާނުވާ ރަނގަޅު ފުޓްބޯޅައެއް ކުޅެގެން އެ ޓީމަށް ސީޒަނުގެ ފަހު ތިން މުބާރާތް ކަމަށްވާ ދިވެހި ޕްރިމިއާ ލީގާއި އެފްއޭ ކަޕް އަދި ޕްރެޒިޑެންޓްސް ކަޕް ކާމިޔާބު ކޮށްދީފަ އެވެ. އަދި މި ސީޒަނުގެ އެސްޓީއޯ މާލޭ ލީގުގެ ޗެމްޕިއަނަކީ ވެސް އޮސްކާގެ ކޯޗުކަމުގައި ކުޅުނު ނިއު އެވެ. އެކަމަކު މި ސީޒަނަށް ނިއު އިން ކަނޑައެޅި އެންމެ ބޮޑު ޓާގެޓަކީ އޭއެފްސީ ކަޕުގައި ރަނގަޅު ހިސާބަކަށް ދިއުމެވެ. އެކަމަކު އެކަން ހާސިލްނުވީ ގްރޫޕް ސްޓޭޖުގެ ފަހު މެޗުން ރަށުންބޭރުގައި އިންޑިއާގެ އައިޒޯލް އަތުން ބަލިވުމުންނެވެ.\nގައުމީ ފުޓްބޯޅަ ޓީމު ސާފް ސުޒުކީ ކަޕުގައި ވާދަކުރާތީ ރާއްޖޭގެ ލީގު ވަނީ ދެ މަސް ދުވަހަށް މެދުކަނޑާލައިފަ އެވެ. އަލުން ދެން މެޗުތައް ފަށަން ހަމަޖެހިފައިވަނީ އަންނަ މަހު 26 ވަނަ ދުވަހު އެވެ.\nއުމުރުން 40 އަހަރުގެ އޮސްކާ ކޯޗިން ކެރިއަރު ފެށީ ސްޕެނިޝް ލީގުގެ ސެލްޓާ ޑި ވީގޯގެ ޔޫތު ޓީމު ކޯޗުގެ ގޮތުގަ އެވެ. އެގޮތުން އެ ޓީމުގައި 2009 އިން 2011 އަށް މަސައްކަތްކުރުމަށް ފަހު 2011 އިން 2013 އަށް މަސައްކަތްކުރީ އިންޑިއާގެ އެކަޑަމީއެއް ކަމަށްވާ އެސްޕީޓީ ސްޕޯޓްސް އޭޝިއާގެ ހެޑް ކޯޗަކަށެވެ.\nއޭނާ ސީނިއާ ކޯޗިން ކެރިއަރު ފަށާފައިވަނީ 2013 ވަނަ އިންޑިއާ އައި ލީގުގެ ސްޕޯޓިން ކްލަބް ޑި ގޯއާ އަށް ކޯޗުގެ ގޮތުގަ އެވެ. އެ ޓީމަށް ދެ އަހަރު ކޯޗުކޮށްދިނުމަށް ފަހު 2015 ގައި އިންޑިއަން ސުޕަ ލީގުގެ މުމްބާއީ ސިޓީގެ އެފްސީގެ ކޯޗު ފްރާންސުގެ ކުރީގެ ފޯވާޑް ނިކްލަސް އަނެލްކާގެ އެސިސްޓަންޓަކަށް މަސައްކަތްކުރި އެވެ. އޭނާ ވަނީ ސްޕެއިނުގެ ދެ ވަނަ ޑިވިޝަނުގެ މަޔޯކާގެ އެސިސްޓަންޓް ކޯޗުކަން ވެސް ކޮށްފަ އެވެ.\nނިއު އަށް 2013 ވަނަ އަހަރު ބޮޑެތި ކާމިޔާބީތަކެއް ހޯދައިދިން ބަލްގޭރިއާގެ ވެލިޒާ ޕޮޕޯފް ވެސް އޮމާން ކްލަބަކުން ރަނގަޅު އޮފާއެއް ލިބުމުން ސީޒަނުގެ ފަހުކޮޅު ކްލަބް ދޫކޮށްލި އެވެ. އޭގެ ފަހުން އެ ކްލަބުގައި ކޯޗަކު ހަރުނުލާ ދުވަސްތަކެއް ދިއުމަށް ފަހު، ހަމަޔަކަށް އެޅުނީ އޮސްކާ ހަވާލުވި ހިސާބުންނެވެ.


SunOnline: Thashimushi nujahaa flat dhinumakee rayyithunah kuri malaamaatheh, Ihuthujaaja nukunnan vejje: Muizzu\nތަށިމުށި ނުޖަހާ ފްލެޓް ދިނުމަކީ ރައްޔިތުންނަށް ކުރި މަލާމާތެއް، އިހުތިޖާޖަށް ނުކުންނަން ވެއްޖެ: މުއިއްޒު\nމުހައްމަދު މުޒައްޔިން ނާޒިމް 24 Jun 2020, 21:15\nޑރ. މުހައްމަދު މުއިއްޒު --- ސަން ފޮޓޯ: ފަޔާޒު މޫސާ\nހިޔާ މަޝްރޫއުގެ ދަށުން ކުރީގެ ރައީސް އަބްދުﷲ ޔާމީންގެ ސަރުކާރުގައި އިމާރާތް ކުރި ފުލެޓްތައް އެއްކޮށް ނުނިންމައި ރައްޔިތުންނަށް ދޭން ނިންމުމަކީ މި ސަރުކާރުން ރައްޔިތުންނަށް ކުރި މަލާމާތެއް ކަމަށާއި ފުލެޓް ލިބުނު އެންމެން އިހުތިޖާޖަށް ނުކުންނަ ހިސާބަބަށް ކަންކަން ގޮސްފި ކަމަށް ކުރީގެ ހައުސިން މިނިސްޓަރު އަދި އިދިކޮޅު ޕީޕީއެމްގެ ނައިބު ރައީސް ޑރ. މުހައްމަދު މުއިއްޒު ވިދާޅުވެއްޖެއެވެ.\nމިހާރު ސަރުކާރުން ބުނެފައިވަނީ، ކުރީ ސަރުކާރުން މަސައްކަތް ބަޔަކާ ހަވާލުކޮށްފައިވަނީ އެތަނުގެ ދޮރުފަތްތަކާއި ތަށިމުށި ޖެހުން ފަދަ މަސައްކަތްތައް ނުހިމެނޭ ގޮތަކަށެވެ. ކުރިން އެ މަސައްކަތް ކުރުމަށް ލޯނު ނަގާނެ ކަމަށް ސަރުކާރުން ނިންމި ނަމަވެސް، އިއްޔެ ރައީސް އިބްރާޙިމް މުހައްމަދު ސޯލިހް ވިދާޅުވީ، ފުލެޓްތައް ރައްޔިތުންނާ ހަވާލުކުރާއިރު، އެތަނުގެ ތަށި މުށި އަދި ދޮރުފަތްވެސް ނުހުންނާނެ ކަމަށެވެ.\nއެވާހަކަތަކަށް ރައްދު ދެއްވައި މިއަދު ޕީޕީއެމް، ޕީއެންސީން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން މުއިއްޒު ވިދާޅުވީ، ރައީސް ސޯލިހްގެ އެވާހަކަތަކާމެދު ކަންބޮޑުވެވަޑައިގަންނަވާ ކަމަށާއި މި ސަރުކާރުން މަސައްކަތް ކުރަނީ ރައްޔިތުންނަށް ކަންކަން އޮޅުވާލުމަށް ކަމަށެވެ. އަދި ހިޔާ މަޝްރޫއުގެ ފްލެޓްތަކަކީ، ފިނިޝިންގެ މަސައްކަތްތަކާއެކު ފައިސާވެސް ހަމަޖެހިފައިވާ މަޝްރޫއުއެއް ކަމަށް މުއިއްޒު ވިދާޅުވިއެވެ.\nމުއިއްޒު ވިދާޅުވީ، މި ސަރުކާރުން ވެރިކަމަށް އައިސް ފުރަތަމަ ދެއްކި ވާހަކަ އަކީ، 7،000 ހައުސިން ޔުނިޓުގެ ސައިިޒު ކުޑަވެގެން އެތަނުގެ ސައިޒު ބޮޑު ކުރާ ވާހަކަ ކަމަށާއި އެއަށް ގޮތެއް ނުންނިމާ ހަ މަސް ބޭކާރުކޮށްލި ކަމަށެވެ.\n"އޭރުވެސް އެބޭފުޅުންނަށް އެނގިވަޑައިގަންނަވާނެ އެއީ ކުރެވޭނެވަރުގެ ކަމެއް ނޫންކަން. އަމަލީގޮތުން ހުރި ސްޓްރަކްޗާތައް ނިމިފައިކަން. ދުވަސްތައް ބޭކާރުކޮށްލުމަށްފަހު، މިހާރު ރައީސުލްޖުމްހޫރިއްޔާ ވިދާޅުމިވަނީ، ރައްޔިތުންނަށް ފުލެޓް ދޭނީ، ދޮރުތައްވެސް ހަރުނުކޮށް، ޓައިލްވެސް ނުހާކަމަށް. މިއީ ކޮންފަދަ މަލާމާތެއްތޯ ރައްޔިތުންނަށް މި ކުރެވެނީ. މިފަދަ ޖެއްސުމެއް ރައްޔިތުންނަށް ކުރަން ހެޔޮވެސް ނުވާނެ،" ރައީސް ސޯލިހަށް ރައްދު ދެއްވައި މުއިއްޒު ވިދާޅުވިއެވެ.\nމިއަދު އިދިކޮޅުން ބޭއްވި ނޫސްވެރިންގެ ބައްދަލުވުމުގައި މުއިއްޒު ވާހަކަ ދައްކަވަނީ\nމުއިއްޒު ވިދާޅުވީ، ވެރިކަން ބަދަލުވިއިރު، ފުލެޓުތައް މުޅިންއެއްކޮށް ނިންމާލުމަށް ފައިސާވެސް އޭރު ހަމަޖެހިފައިވާ ކަމަށެވެ. އަދި މި ސަރުކާރުން ބާރު ސްޕީޑްގައި މަސައްކަތް ކުރި ނަމަ، މިދިޔަ އަހަރުގެ ޖުލައި މަހަށް މުޅި މަސައްކަތް އެއްކޮށް ނިންމާލެވޭނެ ކަމަށް އޭނާ ވިދާޅުވިއެވެ.\nމި ސަރުކާރުން ބުނަމުން ދަނީ 20 އަހަރަށް ބަލައިގެން ފުލެޓްތަކުގެ އަގު 11،000 ރުފިޔާއަށް އަރާ ކަމަށެެވެ. އެ ވާހަަކަތަކަށް ރައްދު ދެއްވައި މުއިއްޒު ވިދާޅުވީ، ހިނގާ ހުރިހާ ހަރަދަކާއި އިންޓްރެސްޓް ލާފައިވެސް ފައިދާއާއެކު 5،600 އަށް ފުލެޓްތައް ދެވޭނެ ކަމަށެވެ.\n"ފައިނޭސް ކޮސްޓާއި ފިނިޝިން ކޮސްޓާއި އިންޓްރެސްޓާއެކު 20 އަހަރަށް ބަހާލައިގެން ރައްޔިތުންގެ އަތުން މަހަކު 5،600 ރުފިޔާއަށް ނެގިޔަސް އެޗްޑީސީއަށް ފައިދޭވޭ. އެކަން ރަސްމީކޮށް ރައީސް ޔާމީންގެ ސަރުކާރުގައި އޮތީ ނިންމާފައި،" ރައީސް ޔާމީންގެ ސަރުކާރުގައި ހައުސިން މިނިސްޓަރުކަން ކުރެއްވި މުއިއްޒު ވިދާޅުވިއެވެ.\nއެ ހިސާބުތައް ވެރިކަން ބައްދަލުވި އިރުވެސް ރައީސް އޮފީހާއި ހައުސިން މިނިސްޓްރީގައި ހުންނާނެ ކަމަށް މުއިއްޒު ވިދާޅުވއިެވެ.\nރައީސް ސޯލިހް ތަކުރާރުކޮށް ވިދާޅުވަމުން ގެންދަވާ ވަހަކައަކީ އެ ފުލެޓްތަކަކީ، ރައްޔިތުން އުޅެން ހެޔޮވާވަރު ތަންތަން ނޫން ކަމަށާއި އެތަންނުގެ ޖާގަ ވަރަށް ކުޑަ ކަމަށެވެ. އެ ވާހަކައަށް ވެސް މުއިޒު ރައްދު ދެއްވިއެވެ.\nމުއިއްޒު ވިދާޅުވީ، ރައީސް ޔާމީންގެ ސަރުކާރުގައި ސޯޝަލް ހައުސިންގެ ދަށުން ހަދާފައިވާ އެއްވެސް ފުލެޓްތަކަކީ، ސައިޒު ކުޑަ ވެގެން ތޮއްޖެހޭ ގޮތަށް ހަދާފައިވާ ތަންތަނެއް ނޫން ކަމަށެވެ. އަދި އެ ފުލެޓްތަކުގެ ޖާގައަކީ ހުޅުމާލެ ފޭސް އެކެއްގައިވެސް ހަދާފައިވާ ފުލެޓްތަކުގައި ހުރި ޖާގަކަމަށް މުއިއްޒު ވިދާޅުވިއވެެ.\nޖޫން 24، 2020: ހުޅުމާލެ ދެވަނަ ފިޔަވަހީގައި ތަރައްގީކުރާ ހިޔާ މަޝްރޫއުގެ ފްލެޓުތައް: ސަރުކާރުން ބުނަނީ އެތްނަނަކީ ރައްޔިތުން އުޅެން ހެޔޮ ނުވާވަރު ކުޑަ ތަންތަން ކަަމަށް -- ސަން ފޮޓޯ/ ފަޔާޒު މޫސާ\nމުއިއްޒު ވިދާޅުވީ، ފުލެޓްތައް ނުނިންމާ ލަސް ކުރުމަކީ އެ ފުލެޓުތަކުގައި ދިރިއުޅޭނެ 30،000 އެއްހާ ރައްޔިތުންނަށް ސަރުކާރުން ދޭ ވަރަށް ބޮޑު ނިކަމެތި ކަމެއް ކަމަށެވެ. އަދި އެ ރައްޔިތުން އިހުތިޖާޖަށް ނުކުތުމަށް މުއިއްޒު ގޮވާލެއްވިއެވެ.\n"ހަގީގަތުގައި މި ކަންކަން ގޮސްފައިވާ ހިސާބަކީ ފުލެޓް ލިބުނު އެންމެން އިހުތިޖާޖަށް ނުކުރަންން ޖެހިފައިވާ ހިސާބަށް ވަނީ ގޮސްފައި. އަޅުގަނޑުމެން އެބަ ޖެހޭ ނުކުންނަން. ނުކުމެ ސަރުކާރަށް ރައްޔިތުންގެ އަޑު އިއްވަން ޖެހޭ،" މުއިއްޒު ވިދާޅުވިއެވެ.\nހުޅުމާލޭގައި ދެވަނަ ފިޔަވަހީގައި އިމާރާތްކޮށްފައިވާ ހިޔާ މަޝްރޫއުގެ ފްލެޓަކަށް މަހު ކުލީގެ ގޮތުގައި ދައްކަން ޖެހޭނީ 20 އަހަރަށް ބަހާލައިގެން 11،000 ރުފިޔާ ކަމަށް އެޗްޑީސީން ވަނީ ބުނެފައެވެ. މި މަސައްކަތް ކުރިއަށް ގެންގޮސްފައިވަނީ 434 މިލިއަން ޑޮލަރުގެ ލޯނަކުންނެވެ. އެއީ ފްލެޓަކަށް އެވްރެޖުކޮށް 62،000 ޑޮލަރެވެ. ނަމަވެސް މިއީ ފްލެޓުތަކުގައި ކުރަންޖެހޭ ފިނިޝިންގެ މަސައްކަތްތަކާއި އިންޓީރިއާގެ މަސައްކަތްތައް ނުލައި ކަމަށް ސަރުކާރުން ވަނީ ބުނެފައެވެ. އަދި އެ މަސައްކަތަކަށް އިތުރު 42 މިިލިއަން ޑޮލަރު ހަރަދުވާނެ ކަމަށް ސަރުކާރުން ވަނީ ބުނެފައެވެ.\nނަމަވެސް މިހާރު ނިންމާފައިވަނީ 42 މިލިއަން ޑޮލަރު ހަރަދުނުކޮށް، ފިނިޝިން މަސައްކަތް ނުކޮށް ރައްޔިތުންނާ ފުލެޓް ހަވާލު ކުރުމަށެވެ. އެގޮތުން، މުށި ޖެހުމާއި ދޮރު ހަރުކޮށް، ބޮކި، ފަންކާ ހަރުކުރުމާއި ކުލަލުން ފަދަ ކަންތައް ކުރަންޖެހޭނީ ފްލެޓު ލިބޭ ފަރާތުންނެވެ.


Addu city in ithuru 29 meehaku covid ah positive vejje - Hali News\nއައްޑޫސިޓީން އިތުރު29 މީހަކު ކޮވިޑަށް ޕޮޒިޓިވް ވެއްޖެ\n05 March 2022, 23:56\nއައްޑޫ ސިޓީން އިތުރު 29 މީހަކު މިއަދު ކޮވިޑަށް ޕޮޒިޓިވް ވެއްޖެއެވެ. މިއަދު ޕޮޒިޓިވްވި 29 މީހުންގެ ތެރޭގައި ހިމެނެނީ 28 ދިއްވެއްސަކާއި ބިދޭސީއެކެވެ.\nމިއަދު ޕޮޒިޓިވްވި މީހުންގެ ތެރެއިން ހިތަދޫން ޕޮޒިޓިވްވީ 19 މީހެކެވެ. އެއީ 8 ޑައިރެކްޓް ކޮންޓެކްޓަކާއި ފުލޫކުލިނިކަށް ދެއްކި7މީހަކާއި4ސަވައިލަން ސާމްޕަލެވެ. މަރަދޫއިން ޕޮޒިޓިވްވި ދެ މީހުންނަކީ ވެސް ސަވައިލަންސް ސާމްޕަލެވެ. ފޭދޫން ޕޮޒިޓިވްވީ ޓްރެވެލް ސާމްޕަލެކެވެ. މީދޫން ޕޮޒިޓިވްވި މީހަކީ ޑައިރެކްޓް ކޮންޓެކްޓެކެވެ.\nއައްޑޫގެ އެކްޓިވް ކޭސްތަކުގެ މިހާރުގެ ޖުމްލައަކީ 438 އެވެ. އެއީ ހިތަދޫގައި ތިބި 142 މީހަކާއި މަރަދޫގައި ތިބި 73 މީހަކާއި މަރަދޫފޭދޫގައި ތިބި 29 މީހަކާއި ފޭދޫގައި 55 މީހަކާއި ހުޅުދޫގައި 64 މީހަކައި މީދޫގައި 75 މީހެކެވެ.\nމިއަދު ޕޮޒިޓިވްވި 29 މީހުންނާއެކު އައްޑޫން ޕޮޒިޓިވްވި މީހުންގެ ޖުމްލަ އަދަދު ވަނީ 7620 އަށް އަރައިފައެވެ. 7166 މީހަކު ވަނީ ބަލީން ފަސޭހަވެފައެވެ. އޭގެ ތެރޭގައި މިއަދު ދޫކޮށްލި 55 މީހުން ހިމެނެއެވެ. މި ބަލީގައި 16 މީހަކު ވަނީ ނިޔާވެފައެވެ. އައްޑޫގައި އަދިވެސް 95 ޑައިރެކްޓް ކޮންޓެކްޓުން އެބަތިއްބެވެ.


Taxi thakun bodu agu nagaatho fuluhun balanee\nފުލުހުން ޓެކްސީއެއް ޗެކްކުރަނީ: - ފޮޓޯ: އަވަސް\nޓްރާންސްޕޯޓް މިނިސްޓްރީން އަލަށް އެކުލަވާލި ގަވާއިދުގައިވާ އަގުތަކަށްވުރެ ބޮޑު އަގުތަކެއްގައި ޓެކްސީތަކުން ދަތުރު ކުރޭތޯ ބެލުމަށް ފުލުހުން ހާއްސަ އޮޕަރޭޝަނެއް ފަށައިފި އެވެ.\nފުލުހުން މިއަދު ބުނީ ޓްރާންސްޕޯޓުން ކަނޑައަޅާފައިވާ އަގުތަކަށް ވުރެ މަތީ އަގުތަކުގައި ޓެކްސީ ދަތުރުތަށް ކުރޭތޯ ބަލައި އަގޮބޮޑުކޮށް ދަތުރުކުރާ ޑްރައިވަރުންނާ މެދު ފިޔަވަޅު އަޅާނެ ކަމަށެވެ. ޓްރާންސްޕޯޓުން ވަނީ މިދިޔަ ހަފްތާގައި މާލޭ ސަރަހައްދުގައި ޓެކްސީ ދަތުރުތަކަށް ނެގޭނެ އަގުތައް ކަނޑައަޅައި އިއުލާންކޮށްފަ އެވެ.\nއެގޮތުން މާލެ ސަރަހައްދުގައި ހިދުމަތް ދޭން އަގުތަކެއްގެ ގޮތުގައި ކަނޑައަޅާފައިވަނީ މާލެ އާއި ހުޅުލެއަށް 60 ރުފިޔާ އަދި ހުޅުމާލޭން ހުޅުލެ އަށް 60 ރުފިޔާގެ އިތުރުން މާލެ އިން ހުޅުމާލެ އަށް 75 ރުފިޔާ އަދި މާލެ އާއި ހުޅުމާލެ އެތެރޭގައި 25 ރުފިޔާ އެވެ.\nމީގެ އިތުރުން، ޓެކްސީގެ ޑިކީއަށް އަރުވާ ދާގީނާއަކަށް ވެސް ކަނޑައެޅި އަގުތަކަށް ވުރެ އިތުރަށް ފައިސާއެއް ނެގުމަކީ މަނާކަމެއް ކަމަށް ޓްރާންސްޕޯޓް މިނިސްޓްރީން ވަނީ ޓެކްސީތަކަށް އަންގާފަ އެވެ. އަދި މާލެ ތެރޭގައާއި ހުޅުމާލެ ތެރޭގައި ކުރާ ދަތުރުތަކަށް ނަގާނީ 25 ރުފިޔާ ކަމަށް މިނިސްޓްރީގެ އިއުލާންގައިވެ އެވެ. ނަމަވެސް، ރޭގަނޑު 12:00 އިން ފެށިގެން ހެނދުނު 6:00 އާހަމައަށް ކުރާ ދަތުރުތަކުގައި އިތުރު ފަސް ރުފިޔާ ނެގިދާނެކަމަށް ޓްރާންސްޕޯޓް އޮތޯރިޓީން މިއަދު ކުރި އިއުލާނެއްގައި ވަނީ ބުނެފަ އެވެ.\nއަގުތަކާއި ހިތްހަމަ ނުޖެހެނު ބައެއް ޓެކްސީ ޑްރައިވަރުން ވަނީ ޓްރާންސްޕޯޓުން ކަނޑައެޅި އަގުތަކާ އެއްވަރަށް ދަތުރު ކޮށްދޭން ދެކޮޅު ހަދާ އިހްތިޖާޖު ކުރަން ނިންމާފަ އެވެ. އަދި ޓެކްސީ ކުރުމުގެ އަގުތަކާ ގުޅޭ ގޮތުން ސިވިލް ކޯޓަށް މައްސަލަވެސް ހުށަހަޅާފަ އެވެ. ނަމަވެސް ޓްރާންސްޕޯޓުން އަގުތައް ކަނޑައަޅާފައިވަނީ ޓެކްސީ ޑްރައިވަރުންނާ މަޝްވަރާ ކުރުމަށްފަހު އެވެ.\nޓެކްސީގެ ހިދުމަތުގެ ފެންވަރު ރަނގަޅުކުރުމުގެ ބޭނުމުގައި މިނިސްޓްރީން ވަނީ ޓެކްސީ އެޕްލިކޭޝަނެއް ވެސް ތައާރަފްކޮށްފަ އެވެ. އެޕްލިކޭޝަން މެދުވެރިކޮށް ހިދުމަތް ދޭން ހަވާލުކޮށްފައިވަނީ "އަވަސް ރައިޑް" އާއި "އެއައީ" އަދި ސްރީލަންކާގެ "ޕިކްމީ" އަށެވެ.\nމާލޭ ސިޓީ ޓްރާންސްޕޯޓް އޮތޯރިޓީ ސިވިލް ކޯޓް + ޓެކްސީގެ ހިދުމަތް\nޕްރައިވެޓް ކާރުތަކަށް ޓެކްސީ ކުރުމުގެ ހުއްދަ


Qaumu Ufalun Rohvaali Goalu | Thiladhun\nޢަބްދުﷲ ސަޢީދު އޭޕްރިލް 14, 2020\nދިވެހިރާއްޖޭގެ ތާރީޚުގައި ވެސް ނުދެކޭ ސިޔާސީ ވާދަވެރި އާ ރޭހަކަށް ޤައުމު ތައްޔާރުވަމުން ދިޔަ ވަގުތެވެ. ޤައުމެއްގެ ހަޔާތުގައި ސިޔާސީ ގޮތުން ބަޔަކު ބައިބައިވެފައި އޮންނާނީ އެހާކަންހާވަރަށެވެ. އެކަމަކު 2008 ވަނަ އަހަރު ބޭއްވި ސާފް ޗެމްޕިއަންޝިޕް ފައިނަލް މެޗުގައި މުޚުތާރު ނަޞީރު (ޓޫކިލޯ) ވައްދާލި ހިތްގައިމު ގޯލާއެކު މުޅި ޤައުމު އުފަލުން ރޮއްވާލިއެވެ. ބައިބައިވެ ކަފިކަފިވެފައިވާ ފިކުރުތައް ޤައުމީ ރޫޙުން ބަނދެލައިދިނެވެ. އެއްބައިވަންތަކަމާއި އެއްބައެއްވަންތަކަމުގެ ވިންދު ދިވެހި ފަސްގަނޑުގައި އަލުން ޖަހަންފެށިއެވެ.\nސްރީލަންކާގައި ކުޅުނު އެ މެޗު އަޅުގަނޑު ބެލީ ޓީވީންނެވެ. އާންމުކޮށް ޤައުމީ ޓީމުކުޅޭ މެޗުތައް ބަލަން ތިބޭއިރު މެޗު ހުށަޅައިދޭ ޓީވީ ކޮމެންޓޭޓަރުންނާއި އެނަލިސްޓުންގެ ވާހަކަތަކަށް ބެލުންތެރިން ފާޑުކިޔައެވެ. ޤައުމީ ޓީމުގެ ކޮޅަށް ބައެއްފަހަރު މާބޮޑަށް ބުރަވެ ތިބެގެން ވާހަކަ ދައްކާތީއެވެ. ޓީމު ބަލިވާ ފަހަރުތަކުގައި އެއީ އެ މީހުންގެ އަނގަޔާހުރެ ނުވަތަ އެސްފީނާއިން ވީ ދެރައެކޭ ވެސް ކިޔާފަހަރު އާދެއެވެ. އެކަމަކު ޓޫކިލޯގެ ރަނުގެ ގޯލު އައި ވަގުތު ވަރަށް ތަފާތެވެ. އެނަލިސްޓުން ވަރަށް މަދުން ނޫނީ ވާހަކަ ނުދައްކާ ގޮތެކެވެ.\nއެ ލަނޑު ޖެހުމަށް ފުރުސަތު ލިބުނީ ރާއްޖެއަށް ލިބުނު ކޯނަރަކުންނެވެ. މެޗުގެ އޮއިވަރާމެދު އޭރު ވާހަކަ ދައްކަވަމުން ގެންދެވީ ރާއްޖެއަށް ރިހި މެޑަލް ހޯދައިން ގޯލްކީޕަރު މަޢުރޫފް އަޙްމަދު (މާއްޓޭ) އެވެ.\n“އަޅުގަނޑު ދަންނަވާނީ މިހާ ރަނގަޅަށް އަޅުގަނޑުމެންގެ މިޑްފިލްޑުން ކައުންޓަ އެޓޭކަށް ސަޕޯޓްދީފައި ރަނގަޅަށް ޖައްސާލައިފިއްޔާ ފުރުސަތު ލިބޭނެޔޭ. ދެން ﷲ ގެ ރަޙުމަތްފުޅުން އިރާދަކުރެއްވިއްޔާ ގޯލް ވަންނާނެ ފޮމިއުލާ ވަރަށް ބޮޑު. ވަރަށް ބޮޑު އިނގޭތޯ.” މާއްޓޭ ވިދާޅުވިއެވެ.\nމާތް ﷲ ގެ އިރާދަފުޅަށް އިތުބާރު ކުރައްވައި މާއްޓޭ ދައްކަވަމުން ގެންދެވި ވާހަކަ ނުނިމެނީސް އެ ކޯނަރު ޢަލީ ޢަޝްފާޤު (ދަނގަޑޭ) ތިރިތިރިން ޖޯލު ކުރިމައްޗަށް ނަގައިދިނެވެ. އެ ބޯޅަ ލިބުނީ އޭރިޔާ ބޭރުގައިހުރި ޓޫކިލޯއަށެވެ. އުންޑައެއްހާ ބާރުމިނުގައި އެއްވެސް ކުށެއްނެތި ފޮނުވާލި ބޯޅަ ގޮސް ވަނީ އިންޑިޔާ ގޯލުގެ މަތީ ކަނަށެވެ. އެ ހިނދުކޮޅުގައި މުޅި ރާއްޖެ ހަޅޭކުގެ އަޑުން ގުގުމާލިއެވެ. އޭރު މެޗު ނިމެން އޮތީ އިތުރު ވަގުތާއެކު ވެސް ހައެއްކަ މިނިޓެވެ. އެއީ މެޗުގެ 87 ވަނަ މިނެޓެވެ. ގައި އޭރުގެ ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލް ޤައްޔޫމް ދަނޑުގައި ކުޅި ބައްލަވަން އިންނެވިތަން ޓީވީ ދައްކާލިއެވެ. ޤައުމީ ޖޯޒީގައި އިންނަވައި އެ ދުވަހު އެ މަނިކުފާނު އެ ދެއްވި ތަރުހީބު އާދަޔާ ޚިލާފެވެ.\nމެޗު ނިމުނުތާ ކުޑައިރުކޮޅެއް ފަހުން ރައީސް މައުމޫން ހިލްޓަން ހޮޓަލުގައި ޓީމާ ބައްދަލުކުރެއްވި އެވެ. “މިއީ ފުޓްބޯޅަ އެހެން ހަރުފަތަކަށް ގެންދިއުމަށް ކަމަރުބަންނަންވީ ވަގުތު” ކަމަށް ވިދާޅުވިއެވެ. ކާމިޔާބު ހޯދުމަށްފަހު އެ ކާމިޔާބު ތަކުރާރުކުރަން ވަރަށް މަސައްކަތްކުރަންޖެހޭނެ ކަަމަށް ވެސް އެމަނިކުފާނު ވިދާޅުވިއެވެ. އެއީ ދިވެހި ފުޓްބޯޅައިގެ ބައިނަލް އަޤުވާމީ ފުރަތަމަ ރަން މެޑެއްޔެވެ. އެ މެޑެއްޔާ ތަށި ގުޅިފައި އޮތީ ޓޫކިލޯގެ ރަން ގޯލާއެވެ. 2018 ވަނަ އަހަރު ބަންގްލަދޭޝްގައި ބޭއްވި ސާފް ޗެމްޕިއަންޝިޕްގެ ތަށި ވެސް އިންޑިއާ ބަލިކޮށް، ރާއްޖެއިން އުފުލާލިއެވެ. އެކަމަކު ފުރަތަމަ ފަހަރު ތަށި ލިބިގެން ދިވެހިން ކުރި އުފަލާއި ނެގި މަޖަލެއް ނުފެނުނެވެ. ޤައުމީ އެއްބައިވަންތަ ކަމާއި ޤައުމީ ޝުޢޫރުތަކެއް އެހާ ބޮޑަކަށް ތިލަވެގެންނެއް ނައެވެ. އެ ރީތި ލަވަތަކާއި ފޯރިއެއް ނުހިފިއެވެ.\nއެ ގޯލު ޚާއްޞަ ވީ އެހެންވެގެންނެވެ. ޝައްކެއްނެތެވެ. އަލަށް ރަން މެޑެއްޔަކާއެކު ބައިނަލް އަޤްވާމީ މުބާރާތަކުން ޤައުމަށް ތަށްޓެއް ލިބުމަކީ ކުޑަ އުފަލެއް ނޫނެވެ. ކުޑަ ފަޚުރެއް ނޫނެވެ. އެކަމަށް ދޫނުކުރާ މުހިންމު އެހެން ކަމެއް ވެސް އެ ގޯލުން ހާސިލުކޮށްދިނެވެ. އެ ގޯލާއެކު މުޅި ޤައުމަށް ރަތް ކުލައިގެ ޤައުމީ އީދެއް ގެނެސްދިނެވެ. ބައިބައިވެފައިވާ ހުރިހާ ފިކުރެއް ޤައުމީ ރޫޙާއި ޤައުމީ ޖޯޝުން އެކަތިގަނޑަކަށް ހަދައިދިނެވެ.


ދެހަފްތާ ތެރޭ ކެމްޕޭނު ސާމާނުތައް ނުނަގައިފިނަމަ ޖޫރިމަނާ ކުރަނީ | Jazeera\tދެހަފްތާ ތެރޭ ކެމްޕޭނު ސާމާނުތައް ނުނަގައިފިނަމަ ޖޫރިމަނާ ކުރަނީ - Jazeera\nދެހަފްތާ ތެރޭ ކެމްޕޭނު ސާމާނުތައް ނުނަގައިފިނަމަ ޖޫރިމަނާ ކުރަނީ\nއީމާ މުހައްމަދު ވަހީދު April 13, 2019 59 views0\nމިމަހުގެ6ވަނަ ދުވަހު ބޭއްވި ނަވާރަވަނަ ރައްޔިތުންގެ މަޖިލީހުގެ އިންތިހާބުގައި ކެންޑިޑޭޓުން ކެމްޕޭނު ކުރަން ބޭނުން ކުރި ސާމާނުތައް މަގުމަތިން ދެހަފްތާ ތެރޭ ނުނަގައިފިނަމަ ޖޫރިމަނާ ކުރާނެ ކަމަށް މާލޭ ސިޓީ ކައުންސިލުން ބުނެފިއެވެ.\nމާލޭ ސިޓީ ކައުންސިލްގެ މޭޔަރ ޝިފާ މުހައްމަދު ވިދާޅުވީ، އިންތިހާބު ނިމޭތާ ދެހަފްތާ ތެރޭ ކެމްޕޭނު ކުރަން ގެންގުޅުނު ސާމާނުތައް މަގުމަތިން ނަގާ ގޮތަށް ހުރިހާ ކެންޑިޑޭޓުންނާއި އެކު އެގްރިމެންޓެއްގައި ސޮއެ ކޮށްފައި ވާނެ ކަމަށާއި އަދި ހުރިހާ ކެންޑިޑޭޓުންވެސް އެގްރިމެންޓަށް ތަބާވުމަކީ ސިޓީ ކައުންސިލްގެ އެދުމެއް ކަމަށެވެ.\nޝިފާ އިތުރަށް ވިދާޅުވީ، ބައެއް ކެންޑިޑޭޓުން ކެމްޕޭނު ކުރަން ބޭނުންކުރި ސާމާނުތައް ނަގާފައިވާ ކަން ވަރަށް އުފަލާއި އެކު ފާހަގަ ކޮށްލާ ކަމަށާއި، އަދި ކެމްޕޭނު ސާމާނުތައް ނުނަގައި ތިއްބެވި ކެންޑިޑޭޓުންވެސް އެގްރިމެންޓް ގައި ވާ މުއްދަތު ހަމަވުމުގެ ކުރިން ކެމްޕޭނު ސާމާނުތައް ނެގުމަށް ވަނީ އެދިފައެވެ.


guideline aai khilaafuvaa guest house akah fiyavalhu alhan jehijje nama fahakah nujeheyne- Tourism Ministry\nފުވައްމުލަައް ސިޓީން ކޮވިޑް-19 ގެ2...\nމާލެ ސަރަޙައްދު ފިޔަވައި އެހެން ސަރަޙައްދުތަކުގެ ގެސްޓްހައުސްތައް މިއަދު ހުޅުވަން ސާރުކާރުން ނިންމަވާފައިވާކަމަށާއި، ގައިޑްލައިންއާއި ހިލާފުވާ ގެސްޓްހައުސްއަކަށް ފިޔަވަޅު އަޅަންޖެހިއްޖެނަމަ އެކަމަށް ފަސްނުޖެހޭނަކަމަށް ޓޫރިޒަމް މިނިސްޓްރީން ހާމަކުރައްވައިފިއެވެ.\nޕީއެސްއެމް ނިއުސްގެ ރާއްޖެމިއަދު ޕްރޮގުރާމްގައި ވާހަކަދައްކަވަމުން ޓޫރިޒަމް މިނިސްޓްރީގެ ޑެޕިއުޓީ މިނިސްޓަރ އަސްއަދު ރިޒާ ވިދާޅުވީ، ގެސްޓްހައުސްތައް ހުޅުވާލިނަމަވެސް އެޗްޕީއޭގެ ގައިޑްލައިންއަށް އަމަލުކުރާނަމަ ކޯވިޑްގެ ނުރައްކާ އިތުރުވެގެން ނުދާނެކަމަށާއި ޓޫރިޒަމް މިނިސްޓްރީން ރަށްރަށުގެ ކައުންސިލްތަކާއި ޓާސްކް ފޯސްއާއި ވަރަށް ގާތުން މަސައްކަތްކުރާނެކަމަށެވެ.\nމީދޫގައި ހިންގާ ޗާމިންގ ގެސްޓްހައުސް\nގެސްޓްހައުސް ސިނާއަތްފަދަ މުހިންމު ސިނާއަތެއް ގިނަ ދުވަހަށް ބަންދުކޮށްފައި އޮތުމުގެ ސަބަބުން ގިނަ ފަރާތްތަކަށް އޭގެ ނޭދެވޭ އަސަރު ކުރަމުންދާކަމަށްވެސް އޭނާ ވިދާޅުވިއެވެ. ގެސްޓްހައުސް ސިނާއަތަކީ މީހުން ދިރިއުޅޭ ރަށްރަށުގައި ހިންގާ ވިޔަފާރިއަކަށްވުމުގެ ސަބަބުން ރަށުގެ އެހެން ވިޔަފާރިތަކަށްވެސް އާމްދަނީގެ ގޮތުގައި ގިނަގުނަ ފައިދާތަކެއް ލިބިގެންދާކަން އޭނާ ފާހަގަކުރެއްވިއެވެ. އަދި ދައުލަތަށް ލިބޭ އާމްދަނީއަށް ބެލިކަމުގައި ވިޔަސް މިދިޔަ އަހަރު ހަމައެކަނި ގްރީން ޓެކްސްގެ ގޮތުގައިވެސް3މިލިއަން ޑޮލަރަށްވުރެ ގިނަ އަދަދެއް ގެސްޓްހައުސް އިންޑަސްޓްރީން ލިބިފައިވާކަމަށް އޭނާ ވަނީ ވިދާޅުވެފައެވެ.\nމީދޫގައި ހިންގާ ޒެން ހޮޓެލްގެ ސްއިމިންގ ޕޫލް\nކޯވިޑްއަށްފަހު ގެސްޓްހައުސްތައް ހުޅުވާލާއިރު ޓޫރިޒަމް މިނިސްޓްރީން ރަށެއްގައި ގެސްޓްހައުސް ހިންގުމުގެ ހުއްދަ ދެނީ އެރަށެއްގައި އެޗްޕީއޭއިން ކަނޑައަޅާފައިވާ ގައިޑްލައިންއަށް ފެތޭނަމައެވެ. ގައިޑްލައިންތަކަށް ފެތޭ ރަށްރަށުގެ ގެސްޓްހައުސްތަކުން ޓޫރިޒަމް މިނިސްޓްރީއަށް އެސްއޯޕީތައް ހުށައަޅަންޖެހެއެވެ. އަސްއަދު ވިދާޅުވީ، މިއަދުން ފެށިގެން މާލެ ކައިރި ބައެއް ރަށްރަށުގެ ގެސްޓްހައުސްތަކަށް މިހާރުވެސް ބުކިން ލިބިފައިވާކަމަށެވެ.\n“ގެސްޓްހައުސްތަކުގެ އެސްއޯޕީތައް ލިބުމާއިއެކު އެބަލައި ކައުންސިލްތަކަށް ފޮނުވާފައި ގެސްޓްހައުސްގެ އިންސްޕެކްޝަނެއް ހަދާފައި ގައިޑްލައިންއާއި އެއްގޮތައް ކަންކަން އެރޭންޖްވެފަ ހުރެއްޖިއްޔާ ހުއްދަ ދޭނަން. މިހާރު ޓޫރިޒަމް މިނިސްޓްރީއަށް އެބަހުރި ގާތްގަނޑަކަށް 500 އަށްވުރެ ގިނަ އެނދު ހިމެނޭގޮތައް 22 އަކަށް ގެސްޓްހައުސްއިން އެސްއޯޕީތައް ލިބިފައި. މިއަދު އެބަހުރި ބައެއް ރަށްރަށަށް ހަމަ އެރައިވަލްސްވެސް. ފާހަގަކޮށްލާނަން އެގޮތުން މާލެ ކައިރީގެ ބައެއް ރަށްރަށަށް އެބަހުރި 30 ރޫމް އިން 40 ރޫމްއިން ޓޫރިސްޓުން އަންނަން ބުކް ކޮށްފައި.” އަސްއަދު ވިދާޅުވިއެވެ.\nޓޫރިޒަމް މިނިސްޓްރީގައި ރަޖިސްޓްރީކޮށްފައި 600 އަށްވުރެ ގިނަ ގެސްޓް ހައުސް މިހާރުވެސް އެބަހުއްޓެވެ. މިއީ ރާއްޖޭގެ ޓޫރިޒަމްގެ އެނދުގެ ނިސްބަތައް ބަލާނަމަ 20 އިންސައްތައެވެ. މިދިޔަ އަހަރު ރާއްޖެ އައި ފަތުރުވެރިންގެ 10 އިންސައްތަ އައީ ގެސްޓްހައުސްތަކަށްކަމަށް ޓޫރިޒަމް މިނިސްޓްރީން ވިދާޅުވެއެވެ. ރާއްޖޭގެ 6000 އަށްވުރެ ގިނަ ވަޒީފާ ސީދާގޮތުން ގުޅިފައިވަނީ ގެސްޓްހައުސް ސިނާއަތަށްށެވެ. އެހެންކަމުން މިއީ ރާއްޖޭގެ ފަތުރުވެރިކަމުގައި މުހިންމު ބައެކެވެ.\nދިރާގު ފައިބަރ ކަނެކްޝަނާއި ދިރާގު ޓީވީ ހިލޭ ގުޅައިދޭ ޕްރޮމޯޝަންގެ މުއްދަތު އިތުރުކޮށްފި\nދިރާގު ފައިބަރ ކަނެކްޝަން އާއި ދިރާގު ޓީވީގެ ހިދުމަތް ހިލޭ ގުޅައިދޭ ޕްރޮމޯޝަންގެ މުއްދަތު އިތުރުކޮށްފިއެވެ. ދިރާގުން ބުނި ...


Dhivehi Bahugai "Loabi" - Vaguthu\nދިވެހި ބަހުގައި "ލޯބި"\n4 މަސް ކުރިން ( ޑިސެމްބަރު 2, 2019 )\nލޯތްބަކީ ވެސް، މާތް ރައްބު ކޮންފަދަ މަތިވެރި ބާރެއް، އޭގައި ލައްވައިފައިވާ އެއްޗެއްތޯއެވެ. ދުނިޔެ ފެށުނީއްސުރެ، މި ޖާދުވީ ބާރު، އިންސާނުންގެ ތެރޭގައި، އެކި ސިފަސިފައިގައި ހިނގަމުން، ކުރުވަމުން، ވެރިވަމުން އެބަދެއެވެ. އަދި ކީއްތޯއެވެ. މި ބާރުގަދަ ޖަޒުބާތަށް، އިންސާނުން އަންނަނީ، ތަފާތު ނަންތައް ދެމުންނެވެ. އެކި ޒަމާންތަކުގައި، އެކި ނަމެވެ.\nމި ގޮތުން ބަލާއިރު، ދިވެހިންނަކީ ވެސް، ލޯބީގެ ދުނިޔޭގައި އެހާމެ ވަރުގަދަ ބައެކެވެ. ރޯމިއޯއާއި ޖޫލިއަޓް، ޝީރީނާއި ފަރުހާދު ފަދަ ލޯބިވެރިން، މި ރާއްޖޭގައި ވެސް އުޅެފައިވެއެވެ. އާދެ!ދޮންހިޔަލައާއި އަލިފުޅުގެ ވާހަކައިގެ މަތިން، ހަނދުމަނެތިފައިވާ ބޭފުޅަކު، ތިޔައިގެތެރޭގައި ހުންނާނެކަމަކަށް އަޅުގަނޑު ހިތެއް ނުބުނެއެވެ.\nއާދޭހެވެ. އަޅުގަނޑު އިސްވެ ދެންނެވި ފަދައިން، ލޯތްބެވެ މި ކިޔާ ޖަޒުބާތަށް، ދިވެހިން ވެސް ތަފާތު ނަންތައް ދީފައި އެބަހުއްޓެވެ. އެވޭލާ ޒަމާނުއްސުރެ، މި ޖަޒުބާތަށް ދިވެހިން ދީފައިވާ ނަންތަކުން ވެސް، ކާބަފައިން މި ކަމަށް ދެއްވައިފައިވާ އަހައްމިއްޔަތުކަން އެނގި ހާމަވެއެވެ. އަޅުގަނޑުގެ މި ލިޔުމުގައި އަލިއަޅުވައިލާނީ މި ފަދަ ލަފުޒުތަކަކަށެވެ. އެވޭލާ ޒަމާނުއްސުރެ، މިއަދާ ހަމައަށް، "ލޯބި" މި މާނައިގައި ބޭނުންކޮށްފައިވާ އަދި ބޭނުންކުރަމުން އަންނަ ލަފުޒުތަކަކަށެވެ.\n1. ސަންސާރަ[ބޯދާ]: ހަންހާރަ.ހަންހާރައަކީ މަތިވެރި ލޯތްބެވެ. ނުވަތަ ޖިސްމާނީ ލޯތްބެވެ. ( އެވޭލާ ޒަމާނުގައި "ސ" އާއި "ޝ" މި ދެ އަކުރުން ފެށޭ ބައެއް ލަފުޒުތައް، "ހ" އަކަށް ބަދަލުވެއެވެ. މި ގޮތުން "ސަންސާރަ"، "ހަންހާރަ" އަށް ބަދަލުވެފައި އޮތްކަމަށް ލަފާކުރެވެއެވެ.)\n2. ގައުރު[ބޯދާ]: އަހުރަ، ލޯބި.\n3. އަހުރަ[ބޯދާ]: ލޯބި.\n4. އަލިމި[ބޯދާ]: ލޭފަ، ލޯބި.\n5. ލޭފަ[ބޯދާ]: ލޯބި.\n6. ސިންދިތާ[ބޯދާ]: ލޯބި.\n7. ހަކާ[ބޯދާ]: ލޯބި. (ހަކާގެ އެހެން މާނައެއް ވެސް، އޮވެއެވެ. އެއީ، ބޮޑުވެ ތަޞައްރަފު ފުދުމުގެ މާނައިގައެވެ. ބޮޑުވެ ތަޞައްރަފު ފުދުމަށް، ނުވަތަ ދަރިމައިވާ ޢުމުރަށް ހަކާވުމޭ ކިޔައެވެ.)\n8. އަގަލު: ކުލުނު، ލޯބި. ( އަގަލުގެ ވެސް އިތުރު ދެ މާނައެއް އެބައޮތެވެ. އެއް މާނައަކީ، އަޚުލާޤެވެ. ހަމަ އެހެންމެ ކަންތައްތަކަށް ފަރުވާބެހެއްޓުމުގެ މާނައިގައި ވެސް ބޭނުންކުރެއެވެ.\n9. ކުލުނު: ލޯބި (ދެ މިންތީގެ ދެމެދުގައި ފާޅުކުރާ، ޝަހުވާނީ އެދުމުގެ މާނައިގައި ވެސް، "ކުލުނު" ބޭނުންކުރެވެއެވެ.)\n10. އާހަ: ލޯބި. ( ބައެއް ޖަނަވާރު ގެންނާން ގޮވާ ގޮވުމަށް ވެސް، އާހައޭ ކިޔައެވެ.)\n11. ހަހަރު: ލޯބި.\n12. އިޝްޤު: ލޯބި.\n13. އަނުރާގް: ލޯބި. ( މި ލަފުޒަކީ، ދަނބިދޫ ލޯމާފާނުގައި ބަޔާންވެފައިވާ ލަފުޒެކެވެ. މި ލަފުޒު ނަގައިފައި މިވަނީ "ދަނބިދޫ ލޯމާފާނު" މި ސުރުޚީގެ ދަށުން އަލްފާޟިލާ ނަސީމާ މުޙައްމަދު ކަލޭފާނު ލިޔުއްވައިފައިވާ ލިޔުއްވުމަކުންނެވެ.)\nއާދޭހެވެ. އިސްވެ ބަޔާންކުރެވުނު ލަފުޒުތަކުން ވެސް އަންގައިދެނީ ބަހުގެ މުއްސަނދިކަމެވެ. އަދި ކީއްތޯއެވެ. ތިމާގެ ޝުޢޫރުތައް، ދިވެހި ބަހުން ވެސް، ފާޅުކުރެވޭނޭކަމުގެ އަލިގަދަ ދަލީލެއްކަމެވެ. މި ނޫނަސް މި ފަދަ ކިތަންމެ ލަފުޒެއް ހުރުމަކީ އެކަށީގެންވާކަމެކެވެ. އަޅުގަނޑުމެންނަށް ކުރެވެން އޮތް ކަމަކީ، ހޯދައި ބެލުމެވެ. "ލަވް" އަށްވުރެ، ލޯތްބަށް އިސްކަންދިނުމެވެ.\nޑިސެމްބަރު 2, 2019 09:27\n"ތެދެއްމެޔެ ލޯބި ދިރިހުރެއޭ\nއެއް ދުވަހަކު މަރެއް ނުވެއޭ\nއެތައް ގަރުނެެއް ވެގެން ދިޔައަސް\nއެއެއް ދުވަހަކު ފަނޑެއް ނުވެއޭ"\nޑިސެމްބަރު 2, 2019 10:49\n'އަލޭ'- ފުވައްމުލަކި ބަހެން ލޯބި\nއަނުރާގް އޯ... ހިހިހިހި\nޑިސެމްބަރު 2, 2019 14:45\n''އިޝްގީ ލޯތްބަކީ އެހާ މުހިންމު އެއްޗެއް ނޫނެވެ.''


BREAKING NEWS: Sealife Ammatty Ah 65 Aharuge Hukumeh Ahnaane 42 Dhauvaa Eh Ufulaifi - Vaguthu\nސީލައިފް އައްމަޓީއަށް 65 އަހަރުގެ ހުކުމެއް އަންނާނެ 42 ދައުވާއެއް އުފުލައިފި\nހައުސިންގ ޑިވަލޮޕްމެންޓް ކޯޕަރޭޝަން (އެޗްޑީސީ) އާއި ސީ-ލައިފް ގްލޯބަލް އިންކް ޕްރައިވެޓް ލިމިޓެޑާ ދެމެދު ވެފައިވާ އެއްބަސްވުމެއްގެ ދަށުން ހުޅުމާލޭގައި 3000 ހައުސިންގ ޔުނިޓް އެޅުމަށް، ސީ-ލައިފް ގްލޯބަލް އިންކް ޕްރައިވެޓް ލިމިޓެޑާ ހަވާލުކުރި ފްލެޓްތައް ނާޅައި މީހުންގެ އަތުން ފައިސާ ނަގައި އަދި އެފައިސާ އަށް ހިޔާނަތްތެރިވި އެކުންފުނީގެ މެނޭޖިން ޑިރެކްޓަރ ވ. ތިނަދޫ، ރެޑްހައުސް، އަޙްމަދު މޫސާ މުޙައްމަދު (އައްމަޓީ)ގެ މައްޗަށް 42 ދައުވާއެއް އުފުލައިފިއެވެ.\nމި ކުށްތަކަށް ޤާނޫނުގައި ކަނޑައަޅާފައިވާ އަދަބަށް ބަލާއިރު، މި ދަޢުވާތައް ސާބިތުވެއްޖެ ނަމަ 65 އަހަރު ދުވަހުގެ ޖަލު އަދަބެއް ކަނޑައެޅޭނެކަމަށް ބެލެވެއެވެ.\nޕްރޮސެކިއުޓަ ޖެނެރަލް އޮފީހުން މިއަދު ވިދާޅުވީ އެ އެއްބަސްވުމުގައިވާ މުއްދަތުގައި ހައުސިންގ ޔުނިޓްތައް އެޅުމުގެ ޢަމަލީ މަސައްކަތް ފުރިހަމަނުކޮށް، މަކަރާއި ޙީލަތުން އެކި މީހުން އަތުން ބޮޑެތި ޢަދަދުތަކުން ފައިސާ ނަގައި، އެ ފައިސާއަށް ޚިޔާނާތްތެރިވެފައިވާ ކަަމަށް ތުޙުމަތުކުރެވުނު މައްސަލައިގައި، އައްމަޓީގެ މައްޗަށް ދައުވާ ކުރަން ކޯޓަށް މައްސަލަ ފޮނުވީ އިއްޔެ ކަމަށެވެ.\nއޭނާގެ މައްޗަށް އުފުލާފައި ވަނީ ޤާނޫނުލްޢުޤޫބާތުގެ 215 ވަނަ މާއްދާގެ (ހ) އާއި، އެ މާއްދާގެ (ށ) ގެ (2) ވަނަ ނަންބަރުގެ (i) އާ ޙަވާލާދީ، އެ ޤާނޫނުގެ 210 ވަނަ މާއްދާގެ (ށ) ގެ (3) ވަނަ ނަންބަރުގެ ދަށުން، ޚިޔާނާތްތެރިވުމުގެ ކުށުގެ 12 (ބާރަ) ދަޢުވާއަކާއި ޤާނޫނުލްޢުޤޫބާތުގެ 215 ވަނަ މާއްދާގެ (ހ) އާއި، އެ މާއްދާގެ (ށ) ގެ (2) ވަނަ ނަންބަރުގެ (i) އާ ޙަވާލާދީ، އެ ޤާނޫނުގެ 210 ވަނަ މާއްދާގެ (ށ) ގެ (2) ވަނަ ނަންބަރުގެ ދަށުން، ޚިޔާނާތްތެރިވުމުގެ ކުށުގެ 25 (ފަންސަވީސް) ދަޢުވާ އަކާއި ޤާނޫނުލްޢުޤޫބާތުގެ 215 ވަނަ މާއްދާގެ (ހ) އާއި، އެ މާއްދާގެ (ށ) ގެ (2) ވަނަ ނަންބަރުގެ (i) އާ ޙަވާލާދީ، އެ ޤާނޫނުގެ 210 ވަނަ މާއްދާގެ (ށ) ގެ (1) ވަނަ ނަންބަރުގެ ދަށުން ޚިޔާނާތްތެރިވުމުގެ ކުށުގެ 05 (ފަހެއް) ދަޢުވާ.\nހުޅުމާލޭގައި 3،000 ހައުސިން ޔުނިޓް އަޅަން މާޗު 13، 2014 ގައި ސީ ލައިފް ގްލޯބަލްއާ ހަވާލުކުރުމުން އެ ތަންތަން ވިއްކުމުގެ ނަމުގައި އެތައް ސަތޭކަ ބައެއްގެ އަތުން ބުކިން ފީ ނެގުމަށް ފަހު މަސައްކަތް ފަށާފައެއް ނުވެއެވެ. ހައުސިން ޔުނިޓް އެޅުމުގެ މަސައްކަތް ފަށާފައި ނުވާތީ ފައިސާ ދޭން، އެތަން ނެގި މީހުން އެދުމުން ވެސް ފައިސާ ނުދިން މައްސަލަ މީގެ އަހަރުތަކެއް ކުރިން ފުލުހަށް ހުށަހެޅިއެވެ.\nއެކަމަކު އައްމަޓީ ފިލައިގެން ރާއްޖެއިން ބޭރުގައި އުޅުމުން އެ މައްސަލައިގެ ތަހުގީގު އެންމެ ބާރުމިނެއްގައި ކުރިއަކަށް ނުދިޔައެވެ.\nއޭގެ ހަ އަހަރު ފަހުން އެ މައްސަލައިގައި ބޮޑެތި ދައުވާތަކެއް ކުރީ ލަންކާއިން އައްމަޓީ ހައްޔަރުކޮށް މިދިޔަ މާޗު މަހު ރާއްޖެ ގެނައުމަށްފަހުގައެވެ.\nސީލައިފް ފްލެޓު ގަތް ފަރާތްތަކަށް ބަދަލުދެނީ\nސީލައިފަށް ދައުވާކުރި މީހުންނަށް ދައުލަތުން ފައިސާދިނުން މަޑުޖައްސާލުމަށް އަންގައިފި\nމެއި 31, 2021 13:16\nބަލަސަރުކާރާއެކުތިޔަމައްސަލައިގަ ޑީލެއް ނެހެދޭނެތޯ އައްމަޓީވެސްބޭނުންވެދާނެ ޑީލެއްހަދަންއެފުރުސަތު އައްމަޓީއައްވެސް ލިބެންޖެހޭނެ\nމެއި 31, 2021 14:20\nމިއީ ދިވެހިރާއްޖެ!! މަޝްހޫރު މޯލްޑިވްސް!! އެއްކަމެއްވެސް ނުވާނެ!! ހައެއްކަ މަސް ނުވަތަ އަހަރެއް ވަންދެން ކޮޅުކޮޅު މައްޗަށް ދަމާ ހަދާނެ! ބޮޑެތި ޙުކުމްތައްވެސް ކުރާތަން ފެންނާނެ!! ދެން އެންމެފަހުން ކޮންމެވެސް އެއް މަރުޙަލާއެއްގައި ހުދުކަފޫރަށްވެ ދޮވެ ސާފުވެގެން އުޅޭތަން ފެންނާނެ!! ވަކިން ޚާއްސަކޮށް ބޮޑެތި އަދަބު ލިބޭ މައްސަލަތަކުގައި!! މިރާއްޖޭގައި ކިލޯކިލޯއިންނާއި ބައިޓަނުން މަސްތުވާތަކެތި އެތެރެކޮށް އެވިޔާފާރިކުރާ ކިތަންމެ މީހުނެއް ގާނޫނު ކުރިމައްޗަށް ހާޒިރުކުރެވުނު؟ ކޮބާ މިއަދު އެމީހުން؟ މިނިވަންކަންމަތީ މަގުމަތީގަ!! ކަނޑިއާއި ވަޅި އަދި ކަތިވަޅި ބޭނުން ކޮށްގެން ބޮޑެތި މާރާމާރީ ހިންގައިގެން ގާނޫނުގެ ކުރިމައްޗަށް ކިތައްމީހުން ހާޒިރުކުރެވުނު! ކޮބާ އެމީހުން؟ މަގުމަތީގަ! ސިޔާސީ ވެރިންނާ ސިޔާސީ ނުފޫޒުގަދަ ކިތައްމީހުންނަށް ބޮޑެތި ތުހުމަތުތަކެއް ކުރެވި ގާނޫނުގެ ކުރިމައްޗަށް ހާޒިރުކޮށް ޙުކުމްތައް ކުރެވުނު؟ ކޮބާ އެމީހުން!! ހަމަ މަގުމަތީގަ!! ނިކަމެތި ރައްޔިތުން ޙައްޖަށްދާން މުޅި އުމުރު ދުވަހު އެއްކުރި ފައިސާކޮޅަށް ހަރާންކޯރުވެގެން ގާނުނުގެ ކުރިމައްޗަށް ހާޒިރުކުރެވުނު! ކޮބާ އެމީހާ/މީހުން؟ ހަމަ ގޭގައި! ކޮބާ މީގެކުރިން ބޮޑެތި އެތައް ޓެރަރިޒަމްގެ ކަންކަމާ ގުޅިގެން ގާނޫނުގެ ކުރިމައްޗަށް ހާޒިރުކުރެވުނު މީހުން؟ ކޮބާ ބޮޑެތި ކޮރަޕްޝަންތައް މިރާއްޖޭގައި ހިންގާ ދައުލަތުގެ މަލިއްޔާ ހުސްކުރި ބޮޑެތި މީހުން؟ ރާއްޖެއިން ބޭރުގައާއި ގޭގައި!! އަދަބު ލިބެނީ އަބަދުވެސް ނިކަމެތި\nމީހާ ކުރާކުށަށް!! ހަކުރު ޕީސްއެއް ވިއްކާ މީހާ އޮންނާނެ ޖަލުގައި! ވަގުރުކު އަޅާމީހާ އޮންނާނެ ޖަލުގައި!! އާދައިގެ ވައްކަމެއްކުރާ މީހާ އޮންނާނެ ޖަލުގައި!! ސަރުކާރު މުވައްޒަފުންގެތެރެއިން އެތަނަކުން ހާހެއްހާ ރުފިޔާ ނުވަތަ ކަތުރެއް ވަގަށްނަގާ މުވައްޒަފު އޮންނާނެ ޖަލުގައި!! މިރާއްޖޭގައި ބޮޑު ކުށެއްކޮށްގެން އެކުށަކާ އެއްވަރު ޙުކުމެއްކޮށް އެޙުކުމް ޖަލުގައި ތަންފީޒުކޮށް ނިންމިތަން ފެނުނީ ހަމަ އެންމެ ފަރާތެއް!! އެއީ ސަގަރު ނާސިރު!! ތިނެއް ނޮވެމްބަރުގެ ޢުދުވާނާ ގުޅިގެން އޭނާގެ މައްޗަށް ސާބިތުވީ! އޭނާ 25 އަހަރުގެ ޖަލު ޙުކުމެއް ތަންފީޒިކޮށް ނިންމާ ދާދިފަހުން އެވަނީ މިނިވަންވެފަ!! މިރާއްޖެގައި އަދުލުއިންސާފު ގާއިމުވެފައި އޮންނަގޮތާމެދު ފުންކޮށް ވިސްނަންޖެހޭ!! ދާދި ފަހުން ނޫންތޯ ފަޓާސް ބަރިއެއްހެން ސްޕްރީމްކޯޓުން ބޮޑެތި އެތައްބަޔަކު ހުދު ކާފޫރަށް ހަދާ ދޫކޮށްލީ ހާލަތު ބަދަލުވީމަ!! އެމީހުންނަށް ހީކުރެވުނީ އެހެންހެދީމަ އެމީހުން ބައިތިއްބާނެކަމަށް!! ޖެހިގެން އައިދުވަހު ނޫންތޯ ސްޕްރީމް ކޯޓް ދޮވެ ސާފުކޮށްލިތަން ފެނުނީ މުޅިން އެހެންބަޔަކު އައްޔަންކޮށްފަ!! މިއީ މިރާއްޖޭގެ ކަންހިނގާމަގު!! ގަބޫލުކުރިޔަސް ނުކުރިޔަސް!!\nމެއި 31, 2021 19:25\nދޮންކަލޯ ކޮރަޕްޝަން!! ކޯޓުތަކުގެތެރޭ ކޮރަޕްޝަން!! އެހެންވީމަ ތިހެންވަނީ..\nހުރިހާދިމާލަކ ކުން ފެންނަނީ ކަރަޕުޓު،،ހައިރާންވެ އަންތަރީސް\nމެއި 31, 2021 14:11\nއެކަމަކު އަދިވެސް2ބިލިޔަނަށް ނާރައިގެން މިއުޅެނީ ހަހަަހހަ\nމެއި 31, 2021 14:50\nއެތައް ބިލިއަން ރުފިޔާ ވަގަށް ނެގި މީހާވެސް އެހެރީ ގޭގައި.\nހުޅުމާލޭ ކޮއްމެވެސް ފްލެޓެއްގައި.\nމެއި 31, 2021 14:54\nމިރާއްޖެ މީކޮންކަހަލަ ދައުވާ ކުރާތަނެއްބާ މީހެއްގެ މައްޗަ ޖިނާއީ ކުށެއްގައި 40 ދައުވާ 46 ދައުވާ 50 ދައުވާ 55 ދައުވާ، ބަލަ އެންމެ ދައުވާޔަކުން ނުފުދޭތޯ،؟ ޕީޖީވެސް އުޅެނީ ދައުވާ ގިނަކޮށްގެން މަސައްކަތް ގިނަކަމަށް ދައްކައިގެން ގިނައިން މުސާރަނަގަން !\nމެއި 31, 2021 17:03\nސީލެއިފަ ދޯ ދެން ހުންނާނީ\nމެއި 31, 2021 17:06\nމެއި 31, 2021 17:07\nބޮޑު ކުށެއް ސާބިތުވާ ވަރުގެ އެއް ދަޢުވާ ކޮށްބަލަ ސާބިތުވާ ވަރުގެ ހެކިތަކާއި އެކު އޭރުން ތަންކޮޅެއް ހަރަދުވެސް ކުޑަވާނެ !


Maradhoofeydhoo Indoor Volley Complex alum beelamah – adduLIVE\nމަރަދޫފޭދޫ އިންޑޯ ވޮލީ ކޮމްޕްލެކްސް އަލުން ބީލަމަށް\nMay 20, 2022, 09:30 އަހުމަދު އަދްޝަން\nއައްޑޫ މަރަދޫފޭދޫގައި އިންޑޯ ވޮލީ ކޮމްޕްލެކްސްއެއް ހަދަން ނިންމައި، އެ މަސައްކަތްކުރާނެ ބަޔަކު ހޯދަން އައްޑޫ ސިޓީ ކައުންސިލުން އަލުން ބީލަމަށް ހުޅުވާލައިފި އެވެ.\nމި ޕްރޮޖެކްޓް ފުރަތަމަ ބީލަމަށް ހުޅުވައިލީ މިދިޔަ މަހުގެ ތެރޭގަ އެވެ. ކައުންސިލުން ބުނީ ކުރިން ހުޅުވި ބީލަން ބާތިލުކޮށް އިންޑޯ ވޮލީ ކޮމްޕްލެސް އަލުން ހުޅުވާލައި މިހާރު ބީލަން ހުށަހެޅުމުގެ ސުންގަޑި އަކީ މި މަހުގެ 31 ކަމަށެވެ.\nޑިޒައިން އެންޑް ބިލްޑް އުސޫލުން ކޮމްޕްލެކްސްގެ މަސައްކަތްކޮށް ދޭން ޝައުގުވެރިވާ ފަރާތްތަކަށް އަލުން ފުރުސަތު ހުޅުވާލި އިރު މިކަމާ ގުޅޭ ބިޑް ޑޮކިއުމަންޓް ވިއްކާނީ މި މަހުގެ 22-25 އަށެވެ. އަދި ބީލަމުގެ ބައިވެރިވާން 300ރ. ގެ ފީއެއް ދައްކަން ޖެހެ އެވެ.\nކައުންސިލުން ބުނި ގޮތުގައި އިންޑޯ ވޮލީ ކޮމްޕްލެކްސް ހަދަން ބީލަން ހުށަހަޅާ ފަރާތްތަކުން ބޮޑް ސެކިއުރިޓީގެ ގޮތުގައި 20،000ރ. ހުށަހަޅަން ޖެހޭނެ އެވެ. އަދި އޭގެ މުއްދަތަކީ ބިޑް ހުޅުވާ ތާރީހުން ފެށިގެން 120 ދުވަހެވެ.\nބީލަން ހުޅުވުން އޮންނާނީ މި މަހުގެ 31 ގެ ހެނދުނު 11:30 ގައި ކައުންސިލް އިދާރާގަ އެވެ. މިކަމާ ބެހޭ ގޮތުން މައުލޫމާތު ދިނުމުގެ ސެޝަނެއް މި މަހުގެ 26 ގެ ހެނދުނު 11:30 ގައި ކައުންސިލް އިދާރާގައި އޮންނާމެ އެބެ.\nމަރަދޫފޭދޫގައި އިންޑޯ ވޮލީ ކޮމްޕްލެކްސްއެެއް ހަދަން ނިންމި އިރު، އެ އަވަށުގެ ޒުވާނުންގެ މަރުކަޒުގެ އިންޑޯގައި މިހާރު ވެސް ތަފާތު ކުޅިވަރުތައް ކުޅެ އެވެ.\nވޮލީ އަކީ ކުރިން އައްޑޫގެ ދެ ޖިންސްގެ މީހުންގެ މެދުގައި ވަރަށް ފޯރިގަދަ ކުޅިވަރެކެވެ.


JP in running mate aku kanda elhun anna angaara dhuvahu | Mihaaru\nޖުމްހޫރީ ޕާޓީގެ ކޮންގްރެސްގައި އެ ޕާޓީގެ އިސް ބޭފުޅުން ކަމަށްވާ (ކ-ވ) ކެންދޫ ދާއިރާގެ މެމްބަރު އަލީ ހުސެއިން، ގާސިމްގެ އަނބިކަނބަލުން އައިޝަތު ނަހުލާ، ކުރީގެ މިނިސްޓަރު އަބްދުﷲ އަމީން، މަތިވެރި ދާއިރާގެ މެމްބަރު ހުސެއިން މުހައްމަދު އަދި ކާށިދޫ ދާއިރާގެ މެމްބަރު ފައިސަލް ނަސީމް ބައިވެރިވެވަޑައިގަންނަވަނީ. --ފޮޓޯ/މިހާރު\nޖޭޕީން ރަނިން މޭޓަކު ކަނޑައެޅުން އަންނަ އަންގާރަ ދުވަހު\n03 ޖުލައި 2018 - 13:13 40 comments\nޖުމްހޫރީ ޕާޓީގެ އޮފީސް މ. ކުނޫޒުގައި ބޭއްވި ނޫސްވެރިންގެ ބައްދަލުވުމުގައި އެ ޕާޓީގެ ސެކްރެޓަރީ ޖެނެރަލް އަހުމަދު ސަމީރު ވިދާޅުވީ ޖޭޕީން ރަނިން މޭޓަކު ކަނޑައެޅުން ލަސްވާ ކަމަށް ބުނި ކަމަށް ވިޔަސް، ޕާޓީގެ ކަންކަން ނިންމާނެ "ޓައިމް ފްރޭމެއް" އެބަ އޮތް ކަމަށެވެ. ރަނިންމޭޓަކު ކަނޑައެޅުމުގައި ކުރަން ޖެހޭ މަސައްކަތްތައް ހުއްޓުމެއް ނެތި ކުރަމުން އަންނަ ކަމަށް ވެސް އޭނާ ވިދާޅުވި އެވެ.\nޖޭޕީން ރަނިންމޭޓަކު ކަނޑައެޅުން ލަސްވުމާއި ޖޭޕީގެ ލީޑަރު ގާސިމް އިބްރާހިމްގެ ހަގު އަނބިކަނބަލުން އައިޝަތު ނަހުލާ (އައިޝާ)ގެ ނަން ކުއްލިއަކަށް ޖޭޕީގެ ބައެއް މީހުން ކުރިއަށް ނެރުމުން، ސިޔާސީ ގޮތުން ޕާޓީ ތެރޭގައި ވެސް ވަނީ ހިޔާލު ތަފާތުވުންތަކެއް އުފެދިފަ އެވެ.\nނަހުލާއަކީ މިހާތަނަށް ސިޔާސީ އެއްވެސް މަގާމެއް އަދާކުރެއްވި ބޭފުޅެއް ނޫނެވެ.\nރަނިންމޭޓަކަށް ޖޭޕީން ކަމުދާނެ ސިޔާސީ ބޭފުޅުންގެ ތެރޭގައި ކެންދޫ ދާއިރާގެ މެމްބަރު އަލީ ހުސެއިން އާއި ޖުމްހޫރީ ޕާޓީގެ ނައިބު ރައީސް ޑރ. އަބްދުﷲ މައުސޫމް އާއި ޑެޕިއުޓީ ލީޑަރުންގެ ގޮތުގައި ތިއްބެވި ހުސެއިން ރަޝީދު ހަސަން އާއި ރައީސް އޮފީހުގެ ކުރީގެ މިނިސްޓަރު އަބްދުﷲ އަމީން ފަދަ ބޭފުޅުންގެ ނަންތައް ސޯޝަލް މީޑިއާގައި އަންނަނީ ފެތުރެމުންނެވެ.\nރަނިން މޭޓަކު ކަނޑައެޅުން ލަސްވަނީ ކީއްވެތޯ ނޫސްވެރިއަކު ކުރި ސުވާލެއްގެ ޖަވާބުގައި ސަމީރު ވިދާޅުވީ އެކަން ލަސްކުރީ ފުރިހަމަ ކުރަން ޖެހޭ ކަންކަން ހުރުމުން ކަމަށެވެ. ގަވައިދު ބުނާ ގޮތުން އެކަމަށް އިއުލާނެއް ކުރަން ޖެހޭއިރު، ކައުންސިލުން އެ ނަން ފާސް ކުރަން ވެސް ޖެހޭ ކަމަށް އޭނާ ވިދާޅުވި އެވެ.\n"އިދާރީ ގޮތުންނާއި ގާނޫނީ ގޮތުން ވިސްނަން ޖެހޭ ކަންތައްތަކެއް އެބަހުރި. އެކަމަކު ގާނޫނީ ގޮތުން ހުރި މައްސަލަތައް މިދަނީ ކޯލިޝަންގެ ތެރޭގައި ދައްކަމުން،" ސަމީރު ވިދާޅުވި އެވެ.\nއޭނާ ވިދާޅުވި ގޮތުގައި އަންނަ އަންގާރަ ދުވަހު ރަނިންމޭޓަކު ކަނޑައެޅުމާ ގުޅޭ ގޮތުން ގޮތެއް ނިންމާފައި އިއުލާން ކުރާނެ ކަމަށެވެ. އަދި އޭގެ ކުރިން، އެ ނޫން އެހެން ގޮތަކަށް ކަމެއް ނިންމަން ޖެހުނު ކަމަށް ވިޔަސް، ރައްޔިތުންނަށް އޭގެ ސާފު ޖަވާބު ދެއްވާނެ ކަމަށް ސަމީރު ވިދާޅުވި އެވެ.\nއޭނާ ވިދާޅުވީ ޕާޓީގެ ތެރޭގައި ކަންކަން ނިންމުމުގައި އެހެން ފަރާތްތަކުގެ އެހީތެރިކަން ހޯދަމުން ނުދާ ކަމަށެވެ. އެކަމަކު އިތުރު ފަރާތެއްގެ އެހީތެރިކަން ބޭނުންވާ ނަމަ، އެ އެހީތެރިކަން ހޯދާނީ ކޯލިޝަންގެ ތެރެއިން ކަމަށާއި ޖުމްހޫރީ ޕާޓީއަކީ ކަންކަން އަމިއްލަ އަށް ނިންމުމުގެ ގާބިލްކަން ހުރި ޕާޓީއެއް ކަމަށް ވެސް އޭނާ ވިދާޅުވި އެވެ.\nއަންނަ ސެޕްޓެމްބަރު 23 ގައި އޮންނަ ރިޔާސީ އިންތިހާބުގައި ރައީސް އަބްދުﷲ ޔާމީން ބަލިކުރުމަށް ކޯލިޝަން އެކުގައި ތިބެ އެމްޑީޕީން ރިޔާސީ ކެންޑިޑޭޓަކު އަދި ޖޭޕީން ނައިބު ރައީސަކު ނެރެން ވަނީ އެއްބަސްވެފަ އެވެ. މި އެއްބަސްވުމާ އެކު އެމްޑީޕީގެ ގައުމީ މަޖިލީހުން ވަނީ، އެ ޕާޓީގެ ރިޔާސީ ކެންޑިޑޭޓަކީ އިބޫ ކަމަށް ފާސްކޮށްފަ އެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ ގާސިމް އިބްރާހިމް އިދިކޮޅު ފަރާތްތައް ޖުމްހޫރީ ޕާޓީ އަހުމަދު ސަމީރު (މިނިސްޓަރު، ރައީސް އޮފީސް) ރައީސް އިބްރާހިމް މުހައްމަދު ސޯލިހް އަބްދުﷲ އަމީން، ހެލްތު މިނިސްޓަރު މެމްބަރު އަލީ ހުސެއިން އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު


Tax ah kendee iuthiraazeh neiy kamah WLT inn bunumun\nއެޓާނީ ޖެނެރަލް (އޭޖީ) އޮފީސް-- ފޮޓޯ: އެޓާނީ ޖެނެރަލް (އޭޖީ) އޮފީސް\nޓެކްސަށް ކެނޑީ އިއުތިރާޒެއް ނެތް ކަމަށް ޑަބްލިއުއެލްޓީން ބުނުމުން: އޭޖީ އޮފީސް\nވޯލްޑް ލިންކް ޓްރެވަލްސް (ޑަބްލިއުއެލްޓީ) އަށް ދައުލަތުން ދޭން ޖެހޭ ފައިސާއިން، ވިލާ ޝިޕިން އިން ދައުލަތަށް ދައްކަން ޖެހޭ ޓެކްސް އާއި ޖޫރިމަނާ އުނިކޮށްފައި ވަނީ އިއުތިރާޒެއް ނެތް ކަމަށް އެ ކުންފުނިން ބުނުމުން ކަމަށް އެޓާނީ ޖެނެރަލް (އޭޖީ) އޮފީހުން ބުނެފި އެވެ.\nޑަބްލިއުއެލްޓީ އަށް ރިސޯޓެއް ތަރައްގީ ކުރާނެ ރަށެއް ދޭން ސަރުކާރުން އެއްބަސްވުމަށް ފަހު އެކަން ކޮށްފައި ނުވާތީ، ދައުލަތުން އެ ކުންފުންޏަށް ބަދަލުގެ ގޮތުގައި ފައިސާ ދިނީ ހުކުމާ ހިލާފަށް ކަމަށް ކުރިން އެ ކުންފުންޏާ ގުޅުން އޮތް މީހަކު ތުހުމަތު ކުރެއްވި އެވެ.\nއޭޖީ އޮފީހުގެ ކޮމިއުނިކޭޝަންސް ޑިރެކްޓަރު ހުސައިން ހަސަން ސީއެންއެމް އަށް ވިދާޅުވީ އެކަން އެގޮތަށް ކޮށްފައި ވަނީ އިއުތިރާޒް ނުކުރާ ކަމަށް ޑަބްލިއުއެލްޓީ ކުންފުނީގެ ޑިރެކްޓަރުންގެ ބޯޑުން ގަރާރެއް ފާސްކޮށް އޭޖީ އޮފީހަށް ހުށަހަޅައިފަ ވާތީ ކަމަށެވެ.\nކުންފުނީގެ 10 އިންސައްތަ ހިއްސާދާރެއް ކަމަށް ބުނި ފަރާތަކުން ވިދާޅުވެފައި ވަނީ ކޯޓު ހުކުމުގައި ވާގޮތުން ފައިސާ ދައްކާއިރު އެކަން ކުންފުނީގެ ހިއްސާދާރުންނަށް އަންޖެހޭނެ ކަމަށް އޮތަސް، އޭނާއަށް އެކަން އަންގާފައި ނުވާ ކަމަށެވެ. އަދި ވިލާ ޝިޕިންގެ ޓެކްސް އާއި ޖޫރިމަނާ އަށް އެފައިސާއިން ކަނޑާފައިވާތީ އެއީ ހުކުމާއި އަދި ކުންފުނީގެ ގާނޫނުތަކާ ވެސް ޚިލާފު ކަމެއް ކަމަށް ބުނެ އޭނާ ވަނީ އެކަން ކުށްވެރިކޮށްފަ އެވެ.\nއެކަމަކު އޭނާގެ ވާހަކަތައް ޑަބްލިއުއެލްޓީ އިން ވެސް ދޮގު ކުރެ އެވެ. އެކުންފުނިން ރޭ ނެރުނު ނޫސް ބަޔާނެއްގައި ބުނެފައިވަނީ އޭނާއަކީ މިހާރު ކުންފުނީގެ މެނޭޖިން ޑިރެކްޓަރު ނޫން ކަމަށެވެ.\nއަދި ސުޕްރީމް ކޯޓުން މިދިޔަ މާޗް މަހުގެ 28 ވަނަ ދުވަހު ކުރި ހުކުމާ ގުޅިގެން، ދައުލަތުން އެ ކުންފުންޏަށް ދޫކޮށްފައި ވަނީ އެޑްވާންސް ކުލީގެ ގޮތުގައި ދައުލަތަށް ކުރިން ދައްކާފައިވާ 16.9 މިލިއަން ޑޮލަރުގެ ތެރެއިން 15 މިލިއަން ޑޮލަރު ކަމަށާއި އެ ފައިސާގެ ތެރެއިން 30 ޖޫން 2019 ގެ ނިޔަލަށް ވިލާގެ ބައެއް ކުުންފުނިތަކުން ދައުލަތަށް ދައްކަން ޖެހޭ ޓެކްސް އުނިކޮށްފައި ވަނީ، ކުންފުނީގެ އެދުމުގެ މަތިން ކަމަށް ޑަބްލިއުއެލްޓީގެ ބަޔާނުގައި ވެއެވެ.\nޑަބްލިއުއެލްޓީ އަކީ ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ވިލާ ޓްރެވެލްސްގެ 90 އިންސައްތަ އަދި ސައިރިކްސް ކޮލެޖްގެ ޗެއާމަން އަހްމަދު ޝަރީފް ގެ 10 އިންސައްތަ ހިއްސާ އޮންނަ ކުންފުންޏެކެވެ.\nއެއްބަސްވުމާ އެއް ގޮތަށް ޑަބްލިއުއެލްޓީ އަށް ރަށް ނުދިނުމުން ސުޕްރީމް ކޯޓުން ހުކުމުކޮށްފައި ވަނީ އެ ކުންފުންޏަށް ބަދަލުގެ ގޮތުގައި 15 މިލިއަން ޑޮލަރު (231.8 މިލިއަން ރުފިޔާ) ދިނުމަށެވެ. އެ އަދަދުން ޓެކްސަށްވާ ފައިސާ ކެނޑުމަށް ފަހު 130 މިލިއަން ރުފިޔާ ސަރުކާރުން ވަނީ ދައްކާފަ އެވެ.


Maumoon Ge Arihugai Abadhuves Meehaku Bahahttan Doctor Lafaa Dheefi - Vakeel - Vaguthu\nމައުމޫންގެ އަރިހުގައި އަބަދު ވެސް މީހަކު ބަހައްޓަން ޑޮކްޓަރު ލަފާދީފި - ވަކީލު\nކުރީގެ ރައީސް މައުމޫން އަބްދުލްގައްޔޫމްގެ އަރިހުގައި އަބަދުވެސް މީހަކު ބަހައްޓަން ޑޮކްޓަރު ލަފާދީފައިވާ ކަމަށް އެމަނިކުފާނުގެ ގާނޫނީ ވަކީލު މުހައްމަދު ފައިސަލު ވިދާޅުވެއްޖެއެވެ.\nފައިސަލު މިއަދު ކުރެއްވި ޓްވީޓެއްގައި ވިދާޅުވީ އިއްޔެ އިން ފެށިގެން ރައީސް މައުމޫންގެ ސިއްހީ ހާލުކޮޅު ކަންބޮޑުވާ މިންވަރަށް ދަށަށް ގޮސްފައިވާ ކަމަށެވެ. އިއްޔެ ކުރިމަތިވި ކަންކަމާ ގުޅިގެން ރައީސް މައުމޫން ވެއްޓި ވަޑައިގަތުމުގެ ފުރުސަތު ބޮޑު ކަމަށާއި އެމަނިކުފާނުގެ އަރިހުގައި އަބަދުވެސް މީހަކު ހުރުމަށް އީއެންޓީ ސްޕެޝަލިސްޓް ވިދާޅުވެފައިވާ ކަމަށެވެ.\niyye in feshigen @maumoonagayoom ge sihhee haalathu vanee kanboduvaa minvarah dhashah gossa\niyye kurimathi vi kankamaa gulhigen vetti vadaigathumuge furusathu bodu kamashaai adhi arihuga abadhuves meehaku hurumah ENT specialist vidhaalhuvi\nRaees vaguthun geyah badhalu kuran jehey\n— faisal_cappi (@cappi5) May 3, 2018\nރައީސް މައުމޫންގެ ސިއްހީ ހާޅުކޮޅު ރަނގަޅު ނޫންކަމަށް ވަކީލު ވިދާޅުވިއިރު މީގެކުރިން ބޭއްވި ޝަރީއަތުގެ އަޑުއެހުމެއްގައި ރައީސް މައުމޫން ވަނީ އެމަނިކުފާނުގެ ސިއްހީ ހާޅުކޮޅު ހުރި ގޮތުން ބަންދުން ދޫކޮށްލަ ދިނުމަށް ނުވަތަ ގޭ ބަންދަށް ބަދަލުކޮށްދިނުމަށް އެދިވަޑައިގެންފައެވެ.\nރައީސް މައުމޫން ހައްޔަރު ކޮށްފައިވަނީ ފެބުރުވަރީ މަހުގެ 1 ވަނަ ދުވަހުގެ ހުކުމާއި ގުޅިގެން ސަރުކާރުން އިއުލާނުކުރި ކުއްލި ނުރައްކަލުގެ ހާލަތުގެ ދަށުން 2018 ފެބުރުވަރީ5ވަނަ ދުވަހުގެ މެންދަމުގެ ވަގުތެއްގައި އެމަނިކުފާނުގެ އަނބިކަނބަލުންގެ ގެކޮޅު ކަމަށްވާ އެންދެރިމާގޭގައި ހުންނަވަނިކޮށެވެ.\nއަދި ރައީސް މައުމޫން ބަންދުގައި ބަހައްޓާފައި ހުންނެވީ، ޓެރަރިޒަމްގެ އަމަލެއް ހިންގަން އުޅުމުގެ މައްސަލައިގައި ޝަރީއަތް ނިމެންދެން އެމަނިކުފާނު ބަންދުގައި ބަހައްޓަން 2018 މާރިޗު 21 ވަނަ ދުވަހު ކްރިމިނަލް ކޯޓުން ކޮށްފައިވާ އަމުރަކާ ގުޅިގެންނެވެ.\nރައީސް މައުމޫން ޖަލުގައި ބެހެއްޓުމަކީ އަނިޔާވެރިކަން ދެއްކުން ކަމަށާއި އިންސާނިއްޔަތައްޓަކާ ނަމަވެސް އެމަނިކުފާނު ގޭބަންދަށް ބަދަލުކޮށް ދިނުމަށް ބައެއް ފަރާތްތަކުން އަންނަނީ ގޮވާލަމުންނެވެ.\nމެއި 3, 2018 18:30\nފުލުހުންނައް ފޯނުދީފަ ގެއައްދާންވީ. ފޯނު ނުދެވިގެން ތިއުޅެނީ ކޮން ކަހަލަ.ފިލްމެއް ކުޅެވިގެން..\nމެއި 3, 2018 18:48\nނަސްރީނާ ބެހެެއްޓުން މިވަގުތަށް އެންމެ ރަގަޅީ\nމެއި 3, 2018 18:54\nހަނދާނަށް އަންނަނީ، 1990ގަ އައްޑު ގަމުގަ ނިދަން ވެގެން ކާޕެޓަ އަޅާފަ ކޮޓަރިޔެއް ހެދި ހަނދާން، އެރޭ އެތާ ނިދަން ނުކެރިގެން ސިފައިންގެ2މީހުންނާއި އެކު އަހަރެންވެސް ހުއްނަންޖެހުނު. ކޮޓަރީގެ ބޭރުގަ އަހަރެން ހުއްޓާ ޖެހި ފޮޑީގެ ބާރުކަމުން ދޮރުވެސް ހުޅުވުނު، ހެހެހހެ\nމެއި 3, 2018 19:29\nމިހާރު މައުމޫނު ހުންނަވާނީ ސައިޒުވެފައި އެހެންކަމުން ގެއަށް ބަދަލު ކުރަންފެނޭ\nމެއި 3, 2018 19:47\nނަސްރީނާ ބަހައްޓަންވީ... ދެން އެހެންނޫނީ ތަހުގީގަށް އެއްބާރުލުންދީފަ ގެއަށްދޭ...\nމެއި 3, 2018 20:27\nދޫކުރާކަޣްނުޖެހޭނެ ޣެހެންމީހުންވެސް ތިބެނީ ކާރީގަ މީހަކުބަަހަޣްޓާފަޣެޣް ނުހުރޭ ފުރތަމަ ތިހިރަ ގޮޣް ދޫކުރުން ބުދިވެރި\nމެއި 4, 2018 00:51\nމީނާ ފަޑިޔާރުންނަށް ރިޝްވަތުދީގެން ހުރިހާދީނަކަށް ފުރުސަތުލިބޭނެ ވެރިކަމެއް ގެންނަން ބަޤާވަތް ކުރިއިރު އިންސާނިއްޔަތުކަމެއް ހުރިތަ؟\nއިންސާނިއްޔަތު ކަމަށްޓަކައި މިކަލޭގެ ޖަލުގައި ބަހައްޓާދީ.\nމެއި 4, 2018 20:12\nހާދަ އިންސާާނިތްޔަތުކަން ކުޑައޭ ދެއްތޯ


BREAKING NEWS: Qatar Ah Alhaafai Oeh Dhathikurumuge Fiyavalhuthah Uvaalanee - Vaguthu\nސައުދީން ޤަތަރަށް އަޅާފައި އޮތް ދަތިކުރުމުގެ ފިޔަވަޅުތައް އުވާލަނީ\nސައުދީ އަރަބިއްޔާ އިން ޤަތަރަށް އަޅާފައި އޮތް ދަތިކުރުމުގެ ފިޔަވަޅުތައް އުވާލަން ސައުދީ އަރަބިއްޔާ އިން ނިންމާފައިވާ ކަމުގެ ރިޕޯޓްތައް ބުނެފިއެވެ.\nކުވޭތުގެ ފޮރިން މިނިސްޓަރު ދެންމެ އެގައުމުގެ މީޑިއާ އަށް މައުލޫމާތު ދެއްވަމުން ވިދާޅުވީ ޤަތަރުގެ ބޯޑަރު އެއްގަމު މަގުންނާއި ވައިގެ މަގުން ބަންދުކޮށްފައި އޮތް އޮތުމަށް ނިމުން ގެންނަން ސައުދީ އަރަބިއްޔާ އިން ނިންމާފައިވާ ކަމަށެވެ.\nމިނިންމުމަށް މިރޭ އަމަލު ކުރަން ފަށާނެ ކަމަށް ވެސް ކުވޭތުގެ ފޮރިން މިނިސްޓަރު ވިދާޅުވިއެވެ.\nރާއްޖެ ފިޔަވައި އެހެން ހުރިހާ ގައުމަކުން ޤަތަރަށް ދަތުރުކުރާ ފްލައިޓްތަކަށް ވައިގެ ސަރަހައްދު ވެސް ބަންދު ކުރިއެވެ. އެނިންމުމުގެ ސަބަބުން ޤަތަރަށް ވަރަށް ބޮޑެތި ހުރަސްތައް ކުރިމަތިވިއެވެ. ޤަތަރަކީ އިމްޕޯޓަށް ވަރަށް ބޮޑަށް ބަރޯސާވެފައި އޮންނަ ގައުމެއް ކަމަށްވުމުން އަވައްޓެރި ގައުމުތަކުން ގުޅުން ކަނޑާލުމުން ޤަތަރު ރައްޔިތުންގެ ދިރިއުޅުމަށް ކޮންމެހެން ބޭނުންވާ ތަކެތި ލިބުމުގައި ވެސް ފުރަތަމަ ދުވަސްކޮޅު ގޮންޖެހުންތައް ކުރިމަތިވިއެވެ. ނަމަވެސް ފަހުން ޤަތަރުން ވަނީ އެހެން ގައުމުތަކުން އެގައުމަށް މުދާ އެތެރެ ކުރަން ފަށާފައެވެ.\nސައުދީ އަރަބިއްޔާ އިން އަލުން ޤަތަރާއި ގުޅުން ގާއިމުކުރާކަން އަދި ސައުދީ އަރަބިއްޔާ އިން ރަސްމީކޮށް އިއުލާނެއް ނުކުރެއެވެ.\nޖެނުއަރީ 5, 2021 06:12\nސައުދީ އެންމެ ފަހުން ބަލިވީ..\nސައޫދީންގެ ޓެރަރިސްޓް ކޯލިޝަންގެ ލާއިންސާނީ ޕުލޭން ފެއިލްވެއްޖެ!! ކުޑަކުޑަ ގަތަރުގެކުރި މަތީ ކުޑަކަކޫޖަހަން\nމަޖުބޫރުވެއްޖެޔޯ ... ސާބަހޭ ގަތަރު ..